Recunoașterea calificărilor profesionale
Educaţie
2010-11-04 - 10:40
©BELGA_PICTUREALLIANCE Deși Europa încurajează libera circulație a persoanelor, lucrătorii din profesii liberale precum ingineri, arhitecți, contabili și medici întâmpină în continuare numeroase obstacole în acest sens.
Diplomele, calificările și formațiunile profesionale diferă de la o țară la alta și pun deseori în pericol consumatorii sau pacienții.
Marți 26 octombrie Comisia PE pentru Piața internă și protecția consumatorilor a organizat o întâlnire cu parlamentele naționale pentru a discuta despre îmbunătățirea recunoașterii calificărilor profesionale.
Directiva actuală privind recunoașterea calificărilor profesionale acoperă până la 800 de profesii și prevede recunoașterea automată a șapte profesii în întreaga Europă.
Cu toate acestea, la doar câțiva ani după ce a intrat în vigoare, directiva și-a dezvăluit neajunsurile și punctele slabe.
În cadrul întâlnirii de marți eurodeputaţii au analizat neajunsurile directivei împreună cu experți în domeniu, organizații profesionale și reprezentanții parlamentelor naționale și au căutat soluții pentru îmbunătățirea directivei în viitor.
Pe de-o parte, aceștia au identificat sănătatea publică, protecția consumatorului și siguranța ca fiind principalele probleme ale directivei.
Lipsa examinării competențelor lingvistice a fost de asemenea subliniată, alături de calitatea educației și formării profesionale și de credibilitatea diplomelor, participanții la eveniment declarându-se în favoarea standardizării educației europene în viitor.
Una din cele mai simple soluții identificate a fost crearea cardurilor profesionale care ar contribui la reducerea obstacolelor birocratice.
Documentul de lucru al Comisiei care a fost prezentat în cadrul ședinței subliniază de asemenea rolul statelor membre în conturarea anumitor erori ale directivei în special în ceea ce privește transpunerea târzie a directivei, prudența față de profesioniștii din alte state membre, precum și aplicarea incorectă a legislației UE.
Comisia urmează să revizuiască directiva privind recunoașterea calificărilor profesionale în 2011 și intenționează să își prezinte noua propunere în 2012.
La sfârșitul acestui an va fi lansată o consultare publică cu scopul interogării profesioniștilor, angajatorilor şi a consumatorilor cu privire la funcționarea directivei.
20101025STO89967 Audieri Comisiei Documentul COmisie Europene (în engleză)
RO
1
PHOTO
20101028PHT91296.jpg
RO
2
LINK
/activities/committees/hearingsCom.do?language=RO&body=IMCO
RO
3
LINK
/document/activities/cont/201010/20101027ATT90491/20101027ATT90491EN.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
