Drepturile consumatorului: Parlamentul adoptă noi norme UE pentru achizițiile on-line
Consumatori
Şedinţe plenare
2011-06-23 - 13:27
Dreptul la nivel european al consumatorilor de a se răzgândi într-un interval de două săptămâni după ce au primit bunul comandat, precum şi noile cerinţe de informare care să oblige comercianţii online să ofere consumatorilor informaţii exacte cu privire la preţul total, mărfurile comandate şi datele de contact ale comerciantului se numără printre beneficiile noilor norme adoptate joi, 23 iunie.
"Am vrut să reglementăm în principal contractele în afara spaţiilor comerciale şi la distanţă, cum ar fi tranzacţiile online, deoarece acesta este modul în care au loc cele mai multe vânzări transfrontaliere", a spus raportorul și negociatorul-șef Andreas Schwab (PPE, DE): "Noua directivă este astfel un bun exemplu în cazul în care Europa aduce mai multe beneficii atât consumatorilor, cât şi a comercianţilor.
Am ajuns la un acord bine echilibrat, care întruneşte atât cerințele consumatorilor cât şi interesele de afaceri.".
Noile norme, adoptate cu 615 voturi pentru, 16 împotrivă și 21 de abțineri, vor consolida protecţia pentru cumpărătorii online și vor specifica de asemenea regulile privind livrarea şi descărcările digitale, reducând birocraţia pentru întreprinderile mici şi mijlocii.
Deoarece normele actuale ale UE privind drepturile consumatorilor preced revoluţia digitală, consumatorii de azi sunt slab protejați atunci când fac cumpărături on-line.
Preocupările legate de întârzierea sau lipsa livrării bunurilor, precum şi fragmentarea normelor privind protecţia consumatorilor între statele membre sunt motivele pentru care consumatorii ezită să facă achiziții transfrontaliere on-line.
În acelaşi timp, întreprinderile indică diferenţele legislative între statele membre ca principalul motiv pentru care nu se fac vânzări transfrontaliere.
Pentru informaţii suplimentare despre Directiva privind drepturile consumatorilor, a se vedea link-ul de mai jos "Informații de background".
Următorii pași
După adoptarea finală de astăzi de către Parlamentul European, aprobarea formală a Consiliului de Miniştri este așteptată în luna iulie.
Statele membre vor avea o perioadă de maximum doi ani pentru a pune în aplicare noile norme.
20110622IPR22326 Textele adoptate vor fi disponibile aici (selectați 23 iunie 2011) Informații de background - pagina web a Comisiei pentru piața internă și protecția consumatorilor Profilul raportorului Andreas Schwab (PPE, DE) Comunicat de presă privind votul Comisiei pentru piața internă (16.06.2011)
RO
1
LINK
/activities/plenary/ta/calendar.do?language=RO
RO
2
LINK
/activities/committees/subjectFilesCom/subjectFileCom.do?language=RO&body=IMCO&id=20101117CDT95928
RO
3
LINK
/members/expert/alphaOrder/view.do?language=RO&id=28223
RO
4
LINK
/en/pressroom/content/20110614IPR21334/html/Consumer-rights-deal-overwhelmingly-endorsed-by-Internal-Market-Committee
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
