ÎNTREBARE ORALĂ H-0084/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Mairead McGuinness
Comisiei
Subiect: Ajutorul de stat pentru întreprinderile mici și mijlocii care își desfășoară activitatea în domeniul producției de produse agricole
Articolul 11, alineatul (8) din Regulamentul Comisiei (CE) nr.
1857/2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole prevede că, de la 1 ianuarie 2010, despăgubirile acordate fermierilor pentru pierderi de recoltă din cauza unor fenomene meteorologice nefavorabile se oferă doar în cazul în care fermierii au subscris o asigurare care acoperă cel puțin 50% din producția lor anuală medie sau din veniturile rezultate din producție.
Dacă fermierii nu au asigurare pentru recoltă, orice despăgubire oferită va fi redusă cu 50%.
În statele membre în care nicio companie de asigurări nu oferă asigurare pentru recoltă, care este statutul articolului 11, alineatul (8)?
Poate Comisia să furnizeze informații cu privire la instrumentele de evaluare a riscului care sunt în prezent disponibile în statele membre, în special în statele membre unde există produse de asigurare pentru fermieri, ce nivel de acoperire au aceste produse de asigurare și cum sunt ele finanțate: de exemplu, sunt finanțate de stat, de fermieri sau în comun?
JO L 358, 16.12.2006, p.3
