ÎNTREBARE CU SOLICITARE DE RĂSPUNS SCRIS E-3148/10
adresată de Elena Oana Antonescu (PPE)
Consiliului
(6 mai 2010)
Subiect: Creşterea transparenţei procesului decizional în instituţiile UE; impunerea obligativităţii înregistrării grupurilor de interese într-un registru unic
Parlamentul în rezoluţia din 8 mai 2008 ( P6_TA(2008)0197 ) a salutat propunerea Comisiei de înfiinţare a unui „ghişeu unic” pentru înregistrarea persoanelor care desfăşoară activităţi de lobby atât la Comisie, cât şi la Parlament şi a solicitat un acord interinstituţional între Consiliu, Comisie şi Parlament privind un registru comun cu caracter obligatoriu.
În declaraţia comună a Grupului comun de lucru al Parlamentului European şi al Comisiei Europene privind activităţile de lobby, Comisia şi Parlamentul s-au angajat http://ec.europa.eu/archives/commission_2004-2009/kallas/doc/joint_statement_register.pdf să facă un prim pas spre creşterea transparenţei procesului decizional în Uniunea Europeană faţă de cetăţenii săi, prin înfiinţarea unui registru al reprezentanţilor grupurilor de interese, care să funcţioneze pe baze voluntare.
1.
Intenţionează Consiliul să ia măsuri similare pentru înregistrarea grupurilor de interese cu care colaborează?
2.
Care este programul unor măsuri în acest sens?
