Întrebarea pentru timpul afectat întrebărilor H-0372/2010
adresată Comisiei
Perioada de sesiune: septembrie I 2010
Articolul 116 din Regulamentul de procedură
Philip Claeys
(NI) Subiect: Distrugerea patrimoniului creștin bizantin în partea de nord a Ciprului
Autoritatea de ocupație turcă din partea de nord a Ciprului tolerează, sau, în multe cazuri, participă în mod activ la distrugerea sau transformarea clădirilor și monumentelor istorice creștine din partea de nord, ocupată, a Ciprului sau, cel puțin, contribuie la abandonarea completă a acestora.
Aceasta constituie, printre altele, o încălcare a articolului 56 din cea de a 4a Convenție de la Haga din 1907 și a recentei Declarații UNESCO referitoare la distrugerea patrimoniului cultural la nivel internațional (2003).
Este Comisia la curent cu această distrugere deliberată a patrimoniului creștin bizantin într-unul dintre statele membre ale UE?
Poate fi Turcia trasă la răspundere pentru aceasta?
Ce măsuri va lua Comisia pentru a pune capăt acestei practici ilegale revoltătoare?
Ce acțiuni concrete trebuie să întreprindă Turcia pentru a pune capăt acestei situații și care este termenul pentru aceasta?
Care sunt consecințele acestei situații în ceea ce privește negocierile privind aderarea?
Nu constituie această situație, cel puțin, un obstacol în calea relațiilor directe cu teritoriul ocupat?
