ÎNTREBARE ORALĂ H-0388/09
pentru timpul afectat întrebărilor din perioada de sesiune noiembrie 2009
în conformitate cu articolul 116 din Regulamentul de procedură
de
Derk Jan Eppink
Comisiei
Subiect: Intârzierea propunerii comisarului Kroes cu privire la posibilitatea ca părțile prejudiciate de carteluri să solicite despăgubiri
La ședința Comisiei pentru afaceri economice și monetare (ECON) din 29 septembrie 2009, comisarul Kroes a vorbit despre propunerea sa de a oferi părților prejudiciate de carteluri mai multe posibilități legale pentru a solicita despăgubiri.
Aceasta a afirmat că propunerea are „o importanță deosebită” și prezintă un interes special.
Propunerea urma să fie prezentată Colegiului Comisarilor la data de 7 octombrie.
Cu toate acestea, reuniunea specială programată pentru vineri, 2 octombrie, a fost anulată la cererea cabinetului președintelui.
Propunerea a dispărut în mod misterios.
De ce această propunere a dispărut de pe ordinea de zi a Comisiei, deși doamna comisar Kroes informase comisia ECON că o decizie urma să fie luată în curând de către Colegiul Comisarilor?
Potrivit publicației FAZ (Frankfurter Allgemeine Zeitung) din 20 octombrie 2009, președintele Comisiei pentru afaceri juridice a Parlamentului European, care este și asociat într-o firmă de avocatură germană specializată în cazuri de cartel, a făcut presiuni asupra Comisiei pentru ca aceasta să își amâne decizia.
Este adevărat?
Care este opinia Comisiei cu privire la situația de conflict de interese în care s-ar putea afla președintele Comisiei pentru afaceri juridice, conform articolului din FAZ?
Când va fi prezentată propunerea?
