ÎNTREBARE CU SOLICITARE DE RĂSPUNS SCRIS E-3490/10
adresată de Corina Creţu (S&D)
Comisiei
(17 mai 2010)
Subiect: Măsuri pe termen scurt şi măsuri de bază pentru a asigura asistenţa pentru dezvoltare
Raportul OCDE privind cooperarea pentru dezvoltare emis în aprilie 2010 precizează că „cadrele bugetare pentru 2010 convenite pentru anumite ţări sugerează faptul că acestea ar putea să acumuleze în continuare întârzieri în raport cu angajamentele asumate, întrucât bugetele AOD stagnează sau descresc”.
Pentru unele ţări ale UE care s-au angajat să realizeze un raport AOD/VNB minim de 0,51 % în 2010, previziunile arată un raport AOD/VNB real cuprins între 0,20 % şi 0,48 %.
Ca răspuns la aceste semnale alarmante, Comisia a pregătit un plan de acţiune în 12 puncte în sprijinul Obiectivelor de Dezvoltare ale Mileniului.
Recunoscând necesitatea ca ţările donatoare să-şi respecte, cel puţin, promisiunile şi admiţând efectele crizei care a lovit unele ţări donatoare: 1.
Cum ar defini Comisia expresia „termen mediu” atunci când vorbeşte despre „acţiuni specifice pe termen mediu” în cadrul planului său de acţiune în 12 puncte? 2.
Care sunt măsurile pe termen scurt planificate de Comisie pentru a garanta că 2010 nu este un an în care asistenţa pentru dezvoltare nu va fi oferită la nivelul cerut? 3.
Ce măsuri de bază propune Comisia pentru a garanta eficienţa oricărei viitoare structuri instituţionale europene destinate asistenţei pentru dezvoltare?
