Deschiderea sesiunii de la Bruxelles: Pöttering salută Parlamentele Sloven şi Maltez pentru ratificarea Tratatului de la Lisabona
Instituţii
2008-01-30 - 17:38
În deschiderea sesiunii în plen de la Bruxelles, Preşedintele Parlamentului European, Hans-Gert Pöttering, a salutat faptul că Parlamentele Sloveniei şi Maltei au ratificat Tratatul de la Lisabona, urmând în acest sens Ungariei.
El a subliniat că Parlamentul maltez a ratificat Tratatul în unanimitate.
Pöttering a salutat procesul rapid de ratificare, amintind că Tratatul ar trebui să fie pus în aplicare până la 1 ianuarie 2009.
Preşedintele Pöttering a amintit că Slovacia a amânat ratificarea Tratatului de la Lisabona "din motive interne" şi a subliniat că toţi politicienii slovaci sunt responsabili în această privinţă.
Principalele puncte pe agenda de lucru a sesiunii în plen 30-31 ianuarie, Bruxelles
Liberalizarea pieţei interne a serviciilor poştale ale Comunităţii, în 2011
Parlamentul urmează să dea undă verde, la 31 ianuarie, liberalizării serviciilor poştale din Uniune începând cu 2011, după ce Consiliul va fi încorporat în poziţia sa comună principalele elemente apărate de Deputaţii Europeni.
Parlamentul discută despre sistemul american de apărare anti-rachetă
Deputaţii Europeni vor discuta, săptămâna viitoare la Bruxelles, despre sistemul american de apărare anti-rachetă, planificat să fie instalat în Europa.
Discuţia va interveni după ce Înaltul Reprezentant al Uniunii Europene pentru Politică Externă şi de Securitate Comună, Javier Solana, va fi prezentat situaţia din Iran.
Javier Solana despre situaţia din Iran
Înaltul Reprezentant al Uniunii Europene pentru Politica Externă şi de Securitate Comună, Javier Solana, va participa, miercuri, 30 ianuarie, la o dezbatere în Parlamentul European reunit în plen la Bruxelles, privind situaţia din Iran.
El va aborda în special problema programului nuclear al Iranului.
Regim simplificat de control al persoanelor la frontierele externe ale Uniunii
Deputaţii vor vota un raport legislativ realizat de Michael Cashman (PES, UK), din partea Comisiei pentru Libertăţi Civile, privind un regim simplificat de control al persoanelor, la frontierele externe ale Uniunii Europene.
Noul sistem va permite Bulgariei şi României să recunoască unilateral unele documente emise de ţările din Spaţiul Schengen, pentru persoane ce efectuează vizite de mai puţin de cinci zile.
Pentru o cooperare mai eficientă între unităţile speciale de intervenţie ale Statelor Membre, în situaţii de criză
Comisia pentru Libertăţi Civile sprijină puternic iniţiativa Austriei în vederea îmbunătăţirii cooperării între unităţile speciale de intervenţie ale Statelor Membre, în situaţii de criză.
Un raport realizat de Armando Franca (PSE, PT) propune câteva amendamente pentru clarificarea conceptului de "situaţie de criză" şi a modalităţilor în care Statele Membre pot coopera în astfel de cazuri.
O strategie Europeană pentru etnia Romă - Deputaţii votează o rezoluţie
Parlamentul va vota o rezoluţie privind O strategie Europeană pentru etnia Romă, după dezbaterea pe aceeaşi temă care a avut loc la Strasbourg la 16 ianuarie 2008.
Progresele înregistrate cu privire la Spaţiul de libertate, securitate şi justiţie
Parlamentul va avea dezbaterea sa anuală obişnuită privind progresele realizate în materie de libertate, securitate şi justiţie.
Săptămâna viitoare la Bruxelles, Deputaţii îşi vor îndrepta atenţia asupra programului Preşedinţiei slovene în această privinţă.
Eficienţa energetică: Deputaţii salută Planul de Acţiune al Comisiei, dar acuză Statele Membre pentru lipsa de măsuri
Parlamentul va examina Planul de Acţiune al Comisiei Europene privind Eficienţa Energetică, în baza unui raport al Comisiei pentru Industrie, Cercetare şi Energie.
Deputaţii consideră că obiectivul îmbunătăţirii eficienţei energetice cu peste 20% până în 2020 "este realizabil din punct de vedere economic şi tehnic", dar deplâng faptul că din cele 21 acţiuni programate în 2007 de Comisie, doar trei au fost realizate complet până la 1 septembrie 2007.
Gruparea Europeană de cooperare teritorială
Gruparea Europeană de cooperare teritorială constituie un instrument de promovare a cooperării transfrontaliere, transnaţionale şi/sau inter-regionale între Statele Membre, pentru consolidarea coeziunii economice şi sociale - unul dintre principiile fundamentale ale tratatelor.
Parlamentul analizează rezultatele Conferinţei de la Bali
Deputaţii Europeni vor discuta, la 30 ianuarie, la Bruxelles, împreună cu reprezentanţi ai Consiliului şi Comisiei, rezultatele Conferinţei de la Bali privind schimbările climatice.
20080129IPR19895
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
