O piaţă unică pentru echipamentul militar
Libera circulaţie a mărfurilor
2008-12-15 - 11:39
Heide Rühle: „Avem nevoie de încredere între statele membre” O piaţă europeană transparentă pentru echipamentul militar este vitală în dezvoltarea unei politici europene în domeniul apărării, spun deputaţii europeni de la Comisia pentru Piaţa internă şi protecţia consumatorilor.
Mâine, la Strasbourg, Parlamentul European va vota asupra unui raport privind simplificarea regulilor de transfer al echipamentului militar între statele membre UE.
Raportul a fost redactat de deputata europeană Heide Rühle (Grupul Verzilor/Alianţa Liberă Europeană, Germania) şi a fost adoptat în comisie în octombrie 2008.
Anul trecut, în decembrie, Comisia Europeană a lansat un pachet de legi în domeniul apărării, în scopul reducerii obstacolelor în circulaţia echipamentului militar pe piaţa internă.
Noile legi ar permite statelor membre să asigure securitatea şi cooperarea industrială în domeniul apărării reducând costurile.
Proceduri mai simple pentru transferul echipamentului militar în UE
Conform doamnei Rühle, „în momentul de faţă avem 27 de pieţe pentru echipamentul de apărare, coordonate inadecvat“. „Toate produsele de apărare au nevoie de licenţe naţionale.
Asta înseamnă că, de fiecare dată când cumperi produse simple, precum ciorapi sau pantofi, ai nevoie de o licenţă pentru a le transporta dintr-un stat membru UE într-un alt stat membru UE.
Dorim să simplificăm aceste proceduri prin introducerea de licenţe generale“, a adăugat raportoarea parlamentară.
Noua legislaţie creează un sistem european de licenţe, care va fi uniform şi direct aplicabil în toată Uniunea Europeană.
Printre viitorii beneficiari ai acestui sistem se numără companiile europene, bugetele naţionale şi pieţele de muncă.
Echipamentul militar nu trebuie să ajungă în zonele de conflict
Doamna Rühle a subliniat importanţa unui control strict al circulaţiei echipamentului militar, astfel încât acesta să nu ajungă în zonele de conflict.
Companiile vor primi licenţa numai dacă demonstrează că respectă legile şi vor fi obligate să se înscrie într-un registru public. „Statele membre vor fi obligate să sancţioneze companiile care nu respectă regulile“, ne-a explicat doamna Rühle.
Până în momentul de faţă, statele membre ale Uniunii Europene au avut politici diferite în controlul exportului de produse din domeniul apărării. „A fost foarte dificil să convingem statele membre să găsească un instrument legat de piaţa internă, dar care să respecte în acelaşi timp suveranitatea fiecăruia în exporturi“, ne-a spus raportoarea parlamentară. „Avem nevoie de încredere între statele membre, iar această directivă va fi baza creării acestei încrederi, deoarece toţi vor fi nevoiţi să respecte aceleaşi reguli“, a adăugat dumneaei.
Raportul privind simplificarea termenilor şi condiţiilor de transfer al produselor din domeniul apărării în interiorul Comunităţii va fi dezbătut în plen la Strasbourg luni, 15 decembrie şi va fi votat marţi, 16 decembrie.
Agenţia Europeană de Apărare
În 2006, cele 26 de state membre ale Agenţiei Europene de Apărare au cheltuit 201 de miliarde de euro pe apărare.
20081211STO44251 Rezoluţie privind produsele din domeniul apărării în interiorul Comunităţii Heide Rühle Comisia pentru Piaţa internă şi protecţia consumatorilor Pentru o piaţă a armelor mai autentică şi mai transparentă - comunicat de presă (în engleză) Agenţia Europeană de Apărare (în engleză)
RO
1
PHOTO
20081209PHT44034.jpg
RO
3
LINK
/members/public/yourMep/view.do?name=Ruhle&partNumber=1&id=4294&language=RO
RO
4
LINK
/activities/committees/homeCom.do?body=IMCO&language=RO
RO
6
LINK
http://www.eda.europa.eu/
-//EP//TEXT REPORT A6-2008-0410 0 NOT XML V0//RO
-//EP//TEXT IM-PRESS 20081006IPR38808 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
