Oraşe ale Europei: Haga, oraşul justiţiei internaţionale
Instituţii
2007-08-31 - 14:54
Săptămâna viitoare, Parlamentul va vota raportul privind Europol, Biroul European de Poliţie cu sediul la Haga - oraş-simbol al statului de drept şi al cooperării în domeniul justiţiei care găzduieşte, de asemenea, Curtea Internaţională de Justiţie, Tribunalul Penal Internaţional pentru Fosta Iugoslavie şi Eurojust.
Programul actual al UE în domeniul libertăţii, securităţii şi justiţiei a fost, de asemenea, hotărât la Haga, în 2004.
În timp ce PE se pregăteşte pentru dezbaterea de luni, în şedinţă plenară, a raportului lui Agustín Díaz de Mera García Consuegra (PPE-DE) privind Europol-ul, seria noastră de articole intitulată „Oraşe ale Europei" are ca subiect, de data aceasta, oraşul Haga.
Pentru mai multe informaţii despre subiectele noastre anterioare - Berlin şi Lisabona - faceţi clic pe legăturile de mai jos:
Haga şi spaţiul european de libertate, securitate şi justiţie
Şefii de guvern au hotărât în 1992, în cadrul Reuniunii la nivel înalt de la Maastricht, să creeze un Birou European de Poliţie.
Europol-ul şi-a început operaţiunile în ianuarie 1994 ca Unitatea Europol Antidrog, extinzându-şi până în 2002, mandatul la toate infracţiunile internaţionale grave.
În noiembrie 2004, statele membre UE au adoptat programul de la Haga pentru acţiunile UE privind terorismul, justiţia penală, securitatea şi lupta împotriva crimei organizate.
Programul prevede, de asemenea, acţiuni comune privind drepturile fundamentale şi cetăţenia, politicile privind migraţia şi vizele, precum şi legislaţia privind azilul.
Acesta urmează Programului de la Tampere din 1999, în virtutea căruia a fost creat Eurojust, în 2002.
Scopul acestuia din urmă este să contribuie la lupta împotriva criminalităţii, prin facilitarea cooperării şi schimburilor între anchetatori şi procurori.
O lungă istorie în dreptul internaţional
Haga are o lungă istorie în elaborarea legilor care guvernează relaţiile între state şi dreptul internaţional privat, în cadrul Convenţiilor de la Haga:
Convenţiile de la Haga din 1899 şi 1907 abordează legislaţia în domeniul conflictelor armate şi rezolvarea conflictelor şi se bazează pe dreptul internaţional.
Conferinţa de la Haga privind dreptului internaţional privat este o organizaţie internaţională ce cuprinde peste 60 de state membre, care elaborează convenţii internaţionale privind dreptul familiei, protecţia copilului, dreptul proprietăţii, litigiile şi dreptul internaţional şi comercial.
Curtea Internaţională de Justiţie , singurul organ ONU care nu are sediul la New York.
Mandatul Curţii este acela de a rezolva litigiile prezentate de către unul dintre statele membre ONU, pe baza dreptului internaţional, şi de a prezenta avize consultative organelor şi agenţiilor ONU.
În ultimul timp, Haga s-a remarcat în evoluţiile recente ale dreptului internaţional privind crimele împotriva umanităţii şi crimele de război:
Oraşul găzduieşte Tribunalul Penal Internaţional , creat în 2002.
Parlamentul a sprijinit ferm crearea acestui tribunal.
De asemenea, acesta găzduieşte Tribunalul Penal Internaţional pentru Fosta Iugoslavie , care l-a judecat, printre alţii, pe Slobodan Milošević pentru crime împotriva umanităţii.
20070823STO09818 Oraşe ale Europei: Berlin Oraşe ale Europei: Lisabona Site-ul Europol
RO
1
PHOTO
20070828PHT09863.jpg
RO
4
LINK
http://www.europol.europa.eu/index.asp?page=facts
-//EP//TEXT IM-PRESS 20070323STO04514 0 NOT XML V0//RO
-//EP//TEXT IM-PRESS 20070205STO02703 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
