Întrebarea pentru timpul afectat întrebărilor H-000085/2011
adresată Comisiei
Perioada de sesiune: martie 2011
Articolul 116 din Regulamentul de procedură
Saïd El Khadraoui
(S&D) Subiect: Statistici privind accidentele pentru anul 2010
În 2001, obiectivul stabilit în Cartea albă privind transporturile era reducerea la jumătate a numărului accidentelor mortale până în 2010.
În 2001, în Europa, s-au înregistrat 54 000 de decese în urma accidentelor rutiere.
În 2009, numărul deceselor a trecut la 35 000, fie o scădere cu 35% în raport cu 2001.
În comunicarea sa din 20 iulie 2010, Comisia a confirmat că pentru perioada 2011-2020 obiectivul rămâne în continuare reducerea la jumătate a numărului persoanelor decedate în urma accidentelor rutiere în Europa.
Dispune Comisia de cifre mai precise privind numărul accidentelor mortale în 2010?
Există cifre privind cauzele accidentelor, conducătorii auto și vehiculele implicate?
Care este proporția de vehicule grele în numărul total al accidentelor înregistrate în 2010?
Are în vedere Comisia cofinanțarea de noi proiecte care să analizeze în profunzime cauzele accidentelor?
Dacă da, care sunt acestea?
