24.3.2011 B7-0227/2011 PROPUNERE DE REZOLUŢIE depusă în conformitate cu articolul 88 alineatul (2) și alineatul (4) litera (b) din Regulamentul de procedură
referitoare la proiectul de regulament al Comisiei privind autorizarea și refuzul autorizării anumitor mențiuni de sănătate atribuite produselor alimentare și care se referă la dezvoltarea și sănătatea copiilor
Comisia pentru mediu, sănătate publică și siguranță alimentară
PE459.756v01-00 B7‑0227/2011 Rezoluția Parlamentului European referitoare la proiectul de regulament al Comisiei privind autorizarea și refuzul autorizării anumitor mențiuni de sănătate atribuite produselor alimentare și referitoare la dezvoltarea și sănătatea copiilor
Parlamentul European ,
– având în vedere Regulamentul (CE) nr.
1924/2006 al Parlamentului European și al Consiliului din 20 decembrie 2006 privind mențiunile nutriționale și de sănătate înscrise pe produsele alimentare JO L 404, 30.12.2006, p.
9.
,
– având în vedere proiectul de regulament al Comisiei privind autorizarea și refuzul autorizării anumitor mențiuni de sănătate atribuite produselor alimentare și referitoare la dezvoltarea și sănătatea copiilor,
– având în vedere articolul 5a alineatul(3) litera (b) din Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei JO L 184, 17.7.1999, p.
23.
,
– având în vedere articolul 88 alineatul (2) și alineatul (4) litera (b) din Regulamentul său de procedură,
A. întrucât mențiunile de sănătate atribuite produselor alimentare și care se referă la dezvoltarea și sănătatea copiilor pot fi autorizate în conformitate cu procedura stabilită la articolele 15, 16, 17 și 19 din Regulamentul (CE) nr.
1924/2006, cu condiția ca acestea să îndeplinească cerințele stabilite, printre altele, la articolele 3, 5 și 6 din regulament;
B. întrucât, după cum s-a explicat la considerentul 10 din Regulamentul (CE) nr.
1924/2006, produsele alimentare promovate prin mențiuni pot fi percepute de consumatori ca având un avantaj nutrițional, fiziologic sau orice alt avantaj pentru sănătate în raport cu produse similare sau cu alte produse în compoziția cărora nu s-au adăugat astfel de nutrienți și alte substanțe și acest lucru poate încuraja consumatorii să facă alegeri care influențează direct cantitatea totală de nutrienți individuali sau de alte substanțe absorbite într-o manieră ce contravine sfaturilor științifice;
C. întrucât considerentul 14 din Regulamentul (CE) nr.
1924/2006 prevede că este necesar să se asigure faptul că substanțele pentru care se face o mențiune au un efect nutrițional sau fiziologic benefic demonstrat; întrucât considerentul 17 din Regulamentul (CE) nr.
1924/2006 prevede că o mențiune ar trebui să fie justificată științific, luând în considerare ansamblul datelor științifice disponibile și prin evaluarea dovezilor;
D. întrucât considerentul 23 din Regulamentul (CE) nr.
1924/2006 stabilește clar că utilizarea mențiunilor de sănătate ar trebui să fie autorizată în Comunitate doar după o evaluare științifică la cele mai înalte standarde posibile;
E. întrucât cerințele prevăzute, printre altele, la articolele 3, 5 și 6 din Regulamentul (CE) nr.
1924/2006 sunt impuse în cadrul promovării acestor obiective; întrucât procedura stabilită, printre altele, la articolul 17 din Regulamentul (CE) nr.
1924/2006 este menită să garanteze respectarea cerințelor în cauză;
F. întrucât la articolul 3 litera (a) din Regulamentul (CE) nr.
1924/2006 se prevede că folosirea mențiunilor nutriționale și de sănătate nu trebuie să fie înșelătoare;
G. întrucât articolul 5 din Regulamentul (CE) nr.
1924/2006 prevede că trebuie să fi fost dovedit faptul că nutrientul sau altă substanță care face obiectul unei mențiuni are un efect nutrițional sau fiziologic benefic, astfel cum s-a stabilit prin dovezi științifice general acceptate; întrucât articolul 6 din regulament prevede că mențiunile nutriționale și de sănătate se bazează pe dovezi științifice general acceptate și se justifică prin acestea;
H. întrucât articolul 17 alineatul (1) prevede că, atunci când decide asupra eventualei includeri a unei mențiuni în lista cu mențiuni de sănătate permise a Uniunii, Comisia trebuie să țină seama de avizul Autorității Europene pentru Siguranța Alimentară (AESA), de toate dispozițiile relevante ale legislației comunitare și de alți factori legitimi relevanți pentru problema luată în considerare;
I. întrucât proiectul de regulament al Comisiei privind autorizarea și refuzul autorizării anumitor mențiuni de sănătate atribuite produselor alimentare și care se referă la dezvoltarea și sănătatea copiilor prevede ca folosirea mențiunilor de sănătate cuprinse în anexa I a sa să fie adăugate la lista mențiunilor de sănătate autorizate de Uniune anexată la Regulamentul (CE) nr.
1924/2006;
J. întrucât mențiunea de sănătate potrivit căreia aportul de acid docosahexaenoic (ADH) contribuie la dezvoltarea vizuală normală a sugarilor până la vârsta de 12 luni se află printre mențiunile care vor trebui adăugate la lista mențiunilor autorizate ale Uniunii, conform proiectului de regulament al Comisiei;
K. întrucât dovezile științifice general acceptate arată că acidul docosahexaenoic (ADH) din laptele matern contribuie la dezvoltarea vizuală a sugarilor;
L. întrucât ADH sintetizat adăugat în laptele praf și alte alimente pentru sugari se află totuși într-un mediu biologic diferit de cel al laptelui matern, care este o substanță vie specifică speciei, care conține co-enzime și co-factori care permit asimilarea optimă a grăsimilor;
M. întrucât în avizele transmise Comisiei, AESA afirmă că grupul de experți nu a putut stabili dacă există o relație de cauză-efect între preparatele pentru sugari și preparatele de urmare îmbogățite cu DHA și funcția vizuală, fără a ține cont de studiile pe care solicitantul le consideră protejate de drepturile sale de proprietate The EFSA Journal (2009) 941, 3-14.
;
N. întrucât nu au fost prezentate AESA studii care investighează efectele suplimentării cu ADH asupra funcției vizuale de la vârsta de șase luni la sugarii care primesc lapte praf nesuplimentat de la naștere The EFSA Journal (2009) 941, 11-14.
;
O. întrucât în cadrul revizuirii sistematice a dovezilor privind ADH și dezvoltarea neurologică la sugari, publicată de Cochrane Library în 2008 Simmer K, Patole S, Rao S,.
‘Longchain polyunsaturated fatty acid supplementation in infants born at term’, Cochrane Database of Systematic Reviews 2008, ediția 1.
, s-a constatat că la sugarii născuți la termen hrăniți cu lapte praf îmbogățit cu ADH și alți acizi grași cu catenă lungă nu s-au produs efecte benefice dovedite în ceea ce privește dezvoltarea cognitivă, fizică și a vederii;
P. întrucât în raportul publicat în British Medical Journal de Kathy Kennedy et al. în iunie 2010 Kathy Kennedy, Sarah Ross, Elizabeth B Isaacs, et al., ‘The 10-year follow-up of a randomised trial of long-chain polyunsaturated fatty acid supplementation in preterm infants: effects on growth and blood pressure’, Arch Dis Child 2010 95: 588-595 publicat inițial online la 1 iunie 2010.
s-a arătat că zece ani după ce au fost alimentate cu lapte praf îmbogățit cu ADH, fetele prezentau o greutate și o tensiune arterială mai mari;
Q. întrucât este necesară mai multă activitate de cercetare a efectelor posibile, atât benefice, cât și dăunătoare, a suplimentării cu ADH, înainte ca utilizarea ADH în preparatele și alimentele de continuare să poată fi calificată drept benefică;
R. întrucât mențiunea de sănătate privind ADH și dezvoltarea vizuală la care se face referire în proiectul de regulament prezentat de Comisie ar putea, prin urmare, să fie înșelătoare și în consecință contrară articolului 3 litera (a) din Regulamentul (CE) nr.
1924/2006 în lumina obiectivelor stabilite în considerentul 10 din regulament;
S. întrucât nu există un consens științific clar privind efectele pe care preparatele îmbogățite cu ADH le au asupra sugarilor, ceea ce contravine cerințelor prevăzute la articolele 5 și 6 din Regulamentul (CE) nr.
1924/2006 în lumina obiectivelor stabilite în considerentele 10, 14, 17 și 23 din regulament,
1. consideră că proiectul de regulament al Comisiei privind autorizarea și refuzul autorizării anumitor mențiuni de sănătate atribuite produselor alimentare și care se referă la dezvoltarea și sănătatea copiilor nu este compatibil cu scopul și conținutul Regulamentului (CE) nr.
1924/2006;
2. se opune adoptării proiectului de regulament al Comisiei;
3. încredințează Președintelui sarcina de a transmite prezenta rezoluție Consiliului și Comisiei, precum și guvernelor și parlamentelor statelor membre.
