Răspuns dat de dl Piebalgs în numele Comisiei
(23 ianuarie 2008)
În urma adoptării, la 5 iulie 2007, a comunicării „Spre o Cartă europeană a drepturilor consumatorilor de energie” COM(2007) 386 final. , Comisia a lansat o consultare publică.
Reacțiile din partea părților interesate sunt pozitive: acestea confirmă că mai rămân multe de făcut în ceea ce privește drepturile consumatorilor pe piețele de energie, atât la nivel comunitar, cât și la nivel național.
Este extrem de necesară o mai bună informare a consumatorilor și o mai bună conștientizare de către aceștia a drepturilor deținute.
În vederea consolidării drepturilor consumatorilor, Comisia a propus următoarele acțiuni concrete în contextul celui de-al treilea pachet legislativ în domeniul energiei, din 19 septembrie 2007: a)
un număr de noi drepturi specifice ale consumatorilor: —
dreptul consumatorilor de a avea acces la datele privind consumul propriu;
—
dreptul consumatorilor de a fi corect informați cu privire la consumul propriu de energie, dreptul consumatorilor de a-și schimba furnizorul la orice dată în cursul anului, fără ca acest proces să dureze mai mult de o lună;
b)
o nouă procedură de comitologie care să îi permită Comisiei, în cooperare cu statele membre, să adopte orientările generale de punere în aplicare, în vederea îmbunătățirii punerii în aplicare și a aplicării obligațiilor de serviciu public și a drepturilor consumatorilor, în temeiul directivelor privind piața de gaz și de electricitate Directiva 2003/54/CE a Parlamentului European și a Consiliului din 26 iunie 2003 privind normele comune pentru piața internă de energie electrică și de abrogare a Directivei 96/92/CE și Directiva 2003/55/CE a Parlamentului European și a Consiliului din 26 iunie 2003 privind normele comune pentru piața internă în sectorul gazelor naturale și de abrogare a Directivei 98/30/CE. .;
c)
extinderea competenței autorităților naționale de reglementare a energiei la aspectele legate de consumatori;
d)
monitorizarea de către autoritățile naționale de reglementare a rezultatelor înregistrate pe piață, în beneficiul consumatorilor, în special în ceea ce privește prețurile pentru consumatorii casnici, taxele percepute la migrarea către un alt furnizor, taxele de deconectare și plângerile înaintate de consumatorii casnici într-un format agreat;
e)
obligația autorităților naționale de reglementare de a asigura nivele ridicate de serviciu universal (numai în ceea ce privește electricitatea) și public, precum și protecția consumatorilor vulnerabili și eficiența drepturilor consumatorilor în temeiul directivelor privind energia.
Prezentul pachet este în prezent analizat de către Parlament și de către Consiliu.
Mai mult, Comisia are în vedere la această dată noi inițiative cu privire la consumatorii de energie, inclusiv noi modalități de informare a consumatorilor cu privire la drepturile acestora.
Concluziile vor fi discutate în cadrul evenimentului destinat părților interesate, prevăzut pentru primăvara anului 2008.
