ÎNTREBARE ORALĂ URMATĂ DE O DEZBATERE O-0037/09
în conformitate cu articolul 108 din Regulamentul de procedură
de
Helmuth Markov
şi
Glyn Ford
, în numele Comisia pentru comerţ internaţional
Consiliul
Subiect: Acordul interimar de parteneriat între statele din Pacific, pe de o parte, și Comunitatea Europeană, pe de altă parte
1.
Este Consiliul de acord cu faptul că aspectele esențiale referitoare la dezvoltare care urmează a fi negociate trebuie să includă:
– autorizarea unor taxe de export în scopuri de dezvoltare;
– protecție adecvată pentru industriile nou create, care nu este prevăzută în APE interimar;
– discuții cu privire la proprietatea intelectuală prin care să se convină nu numai asupra protecției artefactelor tehnologice occidentale, ci și asupra protecție cunoștințelor tradiționale;
– faptul că, dacă achizițiile publice trebuie să fie transparente, accesul contractorilor europeni la acestea trebuie să aibă loc la un nivel adecvat nevoilor statelor din Pacific;
– faptul că permisele de muncă, așa cum prevede punctul 4, trebuie să fie valabile pentru o perioadă adecvată de timp și că trebuie recunoscute calificări, ca de exemplu cea de îngrijitor;
2. este Consiliul de acord că, în plus, luând în calcul mărimea și distanțele mari la care se situează regiunile membre - cea mai mare fiind de 3000 de ori mai extinsă decât cea mai mică, a cărei populație este probabil mai mică decât numărul angajaților de la DG TRADE - abordarea Consiliului trebuie să includă alternative accesibile, viabile, care garantează accesul pe piață pentru acele țări care nu doresc să semneze APE „complet”?
3.
Va garanta Consiliul faptul că Parlamentul European, pe lângă procedura de aviz conform, va fi pe deplin informat și implicat în perioada negocierilor de trecere de la APE interimar la cel „complet”?
4.
Cum va asigura Consiliul contribuția acordului final la promovarea unei integrări regionale mai accentuate?
