A7-0291/2010
22.10.2010
RAPORT
referitor la cel de-al 26-lea raport anual privind monitorizarea aplicării legislației Uniunii Europene (2008)
(2010/2076(INI))
Comisia pentru afaceri juridice
Raportoare:
Eva Lichtenberger
PR_INI_art119-1
PE 443.023v01-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
EXPUNERE DE MOTIVE..........................................................................................................8
AVIZ al Comisiei pentru piaŢa internă Şi protecŢia consumatorilor ...9
AVIZ al Comisiei pentru petiŢii ...................................................................................13
REZULTATUL VOTULUI FINAL ÎN COMISIE.....................................................................16
PROPUNERE DE REZOLUŢIE A PARLAMENTULUI EUROPEAN
referitoare la cel de-al 26-lea raport anual al Comisiei privind monitorizarea aplicării dreptului Uniunii Europene (2008)
( 2010/2076(INI) )
Parlamentul European,
– având în vedere raportul Comisiei intitulat „Raport de evaluare privind proiectul EU Pilot” ( COM(2010)0070 ),
– având în vedere cel de-al 25-lea Raport anual al Comisiei privind monitorizarea aplicării dreptului comunitar (2007) ( COM(2008)0777 ),
– având în vedere documentele de lucru ale serviciilor Comisiei ( SEC(2009)1683 , SEC(2009)1684 , SEC(2009)1685 și SEC(2010)0182 ),
– având în vedere Comunicarea Comisiei din 5 septembrie 2007 intitulată „Către o Europă a rezultatelor – aplicarea legislației comunitare” ( COM(2007)0502 ),
– având în vedere Comunicarea Comisiei din 20 martie 2002 privind relațiile cu reclamantul în legătură cu cazurile de nerespectare a dreptului comunitar ( COM(2002)0141 ),
– având în vedere cel de-al 23-lea raport anual al Comisiei privind controlul aplicării dreptului comunitar (2005)
JO C 114E, 6.8.2009, p.
63. ,
– având în vedere Rezoluția sa din 9 iulie 2008 privind rolul judecătorului național în sistemul jurisdicțional al Uniunii Europene
JO C 46 E, 9.10.2008, p.155. ,
– având în vedere articolul 119 alineatul (1) din Regulamentul său de procedură,
– având în vedere raportul Comisiei pentru afaceri juridice și avizul Comisiei pentru piața internă și protecția consumatorilor și cel al Comisiei pentru petiții ( A7‑0291/2010 ),
1. regretă faptul că Comisia nu a oferit un răspuns la chestiunile expuse de Parlament în rezoluțiile sale anterioare, în special rezoluția din 21 februarie 2008, menționată anterior; remarcă lipsa de progrese în ceea ce privește transparența, în special referitor la proiectul „EU Pilot” și problema resurselor umane;
2. remarcă faptul că prin intermediul EU Pilot, Comisia are drept scop consolidarea „angajamentului, cooperării și parteneriatului între Comisie și statele membre”
Raport de evaluare privind proiectul EU Pilot, p.
2. și, în strânsă cooperare cu administrațiile naționale, are în vedere identificarea de modalități de aplicare a dreptului comunitar; consideră că această inițiativă răspunde unei noi necesități de cooperare între toate instituțiile Uniunii Europene, în scopul promovării unei Uniuni, care, în urma intrării în vigoare a Tratatului de la Lisabona, este eficientă și axată pe nevoile cetățenilor; subliniază obligația Comisiei, stipulată la articolul 17 din TUE, de a „asigura aplicarea tratatelor, precum și a măsurilor adoptate de instituții în temeiul acestora”;
3. remarcă faptul că, pe de o parte, cetățenii sunt văzuți ca având un rol esențial în asigurarea respectării dreptului comunitar în practică
Comunicarea Comisiei din 2002, p.
5:: „Comisia a recunoscut, în repetate rânduri, rolul esențial al reclamantului în detectarea încălcărilor dreptului comunitar”. , iar pe de altă parte – în cadrul EU Pilot – aceștia sunt excluși tot mai mult de la orice proceduri ulterioare; consideră că aceasta contravine declarațiilor solemne din tratate, în temeiul cărora „deciziile se iau cu respectarea deplină a principiului transparenței și cât mai aproape cu putință de cetățeni” (articolul 1 din TUE), „instituțiile Uniunii ... acționează respectând în cel mai înalt grad principiul transparenței” (articolul 15 din TFUE) și „în toate activitățile sale, Uniunea respectă principiul egalității cetățenilor săi, care beneficiază de o atenție egală din partea instituțiilor [... ] sale” (articolul 9 din TUE);
4. ia act de faptul că, pentru a asigura funcționarea proiectului EU Pilot, Comisia a creat o „bază electronică de date confidențială”
Raportul Comisiei intitulat „Raport de evaluare privind proiectul EU Pilot” COM (2010) 0070, p.
2.
2. , care permite comunicarea dintre serviciile Comisiei și autoritățile din statele membre; invită Comisia să asigure Parlamentului accesul adecvat la această bază de date, pentru a-i permite să își exercite rolul de a monitoriza modul în care Comisia își îndeplinește rolul de gardian al tratatelor;
5. subliniază că rolul activ al cetățenilor Uniunii Europene este menționat explicit în Tratatul privind Uniunea Europeană, în special în dispozițiile privind inițiativa cetățenească europeană; consideră că posibilitatea cetățenilor de a defini agenda legislativă este, de asemenea, direct legată de rolul curent esențial al acestora de a se asigura că dreptul Uniunii este aplicat în mod corect și respectat, precum și că procedurile aferente sunt transparente și de încredere;
6. ia act că rezumatul Comisiei referitor la monitorizarea aplicării dreptului comunitar accentuează în mai mare măsură transpunerea decât însăși aplicarea; cere Comisiei să recunoască în mod corespunzător rolul petițiilor în monitorizarea punerii concrete în aplicare a legislației comunitare; petițiile sunt, de cele mai multe ori, primele indicii conform cărora, dincolo de transpunere, statele membre au rămas în urmă cu implementarea măsurilor juridice;
7. consideră că, în forma actuală, rapoartele anuale ale Comisiei „privind monitorizarea aplicării dreptului comunitar” nu oferă cetățenilor sau celorlalte instituții informații suficiente legate de situația reală a aplicării dreptului comunitar, deoarece Comisia face referire doar la procedurile formale inițiate împotriva statelor membre care nu au transpus dreptul comunitar în sistemele lor juridice naționale; cu toate acestea, consideră că ar fi în interesul cetățenilor și al Parlamentului să fie informați atunci când Comisia inițiază proceduri pentru transpunerea incorectă sau eronată a dreptului comunitar și să li se ofere detalii referitoare la acestea;
8. dorește să se asigure că acțiunea Comisiei de colectare a datelor detaliate privind toate tipurile de încălcări va continua, precum și că Parlamentul va avea acces liber la aceste date pentru a-i permite să își exercite funcția de monitorizare asupra modului în care Comisia își îndeplinește rolul de gardian al tratatelor; subliniază că sintetizarea și clasarea în funcție de categorii a acestor date ar trebui să fie coerente cu rapoartele anuale anterioare pentru a facilita evaluarea semnificativă de către Parlament a progreselor realizate de Comisie, indiferent dacă încălcarea a fost abordată în cadrul proiectului EU Pilot sau al procedurii inițiale de încălcare;
9. menționează că orice întârziere în materie de aplicare și transpunere a dreptului Uniunii Europene afectează direct viața cotidiană a cetățenilor și exercitarea drepturilor lor, producând conduc la incertitudine juridică și împiedicând cetățenii și întreprinderile să se bucure pe deplin de avantajele pieței interne; subliniază costurile ridicate derivate din încălcarea și nepunerea în aplicare a dreptului UE și lipsa de încredere în instituțiile europene care rezultă din acestea;
10. regretă faptul că unele state membre subestimează importanța aplicării corecte și la timp a legislației UE; îndeamnă statele membre să acorde prioritatea adecvată transpunerii și punerii în aplicare a acesteia pentru a evita întârzierile;
11. solicită Comisiei să propună un „cod procedural” sub forma unui regulament în baza noului temei juridic al articolului 298 din TFUE, care să detalieze diverse aspecte ale procedurii privind încălcarea dreptului comunitar, inclusiv notificările, termenele-limită, dreptul la replică, obligația motivării etc., pentru a consolida drepturile cetățenilor și transparența; reamintește Comisiei că un punct important de referință pentru redactarea unui astfel de „cod procedural” este comunicarea sa din 2002;
12. reamintește că, recent, Comisia pentru afaceri juridice a instituit un grup de lucru privind dreptul administrativ al Uniunii Europene, cu scopul de a evalua dacă acest drept poate face obiectul codificării, precum și eventuala amploare concretă a unui astfel de proiect; consideră că concluziile acestui grup de lucru ar trebui să fie luate în considerare în cadrul dezbaterilor privind Codul administrativ european;
13. reamintește faptul că, recent, Comisia pentru afaceri juridice a adoptat în unanimitate o scrisoare de sprijinire a opiniilor exprimate de un petiționar în legătură cu necesitatea unei proceduri administrative standard pentru supravegherea și asigurarea respectării dreptului comunitar, care, fără a aduce atingere dreptului Comisiei de a decide când și împotriva cui să inițieze proceduri, ar restrânge acest drept la cadrul oferit de practica unei bune administrări
„Libertatea de decizie poate fi un rău necesar în cadrul formelor moderne de guvernare; cu toate acestea, libertatea absolută de decizie corelată cu o lipsă totală de transparență contravin în mod fundamental principiilor statului de drept” - Raportul Frassoni ( 2005/2150(INI) ) referitor la cel de-al 21-lea și al 22-lea raport anual al Comisiei privind monitorizarea aplicării dreptului comunitar (2003 și 2004), p.
17 din expunerea de motive. ;
14. reamintește că, în calitate de gardian al tratatelor, Comisia are rolul primordial de asigurare a punerii în aplicare corecte și în timp util a dreptului Uniunii Europene de către statele membre; încurajează Comisia să utilizeze toate competențele care i-au fost conferite de tratate, în special noile dispoziții ale articolului 260 din TFUE privind cazurile de încălcare a obligației de comunicare a măsurilor de transpunere a unei directive de către statele membre;
15. reamintește Rezoluția Parlamentului European din 4 februarie 2010 referitoare la un acord-cadru revizuit privind relațiile dintre Parlamentul European și Comisie
Texte adoptate la acea dată, P6_TA(2010)0009 . în care se solicită Comisiei să pună „la dispoziția Parlamentului rezumatele referitoare la toate procedurile privind încălcarea dreptului Uniunii, pornind de la scrisoarea de punere în întârziere, inclusiv, la cererea Parlamentului, [...] informații referitoare la aspectele vizate de procedura privind încălcarea dreptului Uniunii”
Idem, alineatul (3) litera e punctul 5. ;
16. consideră că cetățenii UE trebuie să se aștepte la același nivel de transparență din partea Comisiei, fie că înaintează o plângere oficială sau își exercită dreptul de petiționare în conformitate cu dispozițiile tratatului; solicită, în consecință, ca la dispoziția Comisiei sale pentru petiții să fie puse informații clare cu privire la stadiul procedurilor inițiate pentru încălcarea legislației comunitare care fac, totodată, obiectul unei petiții în curs de soluționare. de asemenea, solicită Comisiei să precizeze Comisiei pentru petiții și publicului larg care sunt demersurile necesare pentru depunerea unei cereri de informații sau a unei plângeri;
17. aprobă măsurile planificate de Comisie pentru anul 2009 și ulterior pentru a asigura că statele membre respectă, în special, legislația europeană în materie de deșeuri și cere să fie asociat procesului în cazurile în care există petiții în curs de soluționare, precum cea provine din Campania, referitoare la legislația privind deșeurile și cea care provine din Spania, referitoare la legislația în materie de gospodărire a apelor.
18. solicită Comisiei să pună la dispoziția Parlamentului date relevante care să permită o analiză a valorii adăugate a proiectului EU Pilot la procesul actual de gestionare a dosarelor de încălcare a dreptului comunitar și care ar justifica o extindere a proiectului; consideră că aceste date ar trebui, de exemplu, să permită Parlamentului să verifice dacă cele 10 săptămâni acordate unui stat membru pentru a găsi o soluție la un caz concret nu au întârziat și mai mult inițierea unei proceduri de încălcare, a cărei durată este și așa extrem de lungă și nedeterminată;
19. ia act, cu deosebit interes, de angajamentul Comisiei de a evalua în mod sistematic răspunsul comunicat de statul membru ca urmare a unei plângeri; solicită Comisiei să elaboreze această evaluare realizată cu cea mai mare atenție, după analizarea promptă a dosarului; solicită clarificarea rolului reclamantului în cadrul procedurii de evaluare;
20. cere Comisiei să aloce resurse suficiente care să permită o monitorizare deplină a aplicării dreptului comunitar, inițierea din proprie inițiativă a unor cauze și stabilirea de priorități pentru acțiuni mai ferme și sistematice; solicită Comisiei să ofere Parlamentului, după cum s-a cerut în repetate rânduri, date exacte și complete referitoare la resursele alocate în vederea procesării de către diversele Direcții Generale a cazurilor de încălcare a dreptului comunitar și date referitoare la resursele alocate proiectului EU Pilot; reamintește Comisiei faptul că Parlamentul s-a angajat să sprijine Comisia prin creșterea alocărilor bugetare pentru a pune la dispoziție mai multe resurse;
21. solicită Comisiei să analizeze mecanismele inovatoare, precum procedura de evaluare reciprocă prevăzută în Directiva privind serviciile, pentru a garanta aplicarea mai eficace a legislației UE;
22. salută ghișeul unic pe cale de înființare pentru cetățenii care caută consiliere, o cale de atac sau formulează plângeri prin intermediul portalului „Europa ta”
http://ec.europa.eu/youeeurope/ .
Includerea larg mediatizatei Inițiative a cetățenilor (articolul 11 alineatul (4) din TUE) pe lista instrumentelor destinate promovării participării cetățenilor a condus la creșterea exponențială a nevoii de explicații și orientare.
Parlamentul European ar dori să fie implicat în dezvoltarea acestui site internet, pentru a asigura coerența cu propriile sale planuri în ceea ce privește o mai bună orientare oferită cetățenilor;
23. reamintește angajamentul Consiliului de a încuraja statele membre să elaboreze și să publice tabele de corelare a directivelor și a măsurilor naționale de transpunere; subliniază faptul că aceste tabele sunt esențiale pentru a permite Comisiei să monitorizeze în mod eficace măsurile de punere în aplicare adoptate de statele membre;
24. solicită consolidarea rolului Parlamentului în domeniul aplicării, respectării și monitorizării normelor pieței interne; sprijină ideea unui forum anual al pieței interne;
25. subliniază rolul-cheie al Tabloului de bord al pieței interne și al Tabloului de bord al pieței de consum în contextul utilizării mai eficiente a instrumentelor de supraveghere și de analiză comparativă, care constituie un important mecanism disciplinar indirect; invită Comisia și statele membre să pună la dispoziție resursele financiare și umane adecvate pentru a garanta faptul că Tabloul de bord al pieței de consum poate fi dezvoltat în continuare;
26. menționează faptul că instanțele naționale dețin un rol fundamental în aplicarea dreptului comunitar și sprijină pe deplin eforturile UE de a îmbunătăți și de a coordona formarea juridică a judecătorilor naționali, a personalului din justiție și a funcționarilor administrațiilor naționale;
27. consideră că paralel cu inițierea de către Comisie a unei proceduri de încălcare a dreptului comunitar împotriva statului membru, Comisia trebuie să publice o comunicare conform căreia actul care încalcă legislația UE poate fi atacat în fața instanțelor naționale de către cetățenii afectați din statul membru respectiv;
28. reamintește Rezoluția sa din 17 iunie 2010 privind formarea judiciară în materie civilă și comercială; este de opinie că este extrem de importantă consolidarea formării judiciare, având în vedere și perspectiva Planului de acțiune pentru implementarea Programului de la Stockholm;
29. încredințează Președintelui sarcina de a transmite prezenta rezoluție Consiliului, Comisiei, Curții de Justiție, Ombudsmanului European și parlamentelor statelor membre.
EXPUNERE DE MOTIVE
Prezentul raport evaluează monitorizarea de către Comisie a aplicării dreptului comunitar în 2008.
Analiza se axează pe raportul Comisiei intitulat „Raport de evaluare privind proiectul EU Pilot”, în care Comisia propune o evaluare a realizărilor proiectului „EU Pilot” după 22 de luni de la demararea acestuia.
Comisia abordează anumite aspecte-cheie legate de derularea proiectului EU Pilot și rolul cetățenilor în asigurarea respectării dreptului comunitar la nivel național, solicitând Comisiei să pună la dispoziție date relevante care să permită o analiză a valorii adăugate a EU Pilot la procedurile actuale de încălcare a dreptului comunitar
Discuții mai ample referitoare la preocupările Parlamentului privind derularea proiectului EU Pilot sunt conținute în articolul elaborat de Melanie Smith, intitulat „Enforcement, monitoring, verification, outsourcing; the decline of the infringement process’ (2008) 33 European Law Review 777. .
Comisia sugerează, de asemenea, ca, în vederea derulării procedurii de încălcare a dreptului comunitar, Comisia să propună un „cod procedural”, în baza noului temei juridic al articolului 298 din TFUE, pentru a consolida drepturile cetățenilor și transparența.
14.9.2010
AVIZ al Comisiei pentru pia Ţ a internă Ş i protec Ţ ia consumatorilor
destinat Comisiei pentru afaceri juridice
referitor la cel de-al 26-lea Raport anual al Comisiei privind monitorizarea aplicării dreptului comunitar (2008)
( 2010/2076(INI) )
Raportor: Cristian Silviu Bușoi
SUGESTII
Comisia pentru piața internă și protecția consumatorilor recomandă Comisiei pentru afaceri juridice, competentă în fond, includerea următoarelor sugestii în propunerea de rezoluție ce urmează a fi adoptată:
1. subliniază că transpunerea insuficientă și cu întârziere, precum și caracterul neadecvat al aplicării și respectării reglementărilor conduc la incertitudine juridică și împiedică cetățenii și întreprinderile să se bucure pe deplin de avantajele pieței interne;
2. regretă faptul că unele state membre subestimează importanța aplicării corecte și la timp a legislației UE; îndeamnă statele membre să acorde prioritatea adecvată transpunerii și punerii în aplicare a acesteia pentru a evita întârzierile;
3. subliniază necesitatea unei cooperări permanente și mai strânse între instituțiile UE și autoritățile naționale, precum și între administrațiile statelor membre, pentru a asigura aplicarea corectă, eficace și la timp a dreptului Uniunii, precum și pentru a detecta încă de la început orice problemă de punere în aplicare;
4. subliniază necesitatea tabelelor de corespondență obligatorii, cu informații detaliate privind măsurile naționale de transpunere, cu scopul de a garanta monitorizarea mai eficace a transpunerii și a aplicării legislației UE;
5. solicită consolidarea rolului Parlamentului în domeniul aplicării, respectării și monitorizării normelor pieței interne; sprijină ideea unui forum anual al pieței interne;
6. sugerează ca Parlamentul European și parlamentele naționale să utilizeze noul cadru de cooperare instituit prin Tratatul de la Lisabona și să realizeze revizuiri anuale ale procesului de punere în aplicare în anumite domenii ale pieței interne; consideră că Comisia și autoritățile naționale ar trebui să depună toate eforturile pentru a ține seama de rezultatele procesului de revizuire;
7. consideră că, pentru a îmbunătăți cooperarea administrativă, Sistemul de informare al pieței interne, utilizat în prezent pentru servicii, ar trebui să fie extins pentru a acoperi și alte sectoare;
8. subliniază rolul-cheie al Tabloului de bord al pieței interne și al Tabloului de bord al pieței de consum în contextul utilizării mai eficiente a instrumentelor de supraveghere și de analiză comparativă, care constituie un important mecanism disciplinar indirect; invită Comisia și statele membre să pună la dispoziție resursele financiare și umane adecvate pentru a garanta faptul că Tabloul de bord al pieței de consum poate fi dezvoltat în continuare;
9. invită Comisia, atunci când este necesar și în cazurile în care alte instrumente s-au dovedit ineficiente, să nu ezite să utilizeze procedura privind încălcarea dreptului Uniunii și să se angajeze să accelereze aceste proceduri atunci când este vorba despre nerespectarea obligației de comunicare a măsurilor de punere în aplicare și despre alte încălcări menționate la articolul 260 din Tratatul privind funcționarea Uniunii Europene (TFUE); îndeamnă Comisia să utilizeze noile dispoziții de la articolul 260 alineatul (3) din TFUE oricând este necesar pentru punerea în aplicare în mod eficace și la timp a dreptului Uniunii;
10. pentru a asigura o mai mare transparență, invită Comisia să ofere mai multe informații referitoare la procedurile privind încălcarea dreptului Uniunii, inclusiv motivele pentru care Comisia decide inițierea sau încheierea unei astfel de proceduri;
11. solicită Comisiei să analizeze mecanismele inovatoare, precum procedura de evaluare reciprocă prevăzută în Directiva privind serviciile, pentru a garanta aplicarea mai eficace a legislației UE;
12. invită deputații în Parlamentul European și autoritățile naționale să promoveze Serviciul de orientare pentru cetățeni și utilizarea instrumentelor alternative de soluționare a litigiilor și a mecanismelor informale de soluționare a problemelor, cum ar fi SOLVIT, care sunt prea puțin utilizate, în pofida potențialului lor extraordinar, precum și portalul unic („Europa ta”); solicită sporirea capacității acestora prin alocarea de resurse financiare și umane suplimentare;
13. încurajează statele membre care nu fac parte din EU Pilot să se alăture acestei noi inițiative de cooperare pentru a raționaliza în continuare procedurile privind încălcarea dreptului Uniunii; solicită Comisiei să includă în rapoartele sale anuale privind monitorizarea aplicării legislației UE mai multe informații detaliate cu privire la impactul EU Pilot asupra gestionării procedurilor privind încălcarea dreptului Uniunii;
14. subliniază necesitatea de a atinge rapid un grad mai ridicat de certitudine și claritate juridică în relațiile contractuale și de acces la căi de atac adecvate, abordabile și eficiente, inclusiv la mecanisme alternative de rezolvare a litigiilor;
15. îndeamnă statele membre să își consolideze eforturile pentru aplicarea corespunzătoare și pentru asigurarea respectării pe deplin a legislației Uniunii în domeniile care constituie substanța pieței interne, și anume Directiva privind serviciile, legislația privind achizițiile publice sau Directiva privind recunoașterea reciprocă a calificărilor profesionale.
REZULTATUL VOTULUI FINAL ÎN COMISIE
Data adoptării
13.9.2010
Rezultatul votului final
+:
–:
0:
34
Membri titulari prezen ț i la votul final
Cristian Silviu Bușoi, Lara Comi, António Fernando Correia De Campos, Jürgen Creutzmann, Christian Engström, Iliana Ivanova, Philippe Juvin, Sandra Kalniete, Alan Kelly, Edvard Kožušník, Kurt Lechner, Hans-Peter Mayer, Mitro Repo, Robert Rochefort, Heide Rühle, Christel Schaldemose, Andreas Schwab, Catherine Stihler, Eva-Britt Svensson, Róża Gräfin von Thun und Hohenstein, Bernadette Vergnaud, Barbara Weiler
Membri suplean ț i prezen ț i la votul final
Regina Bastos, Simon Busuttil, Cornelis de Jong, Frank Engel, Ashley Fox, Anna Hedh, Morten Løkkegaard, Emma McClarkin, Pier Antonio Panzeri, Konstantinos Poupakis, Olga Sehnalová, Wim van de Camp
4.10.2010
AVIZ al Comisiei pentru peti Ţ ii
destinat Comisiei pentru afaceri juridice
referitor la cel de-al 26-lea raport anual privind monitorizarea aplicării legislației Uniunii Europene (2008)
( 2010/2076(INI) )
Raportoare: Erminia Mazzoni
SUGESTII
Comisia pentru petiții recomandă Comisiei pentru afaceri juridice, competentă în fond, includerea următoarelor sugestii în propunerea de rezoluție ce urmează a fi adoptată:
1. ia act de faptul că rezumatul Comisiei referitor la monitorizarea aplicării legislației comunitare accentuează în mai mare măsură transpunerea decât aplicarea în sine.
Cere Comisiei să recunoască în mod corespunzător rolul petițiilor în monitorizarea punerii concrete în aplicare a legislației comunitare; petițiile sunt, de cele mai multe ori, primele indicii conform cărora, dincolo de transpunere, statele membre au rămas în urmă cu implementarea măsurilor juridice;
2. salută ghișeul unic pe cale de înființare pentru cetățenii care caută consiliere, o cale de atac sau formulează plângeri prin intermediul portalului „Drepturile tale în UE”.
Includerea larg mediatizatei Inițiative a cetățenilor (articolul 11 alineatul (4) din TUE) pe lista instrumentelor destinate promovării participării cetățenilor a condus la creșterea exponențială a nevoii de explicații și orientare.
Parlamentul European ar dori să fie implicat în dezvoltarea acestui portal, pentru a asigura coerența cu propriile sale planuri în ceea ce privește o mai bună orientare oferită cetățenilor;
3. consideră că cetățenii UE trebuie să se aștepte la același nivel de transparență din partea Comisiei, fie că înaintează o plângere oficială sau își exercită dreptul de petiționare în conformitate cu dispozițiile tratatului; solicită, în consecință, ca la dispoziția Comisiei sale pentru petiții să fie puse informații clare cu privire la stadiul procedurilor inițiate pentru încălcarea legislației comunitare care fac, totodată, obiectul unei petiții în curs de soluționare.
De asemenea, solicită Comisiei să precizeze Comisiei pentru petiții și publicului larg care sunt demersurile necesare pentru depunerea unei cereri de informații sau a unei plângeri;
4. aprobă măsurile planificate de Comisie pentru anul 2009 și ulterior pentru a asigura că statele membre respectă, în special, legislația europeană în materie de deșeuri și cere să fie asociat procesului în cazurile în care există petiții în curs de soluționare, precum cea provine din Campania, referitoare la legislația privind deșeurile și cea care provine din Spania, referitoare la legislația în materie de gospodărire a apelor.
REZULTATUL VOTULUI FINAL ÎN COMISIE
Data adoptării
29.9.2010
Rezultatul votului final
+:
–:
0:
15
1
Membri titulari prezen ț i la votul final
Elena Băsescu, Victor Boștinaru, Pascale Gruny, Ágnes Hankiss, Carlos José Iturgaiz Angulo, Peter Jahr, Erminia Mazzoni, Mariya Nedelcheva, Chrysoula Paliadeli, Ernst Strasser, Diana Wallis, Jarosław Leszek Wałęsa
Membri suplean ț i prezen ț i la votul final
Kinga Göncz, Keith Taylor
Membri suplean ț i (articolul 187 alineatul (2)) prezen ț i la votul final
Herbert Dorfmann
REZULTATUL VOTULUI FINAL ÎN COMISIE
Data adoptării
18.10.2010
Rezultatul votului final
+:
–:
0:
25
Membri titulari prezen ț i la votul final
Alfredo Antoniozzi, Raffaele Baldassarre, Sebastian Valentin Bodu, Françoise Castex, Marielle Gallo, Lidia Joanna Geringer de Oedenberg, Klaus-Heiner Lehne, Antonio López-Istúriz White, Antonio Masip Hidalgo, Jiří Maštálka, Bernhard Rapkay, Evelyn Regner, Francesco Enrico Speroni, Dimitar Stoyanov, Alexandra Thein, Diana Wallis, Cecilia Wikström, Zbigniew Ziobro, Tadeusz Zwiefka
Membri suplean ț i prezen ț i la votul final
Jan Philipp Albrecht, Paolo Bartolozzi, Luis de Grandes Pascual, Sajjad Karim, Kurt Lechner, Eva Lichtenberger, Arlene McCarthy, Angelika Niebler
Membri suplean ț i [articolul 187 alineatul (2)] prezen ț i la votul final
Emine Bozkurt, Takis Hadjigeorgiou, Metin Kazak, Georgios Koumoutsakos, Baroness Sarah Ludford, Kyriakos Mavronikolas, Antigoni Papadopoulou, Georgios Papastamkos, Kyriacos Triantaphyllides
