ÎNTREBARE CU SOLICITARE DE RĂSPUNS SCRIS E-0399/10
adresată de Daciana Octavia Sârbu (S&D)
Comisiei
(11 februarie 2010)
Subiect: Standarde în materie de mediu și de drepturile omului în cadrul acordurilor comerciale încheiate cu țările terțe
Acordurile comerciale dintre UE și țările terțe pot servi drept instrument pentru a exercita presiuni în ceea ce privește standardele în materie de mediu și de drepturile omului.
Au fost vreodată negocierile comerciale suspendate de către Comisie din considerente ecologice?
Au fost vreodată invocate clauze de mediu sau de drepturile omului care să aibă drept rezultat suspendarea totală sau parțială a negocierilor comerciale?
În caz contrar, consideră Comisia prin aceasta că toți partenerii comerciali ai UE respectă pe deplin standardele în materie de mediu și de drepturile omului prevăzute în acordurile comerciale?
