În plen la Strasbourg: 11-14 decembrie
Instituţii
2007-01-09 - 09:54
Procesul de extindere a Uniunii Europene, standardele calitative ale apelor subterane şi REACH, directiva produselor chimice sunt numai trei din subiectele discutate în plen în sesiunea din decembrie, la Strasbourg.
Alte subiecte de pe ordinea de zi sunt: permisele de conducere, bugetul UE pe 2007 şi publicitatea în timpul emisiunilor televizate.
Marţi, deputaţii europeni au votat în favoarea învestirii comisarilor bulgar, doamna Meglena Kuneva şi a celui român, Leonard Orban.
Mandatul celor doi comisari este prevăzut pâna la 31 octombrie 2009, când Comisia Barroso îşi va fi încheiat activitatea.
Tot marţi, preşedintele Parlamentului European, Josep Borrell a decernat premiul Saharov liderului opoziţiei din Belarus, Aleksandr Milinkievici.
Parlamentul European acordă acest premiu, în fiecare an, persoanelor sau organizaţiilor care luptă împotriva oprimării, a intoleranţei şi a nedreptăţii, cu scopul de a le sprijini în acţiunile lor de protejare a drepturilor omului şi a democraţiei.
20061214FCS01557
Luni în plen: deschiderea sesiunii, vot final REACH, decernarea premiului Saharov
Preşedintele Josep Borrell deschide sesiunea din decembrie la Strasbourg Ultima sesiune a anului a fost deschisă, luni după-amiază, de către Preşedintele Parlamentului European, Josep Borrell, la Strasbourg.
După discursurile „de 1 minut“, deputaţii europeni au discutat despre REACH, directiva produselor chimice, asupra cărora vor vota miercuri.
Astăzi se va decerna premiul Saharov şi va avea loc o dezbatere asupra directivei „Televiziunea fără frontiere“.
Alte subiecte pe ordinea de zi în această săptămână sunt: compensaţiile oferite cultivatorilor de banane, permisele de conducere, ajutorul oferit muncitorilor victime ale unor restructurări internaţionale, standardele calitative pentru apele subterane, reducerea emisiilor de bioxid de carbon.
Marţi, deputaţii europeni vor vota bugetul UE pe 2007 şi numirea comisarilor român şi bulgar.
Rezumatul săptămânii (în engleză) Televiziunea fără frontiere (în engleză)
Marţi în plen: comisari noi şi ape subterane mai curate
Deputaţii europeni au aprobat măsuri de combatere a poluării apelor Deputaţii europeni au votat marţi în plen în favoarea învestirii comisarilor bulgar şi român, care vor intra în funcţie pe 1 ianuarie 2007.
Deputaţii au mai aprobat o lege nouă în legătură cu îmbunătăţirea standardelor calitative ale apelor subterane, care reprezintă cea mai importantă sursă de apă potabilă în multe regiuni.
Parlamentul European a aprobat comisarii desemnaţi Deputaţii europeni au votat în majoritate în favoarea învestirii doamnei Meglena Kuneva (Bulgaria), în funcţia de comisar pentru Protecţia Consumatorilor, şi a domnului Leonard Orban (România) în funcţia de comisar pentru Multilingvism.
Mandatul celor doi comisari este prevăzut pâna la 31 octombrie 2009, când Comisia Barroso îşi va fi încheiat activitatea.
Votul Parlamentului European permite Consiliului să îi numească formal pe doamna Kuneva şi pe domnul Orban ca membri ai Comisiei Europene începând cu data de 1 ianuarie 2007.
Pe data de 27 noiembrie, cei doi comisari desemnaţi au răspuns întrebărilor deputaţilor europeni în cadrul audierilor organizate de către Parlament.
Preşedintele Comisiei, José Manuel Barroso, a spus marţi, în Parlament, înaintea votului: „Doamna Kuneva şi domnul Orban au trecut cu succes testul comisiilor parlamentare relevante.
Cred că amândoi candidaţii au demonstrat, în timpul audierilor, integritate personală şi independenţă, competenţele lor generale şi experienţa profesională, ca şi un angajament european pronunţat şi autentic. [...] 1 ianuarie 2007 va fi un moment cu adevărat istoric.
Aderarea Bulgariei şi cea a României vor completa a cincea extindere a Uniunii Europene.“ Ape subterane mai curate Parlamentul European a aprobat o lege nouă în legătură cu îmbunătăţirea standardelor calitative ale apelor subterane.
Parlamentul doreşte să impună ţărilor membre măsuri mai stricte de prevenire a contaminării apelor subterane cu substanţe periculoase.
În multe regiuni, apele subterane constituie cea mai importantă sursă de apă potabilă.
Câmpul de aplicare a directivei a fost lărgit, astfel încât să cuprindă protecţia apelor subterane nu numai împotriva poluării, ci şi împotriva deteriorării.
Regulamentul nu va împiedica Statele Membre să menţină sau să introducă măsuri mai stricte de protecţie.
Raportorul Christa Klass (EPP-ED, DE), de la Comisia pentru mediu, a spus: „Apele subterane reprezintă cea mai importantă resursă naturală, însă peste jumătate din pânzele freatice din UE sunt poluate şi nu vor mai putea fi curăţate niciodată.
De aceea trebuie să le protejăm mai bine.“ Statele membre au la dispoziţie doi ani pentru a transpune directiva în legislaţia naţională.
Premiul Saharov a fost decernat liderului opoziţiei din Belarus Liderul opoziţiei din Belarus, Aleksandr Milinkievici, a primit, marţi, Premiul Saharov (ediţia 2006), din partea preşedintelui Parlamentului European, Josep Borrell.
În fiecare an, Parlamentul European acordă acest premiu persoanelor sau organizaţiilor de excepţie care luptă împotriva oprimării, a intoleranţei şi a nedreptăţii.
Obiectivul premiului constă în sprijinirea lor în acţiunile de protecţie a drepturilor omului, a democraţiei şi a statului de drept în întreaga lume.
Comunicat de presă asupra noilor comisari (în engleză) Comunicat de presă asupra apelor subterane (în engleză) Decernarea premiului Saharov 2006 (în engleză) Premiul Saharov 2006 - dosar
Miercuri în plen: extinderea UE, REACH, „Televiziunea fără frontiere”
Parlamentul European a aprobat directiva REACH Dezbaterea despre viitoarea formă şi mărime a UE a ocupat locul principal în discuţii, miercuri, la Strasbourg.
Deputaţii europeni au susţinut două rapoarte ce propun o schimbare în structura UE înaintea altor aderări.
Ei au mai discutat ordinea de zi a summit-ului şefilor UE ce are loc astăzi la Bruxelles, al cărui principal subiect este extinderea UE.
Tot ieri a fost aprobată directiva produselor chimice, REACH, iar noua directivă „Televiziunea fără frontiere” a fost modificată substanţial.
Summit-ul Uniunii Europene - deputaţii europeni îşi spun părerea În ajunul summit-ului european al şefilor de state şi de guverne de la Bruxelles, deputaţii europeni şi-au spus părerea asupra subiectelor care ar trebui dezbătute acolo: extinderea, imigrarea, energia şi relaţiile externe ale UE.
UE trebuie „să rămână deschisă oricărui stat ce doreşte să adere, dar există anumite condiţii”, a declarat în plen Hans-Gert Poettering, preşedintele grupului PPE-DE.
După părerea lui, un semnal clar în acest sens ar trebui trimis Turciei.
Deputatul a mai subliniat faptul că schimbarea climaterică este o prioritate.
Din punctul de vedere al şefului socialiştilor de la Parlamentul European, deputatul german Martin Schulz, „Parlamentul doreşte să coopereze cu alte instituţii europene pentru a scoate Europa din impas”.
Vorbind despre Turcia, el a cerut scepticilor de la PE să se hotărască, accentuând faptul că această aderare ar putea fi un pod către lumea musulmană.
Şeful liberalilor , britanicul Graham Watson, a confirmat că UE trebuie să-şi rezolve problemele instituţionale înaintea oricărei alte extinderi.
El a mai subliniat necesitatea unei discuţii despre aspectele umanitare ale imigrării şi a dezvoltării unei politici comune în domeniul energiei, pentru a evita o „Europă-ostatec”.
Preşedintele Parlamentului, Josep Borrell, va ţine un discurs în faţa liderilor europeni, imediat înaintea summit-ului.
Cu două săptămâni înaintea încheierii mandatului Preşedinţiei finlandeze, ministrul finlandez al Afacerilor Europene, doamna Paula Lehtomäki, a descris ce aşteaptă ţara sa de la acest ultim summit: consolidarea unui consens în ceea ce priveşte Turcia şi Croaţia şi procesul de extindere, şi a amintit că reforma Tratatului este importantă pentru multe state membre.
José Manuel Barroso, preşedintele Comisiei europene, a spus că recenta recomandare a Comisiei de suspendare a negocierilor cu Turcia a arătat că UE este „credibilă”, „dreaptă şi fermă”.
El a amintit totuşi că ţările candidate trebuie să rămână motivate de prospectul unei eventuale aderări.
Pe 18 decembrie, Parlamentul European va organiza o sesiune extraordinară pentru a discuta concluziile Consiliului.
Rapoartele Brok şi Stubb arată drumul către extinderile viitoare Momentul unei discuţii despre extindere n-ar fi putut fi mai bine ales: în două săptămâni, Bulgaria şi România vor fi membre UE, negocierile cu Turcia trec printr-un moment dificil, iar şefii statelor membre se întâlnesc astăzi şi mâine pentru a discuta pe această temă.
Cele două rapoarte prezentate ieri în plen se axează pe „provocările principale” ce vor exista pentru UE în anii următori şi pe întrebarea dacă Uniunea poate „integra” noi membri.
Deputaţii europeni sunt de acord că cele cinci extinderi de până acum au avut succes, dar că, înainte de aderarea altor state, este nevoie de un nou acord instituţional.
Rapoartele şi dezbaterea au insistat asupra faptului că UE trebuie să fie capabilă să „integreze” membri noi, recunoscând însă faptul că Uniunea Europeană trebuie să se ţină de cuvânt în faţa statelor din Balcanii de Vest.
Deputatul german Elmar Brok, care a redactat unul din rapoarte, spune că în cazul unei integrări fără reformă instituţională „vom avea ţări de prima clasă şi ţări de clasa a doua… de aceea avem nevoie de o constituţie”. „Trebuie să ne facem ordine în casă înainte să ne putem extinde din nou” a continuat raportorul celuilalt text adoptat, finlandezul Alexander Stubb.
Raportul său cere ca Parlamentul să îşi dea „acordul” la începerea negocierilor de aderare şi la sfârşitul acestora.
REACH, noua lege europeană privind produsele chimice, vede lumina zilei Una din cele mai importante legi din istoria Uniunii Europene, REACH, va stabili un sistem de înregistrare, evaluare şi autorizare a substanţelor chimice.
A fost aprobată de către deputaţi cu o majoritate evidentă, după trei ani de discuţii cu Comisia şi Statele Membre.
REACH va îmbunătăţi protejarea sănătăţii oamenilor şi a mediului de riscurile substanţelor chimice, forţându-i pe producători şi importatori să înregistreze substanţele chimice produse sau importate în cantitate mai mare de 1 tonă pe an.
REACH va intra în vigoare la data de 1 iunie 2007.
30.000 de produse chimice trebuie sa fie înregistrate înainte de 2018.
O nouă Agenţie pentru Substanţele Chimice, cu baza la Helsinki, va răspunde de procesul de autorizare a substanţelor.
Televiziune / filme: deputaţii susţin noile reguli privind publicitatea Parlamentul European şi-a exprimat sprijinul faţă de propunerea de revizuire a regulilor de publicitate pentru canalele de televiziune din Uniunea Europeană.
Propunerea urmăreşte să modernizeze directiva „Televiziunea fără frontiere” din 1997, aducând dezvoltări noi în tehnologia audiovizuală şi publicitate.
Plasarea produselor publicitare (unul din cele mai controversate aspecte ale proiectului de directivă) este autorizată într-un număr limitat de programe, şi numai conform unor condiţii stricte.
Spoturile vor fi interzise "în timpul emisiunilor de ştiri şi de actualităţi, în timpul programelor pentru copii, al documentarelor şi al emisiunilor de consiliere".
Parlamentul a autorizat pauzele publicitare în filme şi alte programe televizate, la fiecare 30 minute.
Deputaţii au mai spus că spoturile nu trebuie să aducă ofense bazate pe discriminare sexuală, dizabilităţi, vârstă sau orientare sexuală şi "nici să încalce demnitatea umană".
Dezbaterea despre extindere (în engleză) Reacţii la REACH: Sacconi este mulţumit (în engleză) Parlamentul adoptă directiva produselor chimice - REACH (în engleză) Televiziunea fără frontiere - dar şi fără publicitate? (în engleză) Deputaţii fixează reguli noi pentru publicitatea în emisiunile televizate (în engleză)
Joi în plen: energie, buget, permise de conducere
Producţia de energie a fost pe ordinea de zi Joi, deputaţii europeni au adoptat trei rapoarte despre politica UE în domeniul energiei şi încercările de a răspunde provocărilor de siguranţă, competitivitate şi viabilitate.
Tot ieri, Parlamentul a aprobat bugetul pe 2007 şi a votat asupra permiselor de conducere europene şi a regulilor de protecţie a datelor.
Obiectivele politicii UE în domeniul energiei: siguranţă, competitivitate, viabilitate Pentru a răspunde schimbării climaterice, deputaţii europeni propun, pe de o parte, reducerea emisiilor de bioxid de carbon şi, pe de alta, intensificarea folosirii surselor de energie regenerabile (vânt, apă, energie solară etc.), cu un obiectiv de 25% din energia primară până în anul 2020.
UE ar trebui de asemenea să devină până în 2020 cea mai eficientă economie din punct de vedere energetic, cu o creştere a eficienţei energetice de cel puţin 20% până la această dată.
Din punctul de vedere al deputaţilor, consumatorii ar trebui să beneficieze de un acces facil la informaţiile despre preţ şi ofertele disponibile şi de o modalitate simplă de a schimba furnizorul de energie; de asemenea, consumatorii au dreptul de a fi ascultaţi de către autorităţile de reglementare în fiecare stat membru.
Permisele de conducere Parlamentul a adoptat cu o largă majoritate un raport despre noul format al permiselor de conducere, rezultatul unui consens în cadrul negocierilor cu Consiliul.
Începând cu 2013, toate permisele de conducere nou emise sau înlocuite în Uniunea Europeana vor avea un format unic, tip carte de credit, care va înlocui peste 110 modele diferite utilizate în momentul de faţă în statele membre.
Noile permise de conducere vor avea termen de valabilitate administrativă de zece ani, iar statele membre vor putea extinde această perioadă până la 15 ani.
Directiva va armoniza categoriile existente de vehicule şi interzice oricărui stat membru să elibereze carnet de conducere unei persoane al cărei permis a fost restricţionat, suspendat sau retras în alt stat membru.
Deputaţii au obţinut cu succes şi câteva prevederi de siguranţă referitoare la motociclişti.
Aceştia vor fi nevoiţi să acumuleze experienţă pe motociclete mai mici înainte să obţină permisiunea de a utiliza motociclete cu motoare mai mari.
UE are acum buget pe 2007 Bugetul pe 2007 este primul care include 27 de state membre, în urma aderării Bulgariei şi României la 1 ianuarie 2007.
Creditele de angajament au fost fixate la 126,5 miliarde de euro, iar cele pentru plată la 115,5 miliarde (reprezentând 0,99% din venitul naţional brut).
Acest buget a cunoscut o creştere de 3,2% faţă de plăţile pe anul 2006.
În pregătirea bugetului, problema posturilor de la Comisie şi cea a cheltuielilor aferente politicii externe şi de securitate comună au constituit cea mai importantă parte a discuţiilor.
Parlamentul s-a opus suprimărilor de posturi propuse de Preşedinţia finlandeză şi a reuşit să obţină promisiunea Consiliului că va furniza Parlamentului toate informaţiile utile, la timp, despre acţiunile PESC.
PE despre folosirea datelor personale Parlamentul European a adoptat o recomandare a Consiliului în legătură cu adoptarea urgentă a unei decizii privind protecţia datelor personale utilizate în cadrul cooperării poliţieneşti şi judiciare în materie penală.
Deputaţii au reamintit despre raportul Parlamentului din 27 septembrie în care se sublinia: colectarea de date şi accesul guvernelor naţionale şi a autorităţilor competente la acestea trebuie să fie limitate la „scopuri specifice”, numai dacă „este strict necesar”, în condiţiile în care acestea ţin cont de „principiul proporţionalităţii şi de cel al necesităţii” şi cu scopul de a „preveni o ameninţare la siguranţa publică sau la adresa unei persoane”.
O altă preocupare a Parlamentului este accesul potenţial la datele personale a unor autorităţi din ţările terţe, în numele luptei împotriva terorismului şi a crimei organizate.
Este vorba despre transferul datelor personale ale pasagerilor de pe zboruri trans-atlantice - conform acordului UE-SUA din octombrie.
Deputaţii sunt îngrijoraţi de faptul că datele ar putea fi utilizate incorect de către autorităţile americane.
Un viitor mai curat pentru politica UE în domeniul energiei - comunicat de presă (în engleză) EP adoptă bugetul pe 2007 - comunicat de presă (în engleză) Bugetul Uniunii Europene - dosar (în engleză) Noile permise de conducere în format carte de credit - comunicat de presă (în engleză)
RO
1
PHOTO
20061212PHT01414.jpg
RO
4
PHOTO
20061212PHT01471.jpg
RO
9
PHOTO
20061213PHT01519.jpg
RO
15
PHOTO
20061215PHT01573.jpg
-//EP//TEXT IM-PRESS 20061208IPR01253 0 NOT XML V0//RO
-//EP//TEXT IM-PRESS 20061211STO01289 0 NOT XML V0//RO
-//EP//TEXT IM-PRESS 20061207IPR01147 0 NOT XML V0//RO
-//EP//TEXT IM-PRESS 20061207IPR01146 0 NOT XML V0//RO
-//EP//TEXT IM-PRESS 20061207IPR01148 0 NOT XML V0//RO
-//EP//TEXT IM-PRESS 20060911FCS10501 0 NOT XML V0//RO
-//EP//TEXT IM-PRESS 20061207IPR01152 0 NOT XML V0//RO
-//EP//TEXT IM-PRESS 20061213STO01515 0 NOT XML V0//RO
-//EP//TEXT IM-PRESS 20061213IPR01493 0 NOT XML V0//RO
-//EP//TEXT IM-PRESS 20061211STO01289 0 NOT XML V0//RO
-//EP//TEXT IM-PRESS 20061207IPR01149 0 NOT XML V0//RO
-//EP//TEXT IM-PRESS 20061208IPR01269 0 NOT XML V0//RO
-//EP//TEXT IM-PRESS 20061207IPR01150 0 NOT XML V0//RO
-//EP//TEXT IM-PRESS 20061106FCS12347 0 NOT XML V0//RO
-//EP//TEXT IM-PRESS 20061207IPR01154 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
