Răspuns dat de dl Rehn în numele Comisiei
(19 aprilie 2011)
În perioada 2009-2010, Banca Europeană de Investiții (BEI) a acordat băncilor şi societăților de leasing din România împrumuturi în valoare de 390 milioane EUR; dintre acestea, cel puțin 295 milioane EUR au fost destinate finanțării exclusive a proiectelor eligibile din sfera IMM-urilor, scadența împrumuturilor fiind cuprinsă între 2 şi 12 ani.
Împrumuturile BEI au în general o durată de utilizare de 30 de luni.
Pe parcursul aceleiași perioade, 215 milioane EUR au fost vărsate intermediarilor BEI; dintre acestea, 162 milioane EUR au fost deja utilizate pentru finanțarea unor subproiecte din sfera IMM-urilor.
Aproximativ 1 250 de IMM-uri au beneficiat în mod direct de fondurile BEI.
Lista completă a intermediarilor financiari ai BEI din România poate fi consultată accesând următorul link: http://www.eib.org/attachments/lending/inter_ro.pdf
