Reguli mai clare pentru iniţiativa cetăţenească
Viitorul Europei/Integrare europeană
2009-05-07 - 15:44
Tratatul de la Lisabona prevede introducerea unei iniţiative cetăţeneşti prin care cel puţin 1 milion de cetăţenii europeni, dintr-un număr semnificativ de state membre, pot solicita Comisiei Europene să prezinte propuneri legislative.
Astfel, cetăţenii vor participa în mod direct la exercitarea autorităţii suverane a Uniunii Europene, fiind implicaţi pentru prima dată în mod direct în procesul legislativ european.
"Iniţiativa cetăţenească reprezintă un instrument nou prin care se întăreşte democraţia Uniunii Europene", este de părere raportoarea PE, Sylvia-Yvonne Kaufmann (Grupul Confederal al Stângii Unite Europene, Stânga Verde Nordică, Germania)
Diferenţierea iniţiativei cetăţeneşti europene de petiţia adresată Parlamentului European
În primul rând există diferenţa dintre entităţile cărora li se adresează.
În timp ce petiţia se adresează Parlamentului European, iniţiativa cetăţenească se adresează Comisiei.
Dreptul european de a adresa petiţii exprimă capacitatea resortisanţilor Uniunii de a se adresa autorităţii supreme a Uniunii Europene, în calitate de persoane afectate direct sau indirect şi le deschide posibilitatea de a se adresa, în această calitate, direct Parlamentului European, pentru a-l informa cu privire la o anumită situaţie şi a putea pretinde modificarea acesteia.
Spre deosebire de aceasta, iniţiativa cetăţenească le permite pentru prima oară resortisanţilor Uniunii să participe ei înşişi în mod direct la exercitarea autorităţii supreme în Uniunea Europeană, deschizându-le posibilitatea de a solicita Comisiei, precum şi Consiliului sau Parlamentului European, să prezinte o propunere legislativă.
Contrar dreptului de petiţie, la fel cu fiecare componentă a autorităţii europene, iniţiativa cetăţenească este angajată în reprezentarea interesului pentru binele general şi în respectarea legislaţiei europene.
Exact acest ultim element nu reprezintă premisa pentru o petiţie.
Stabilirea numărului minim de state
Deputaţii europeni propun ca numărul minim de state membre din care trebuie să provină cetăţenii Uniunii care participă la iniţiativa cetăţenească să reprezintă un sfert dintre statele membre.
Această cerinţă este îndeplinită numai în cazul în care cel puţin 1/500 din populaţia fiecăruia dintre statele respective susţine iniţiativa.
Structurarea procedurii iniţiativei cetăţeneşti:
înregistrarea iniţiativei
strângerea declaraţiilor de susţinere
depunerea iniţiativei
prezentarea poziţiei Comisiei
verificarea conformităţii cu tratatele a actului legislativ solicitat
Mai multă transparenţă
Organizatorilor unei iniţiative cetăţeneşti înregistrate cu succes li se solicită, într-un termen adecvat, ulterior încheierii procedurii, să prezinte Comisiei un raport privind finanţarea iniţiativei, care să includă sursele de finanţare (raport de transparenţă).
Raportul este examinat de către Comisie şi publicat împreună cu un aviz.
De regulă, Comisia ar trebui să înceapă să examineze conţinutul unei iniţiative cetăţeneşti doar după prezentarea într-o formă corespunzătoare a unui raport de transparenţă.
Raportul a fost adoptat cu 380 de voturi pentru, 41 împotrivă şi 29 abţineri.
A6-0043/2009 - Raport prin care se solicită Comisiei să prezinte o propunere de regulament al Parlamentului European şi al Consiliului privind punerea în aplicare a iniţiativei cetăţeneşti
Raportor pentru aviz: Sylvia-Yvonne Kaufmann (Grupul Confederal al Stângii Unite Europene/Stânga Verde Nordică, Germania)
Procedură: iniţiativă proprie
Dezbatere: miercuri, 6 mai 2009
Vot: joi,7 mai 2009
20090506IPR55254 Textul adoptat va putea fi consultat aici (selectaţi 7 mai 2009)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
