ÎNTREBARE ORALĂ H-0474/09
pentru timpul afectat întrebărilor din perioada de sesiune ianuarie 2010
în conformitate cu articolul 116 din Regulamentul de procedură
de
Morten Messerschmidt
Comisiei
Subiect: Amenințările Turciei de a interzice intrarea pe teritoriul său a lui Geert Wilders
Guvernul turc amenință să refuze intrarea pe teritoriul său a unei întregi delegații de parlamentari olandezi, dacă Geert Wilders, membru în Partidul Libertății, participă la această vizită, care va avea loc în ianuarie 2010.
Amenințările Turciei par grotești, în opinia autorului întrebării, având în vedere faptul că delegația olandeză vizitează o țară care solicită aderarea la UE și care, prin urmare, este de așteptat să aibă o înțelegere fundamentală pentru valori precum democrația și libertatea de exprimare.
Cu toate acestea, autorul acestor amenințări este ministrul de externe al Turciei, membru al partidului de guvernământ de orientare islamistă.
Consideră Comisia că amenințările guvernului turc de a interzice accesul pe teritoriul Turciei al unui politician ales de poporul olandez este o expresie a unei mentalități progresiste și democratice, despre care se poate presupune că reprezintă unul dintre pilonii fundamentali ai aderării unei țări la UE și, în plus, consideră Comisia că acestea sunt în conformitate cu criteriile de la Copenhaga referitoare la democrație, statul de drept și drepturile omului?
A se vedea articolul „Turcia îl amenință pe Wilders cu interdicția de intrare pe teritoriul său”, din cotidianul „Jyllands-Posten”, 26.11.2009.
