Sancţiuni pentru angajatorii de imigranţi ilegali
Imigrare
2009-02-02 - 18:25
femeie de serviciu ©Belga/PHOTOPQR/LE REPUBLICAIN LORRAIN/RIEDINGER Philippe Milioane de cetăţeni din ţările terţe lucrează ilegal în UE în construcţii, agricultură, salubritate şi în hoteluri.
Numărul acestora este în creştere datorită accesului facil la munca la negru.
Uniunea Europeană doreşte să descurajeze angajările clandestine, sancţionând angajatorii de imigranţi ilegali.
Câţiva reprezentanţi ai sindicatelor şi angajatorilor ne-au vorbit despre potenţialul impact al noii legi.
„Angajatorii europeni sprijină abordarea reducerii imigraţiei ilegale prin combaterea angajării la negru a imigranţilor care locuiesc ilegal în Uniunea Europeană.
Munca la negru reprezintă o competiţie neloaială pentru afacerile cinstite“, ne-a spus domnul Marcus Schwenke, consilier la Business Europe (Confederaţia Afacerilor Europene).
Domnul Schwenke atrage atenţia însă asupra necesităţii unor investiţii în acest sens: „Pentru ca lupta împotriva muncii la negru să fie eficientă, avem nevoie de mai multe resurse financiare şi umane.“ Dumnealui şi-a manifestat şi îngrijorarea faţă de „propunerea disproporţionată, care impune o povară administrativă companiilor şi include sancţiuni prea severe”.
Muncitorii ilegali sunt angajaţi prin intermediari
Reprezentanta Confederaţiei Sindicatelor Europene, Catelene Passchier, ne-a vorbit despre problema sub-contractării: „Muncitorii ilegali sunt angajaţi în primul rând de agenţii şi intermediari, nu de marii angajatorii; aceştia nu îşi ard degetele angajând forţă de muncă ilegală.“
Dumneaei nu este convinsă de eficienţa noii legi, în forma actuală, considerând că practicile curente, precum sub-contractarea, îngreunează detectarea muncii ilegale. „Mă îndoiesc că textul actual va ameliora practica de zi cu zi în angajarea imigranţilor ilegali“, a concluzionat doamna Passchier.
Marţi, deputaţii europeni vor dezbate un raport referitor la sancţiunile la adresa angajatorilor de resortisanţi din ţări terţe cu şedere ilegală în UE.
Raportul a fost redactat de deputatul european Claudio Fava (Grupul Socialist din Parlamentul European, Italia) şi va fi votat în plen miercuri, 4 februarie.
Urmăriţi dezbaterea şi votul în direct pe site-ul nostru!
Munca la negru în UE
în UE lucrează între 4,5 şi 8 milioane de imigranţi ilegali
în fiecare an, pe teritoriul Uniunii Europene intră aproximativ 900.000 de imigranţi ilegali
munca la negru se concentrează în principal în construcţii, agricultură, curăţenie, hoteluri şi restaurante.
20090202STO47913 Urmăriţi dezbaterea în direct!
UE doreşte sancţionarea angajatorilor de imigranţi ilegali Parlamentul votează „directiva sancţiunilor” (în engleză) Parlamentul European dezbate sancţiunile pentru angajatorii de imigranţi ilegali (în engleză) Programul perioadei de sesiune din 2-5 februarie
RO
1
PHOTO
20090202PHT47936.jpg
RO
2
LINK
/eplive/public/livebroadcast_ro.htm
-//EP//TEXT IM-PRESS 20081103STO41194 0 NOT XML V0//RO
-//EP//TEXT IM-PRESS 20090129BKG47408 0 NOT XML V0//RO
-//EP//TEXT IM-PRESS 20080714IPR34091 0 NOT XML V0//RO
-//EP//TEXT IM-PRESS 20090123BRI47059 FULL-TEXT NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
