7.11.2007
PROPUNERE DE REZOLUŢIE
depusă în conformitate cu articolul 81 din Regulamentul de procedură
de către Comisia pentru afaceri economice şi monetare
privind propunerea de regulament al Comisiei de modificare a Regulamentului (CE) nr.
1725/2003 de adoptare a anumitor standarde internaţionale de contabilitate, în conformitate cu Regulamentul (CE) nr.
1606/2002 al Parlamentului European şi al Consiliului în ceea ce priveşte standardul internaţional de raportare financiară (IFRS) 8 privind prezentarea segmentelor operaţionale (C6‑0000/0000)
Rezoluţia Parlamentului European privind propunerea de regulament al Comisiei de modificare a Regulamentului (CE) nr.
1725/2003 de adoptare a anumitor standarde internaţionale de contabilitate, în conformitate cu Regulamentul (CE) nr.
1606/2002 al Parlamentului European şi al Consiliului în ceea ce priveşte standardul internaţional de raportare financiară (IFRS) 8 privind prezentarea segmentelor operaţionale (C6‑0000/0000)
Parlamentul European,
–
având în vedere Regulamentul (CE) nr.
1606/2002 al Parlamentului European şi al Consiliului JO L 243, 11.9.2002, p.
1. ,
–
având în vedere propunerea de regulament al Comisiei de modificare a Regulamentului (CE) nr.
1725/2003 de adoptare a anumitor standarde internaţionale de contabilitate, în conformitate cu Regulamentul (CE) nr.
1606/2002 al Parlamentului European şi al Consiliului în ceea ce priveşte standardul internaţional de raportare financiară (IFRS) 8 privind prezentarea segmentelor operaţionale (C6 0000/0000),
–
având în vedere articolul 8 din Decizia 1999/468/CE a Consiliului din 28 iunie 1999 de stabilire a modalităţilor de exercitare a competenţelor de executare conferite Comisiei JO L 184, 17.7.1999, p.
23. ,
–
având în vedere Decizia 2006/512/CE a Consiliului din 17 iulie 2006 de modificare a Deciziei 1999/468/CE JO L 200, 22.7.2006, p.11. ,
–
având în vedere rezoluţia sa din 24 octombrie 2006 Rezoluţia Parlamentului European privind standardele de contabilitate aplicate de emitenţii din ţările terţe şi echivalenţa acestor standarde cu IFRS, menţionate în dispoziţiile de aplicare a directivei privind prospectele şi a directivei privind transparenţa [propunerea de Regulament al Comisiei de modificare a Regulamentului (CE) nr.
809/2004 în ceea ce priveşte standardele de contabilitate pe baza cărora se elaborează informaţiile financiare istorice conţinute în prospecte, precum şi proiectul de decizie a Comisiei privind utilizarea de către emitenţii de valori mobiliare din ţările terţe a informaţiilor elaborate în conformitate cu standarde de contabilitate acceptate la nivel internaţional] - P6_TA-PROV(2006)0436 . privind standardele de contabilitate aplicate de emitenţii din ţările terţe şi echivalenţa acestor standarde cu IFRS, care stabileşte condiţiile în care UE a acceptat procesul de convergenţă şi echivalenţă între IFRS adoptate de UE şi GAAP din Statele Unite,
–
având în vedere dezbaterea din cadrul şedinţei plenare din 25 aprilie 2007, în care s-a decis amânarea votului asupra propunerii de rezoluţie privind standardul internaţional de raportare financiară (IFRS) 8 deoarece serviciile Comisiei au fost de acord să realizeze un studiu de impact şi să îl prezinte Comisiei pentru afaceri economice şi monetare la 10 septembrie; având în vedere faptul că nişte standarde de raportare financiară convergente trebuie să permită elaborarea unor situaţii financiare de o calitate superioară,
–
având în vedere documentul din 10 septembrie 2007 al serviciilor Comisiei intitulat „Adoptarea IFRS 8 Segmente operaţionale - Analiza efectelor potenţiale - Raport”,
–
având în vedere articolul 81 din Regulamentul său de procedură,
A.
întrucât Uniunea Europeană a decis să aplice standarde internaţionale de contabilitate pentru conturile consolidate ale societăţilor din UE cotate la bursă; întrucât standardele contabile în cauză sunt încorporate în legislaţia europeană prin intermediul comitologiei;
B.
întrucât raportarea pe segmente în funcţie de modelul de afaceri ales este importantă pentru înţelegerea situaţiilor financiare, cuprinzând informaţii geografice adecvate;
C.
întrucât raportarea pe segmente trebuie să fie comparabilă;
D.
întrucât, la doi ani de la punerea în aplicare a IFRS 8, IASB ar trebui revizuit,
E.
întrucât toate societăţile din UE cotate la bursă, indiferent de mărime, ar trebui să respecte legislaţia comunitară, inclusiv standardele IFRS adoptate de UE;
F.
întrucât Comisiei i s-a solicitat să realizeze o evaluare a impactului IFRS 8,
1.
acceptă propunerea Comisiei de a adopta IFRS 8 care încorporează în legislaţia comunitară SFAS 131 din Statele Unite, solicitând, astfel, societăţilor din UE cotate la bursă să prezinte informaţii pe segmente, urmând o „abordare de gestiune”;
2.
regretă că evaluarea de impact realizată de Comisie nu a ţinut cont în măsură suficientă de interesele utilizatorilor şi de nevoile întreprinderilor mici şi mijlocii care desfăşoară activităţi în diferite ţări europene şi ale întreprinderilor care desfăşoară activităţi exclusiv pe plan local;
3.
reaminteşte faptul că procesul de convergenţă a standardelor contabile nu este un proces unilateral în care una dintre părţi nu face decât să reproducă standardele de raportare financiară ale celeilalte părţi;
4.
îşi exprimă rezerva faţă de analiza Comisiei conform căreia numărul de informaţii geografice publicate nu s-ar reduce practic în comparaţie cu IAS 14 şi consideră că este esenţial ca, şi în continuare, conducerea să ofere suficiente informaţii pe segmente, astfel încât utilizatorii să aibă posibilitatea de a evalua riscurile şi factorii determinanţi în afaceri în funcţie de zona geografică, defalcat pe ţări, dacă prezintă relevanţă, şi sectorul de activitate; solicită Comisiei ca în următoarele şase luni să prezinte Parlamentului un raport privind rezultatul discuţiilor avute cu IASB pe această temă;
5.
observă că, prin conceptul de „principal factor operaţional de decizie” (Chief Operating Decision Maker) poate fi desemnată o funcţie, şi, ca atare, acesta poate fi compatibil cu noţiunea de consiliu de administraţie având responsabilitate colectivă, prevăzut în legislaţia comunitară;
6.
solicită Comisiei să urmărească îndeaproape aplicarea IFRS 8 şi să prezinte Parlamentului, până cel târziu în 2011, un raport privind, printre altele, raportarea pe segmente geografice, profitul şi pierderea pe segment şi utilizarea unor măsuri în afara cadrului IFRS; subliniază că, în cazul în care Comisia constată că există deficienţe în aplicarea IFRS 8, are obligaţia de a le rectifica;
7.
subliniază că Parlamentul îşi va exercita în mod activ dreptul de control; subliniază, prin urmare, că IASB/IASCF şi în special Comisia trebuie să coopereze mai strâns cu Parlamentul şi părţile interesate la nivel european decât până acum, deoarece, în caz contrar, se creează probleme grave, cum ar fi cele legate de IFRS 8; consideră că, pentru a evita apariţia unor întârzieri semnificative în cadrul procesului de adoptare, Parlamentul trebuie cooptat încă din primele etape ale procesului de stabilire a standardelor;
8.
solicită, prin urmare, Comisiei Europene să nu se limiteze doar la a propune orientări cu caracter voluntar, ci să şi sprijine elaborarea unui standard de contabilitate adecvat, care să oblige întreprinderile din industria extractivă să prezinte rapoarte defalcate pe ţări;
9.
subliniază că, întotdeauna, Comisia trebuie să respecte propriile principii privind o mai bună legiferare şi că, în special în ceea ce priveşte standardele internaţionale de contabilitate, Comisia trebuie să garanteze realizarea unor evaluări de impact cât mai devreme în procesul de elaborare sau interpretare a standardului internaţional de contabilitate şi să acorde sprijinul necesar în acest sens; subliniază că aceste evaluări de impact trebuie să cuprindă informaţii cantitative şi să reflecte un echilibru între părţile interesate;
10.
subliniază importanţa unei aplicări corecte a standardelor de contabilitate, şi anume capacitatea Parlamentului European de a-şi exercita în mod corespunzător dreptul de control;
11.
încredinţează Preşedintelui sarcina de a transmite prezenta rezoluţie Consiliului şi Comisiei, precum şi parlamentelor şi guvernelor statelor membre.
