ÎNTREBARE ORALĂ H-0151/09
pentru timpul afectat întrebărilor din perioada de sesiune aprilie 2009
în conformitate cu articolul 109 din Regulamentul de procedură
de
Silvia-Adriana Ţicău
Consiliul
Subiect: Măsuri de stimulare a îmbunătăţirii eficienţei energetice a clădirilor
Pentru îmbunătăţirea eficienţei energetice este nevoie de instrumente de stimulare specifice, cum ar fi: scăderea taxei pe valoarea adăugată pentru servicii şi produse specifice, creşterea procentului din FEDER utilizat pentru investiţii în eficienţa energetică şi în energiile regenerabile în locuinţe, crearea unui fond european pentru eficienţa energetică şi energii regenerabile.
UE şi-a propus obiectivul de 20-20-20%.
În COM(2008)0800, referitoare la Planul european de redresare economică, erau prevăzute 5 miliarde de euro pentru eficienţa energetică a clădirilor.
În propunerea de regulament COM(2009)0035 de stabilire a unui program de ajutor pentru redresare economică nu se regăsesc măsuri specifice pentru proiecte privind performanţa energetică a clădirilor.
Aş dori să întreb Consiliul care sunt măsurile de stimulare a îmbunătăţirii eficienţei energetice a clădirilor, inclusiv posibilitatea înfiinţării unui fond european pentru eficienţa energetică şi energii regenerabile şi creşterea de la 3 la 15% a procentului din FEDER utilizat pentru investiţii în eficienţa energetică şi în energiile regenerabile în locuinţe.
