Întrebarea pentru timpul afectat întrebărilor H-0366/2010
adresată Consiliului
Perioada de sesiune: septembrie I 2010
Articolul 116 din Regulamentul de procedură
Nikolaos Chountis
(GUE/NGL) Subiect: Memorandum de înţelegere încheiat de Grecia cu UE şi FMI privind creşterea vertiginoasă a inflaţiei
Memorandumul de înţelegere semnat de Grecia cu FMI şi UE prevede în mod special că una dintre obligaţiile guvernului grec este aceea de a reduce inflaţia la un nivel sub media pentru zona euro, pentru a face economia sa mai competitivă.
Totuşi, în luna mai, inflaţia a ajuns la 5,4% în comparaţie cu 1,6% pentru zona euro, afectând astfel şi mai mult venitul disponibil al salariaţilor greci şi subminând în mod semnificativ competitivitatea economiei greceşti.
Această creştere puternică a inflaţiei a fost cauzată de impozitarea directă şi indirectă sporită impusă de UE şi FMI, precum şi de speculaţiile continue şi neîngrădite.
Este de acord Consiliul că măsurile fiscale impuse de UE şi FMI au contribuit în mare măsură la crearea acestei spirale inflaţioniste care subminează în continuare competitivitatea economiei greceşti?
Ce măsuri structurale va recomanda acesta guvernului grec în vederea stopării inflaţiei?
