Întrebarea cu solicitare de răspuns scris P-7092/2010
adresată Comisiei
Articolul 117 din Regulamentul de procedură
Daciana Octavia Sârbu (S&D)
(8 septembrie 2010)
Subiect: Nutriţia în şcoli
Nutriţia are un efect profund asupra sănătăţii fizice şi mentale.
Prin urmare, promovarea atitudinilor responsabile privind alimentaţia este esenţială pentru a asigura sănătatea fizică şi mentală a cetăţenilor UE, inclusiv sănătatea pe termen lung a acestora.
Prin urmare, eforturile Comisiei de promovare a alimentaţiei sănătoase în rândul tinerilor, în special proiectul UE care încurajează consumul de fructe în școli şi campania UE în favoarea unei alimentaţii sănătoase, „Echipa savorilor”, merită a fi salutate.
Având în vedere că sănătatea şi educaţia aparţin prin tradiţie domeniilor de competenţă ale statelor membre, în ce măsură consideră Comisia că se poate face mai mult la nivelul UE pentru promovarea unei alimentaţii sănătoase şi a unei educaţii cu privire la nutriţie şi dietă în şcoli?
Este valorizată capacitatea de acţiune de la nivelul UE?
De ce marjă dispune Comisia pentru a colabora cu statele membre în vederea acordării de prioritate educaţiei cu privire la nutriţie în şcoli?
