Întrebarea pentru timpul afectat întrebărilor H-0608/2010
adresată Comisiei
Perioada de sesiune: decembrie 2010
Articolul 116 din Regulamentul de procedură
Bogdan Kazimierz Marcinkiewicz
(PPE) Subiect: Valori de referință pentru industriile mari consumatoare de energie
În cadrul strategiei Europa 2020, Comisia a prezentat în luna octombrie o strategie privind noua politică de competitivitate industrială.
O bază stabilă de producție industrială este de o importanță fundamentală pentru modelul de creștere economică din Europa.
În comunicarea sa, Comisia indică în mod clar că sectoarele industriale mari consumatoare de energie trebuie să beneficieze de condiții care să permită o producție competitivă în Europa.
În acest context, este Comisia conștientă de faptul că decizia care urmează să fie luată în legătură cu valorile de referință în sistemul de comercializare a cotelor de emisie constituie o amenințare serioasă la adresa competitivității industriilor mari consumatoare de energie din statele membre care depind de un mix concret de combustibili?
Este de părere Comisia că se justifică ca producătorii din aceste state membre să se confrunte cu costuri foarte ridicate care decurg din respectarea dispozițiilor, doar din cauza dependenței lor geografice și istorice de un mix concret de combustibili?
Nu consideră Comisia că, pentru a proteja locurile de muncă și viitoarele investiții în industria producătoare din Uniunea Europeană, statele respective ar trebui să aibă șanse să participe la concurența economică mondială?
