ÎNTREBARE ORALĂ URMATĂ DE O DEZBATERE O-0083/08
în conformitate cu articolul 108 din Regulamentul de procedură
de
Hannes Swoboda
, în numele Grupului PSE
Comisiei
Subiect: Controlarea prețurilor la energie
În ultimele luni, prețurile petrolului au crescut brusc, atingând cel mai înalt nivel din anii 1970 și până acum, și dezlănțuind proteste în întreaga Europă din partea șoferilor de camioane, a fermierilor, a pescarilor și a altor categorii.
Mai mult decât atât, este posibil ca, în ciuda scăderii recente a prețurilor, acestea să rămână ridicate pe termen mediu și lung.
Aspecte legate de reforma structurală: Ce măsuri sunt prevăzute pentru a rupe legătura nejustificată dintre prețurile electricității și al petrolului?
Care este nivelul concurenței în acest sector?
Care sunt concluziile/opțiunile preliminare ale consultării referitoare la revizuirea legislației în vigoare privind rezervele petroliere de urgență?
Aspecte legate de speculații și prețuri: Cum pot deveni piețele petroliere mai transparente?
În ce fel sunt afectate piețele financiare de speculațiile legate de prețul petrolului?
Companiile petroliere au redus prețurile la combustibil după recenta scădere a prețului petrolului?
Există o simetrie între prețurile combustibilului și cele ale petrolului?
Aspecte legate de eficiența energetică, promovarea energiilor regenerabile și diversificarea surselor de energie: Ce măsuri vor fi luate pentru a aborda cu mai multă fermitate chestiunea energetică, inclusiv modalitățile de încurajare a unei mai bune puneri în aplicare a legislației în vigoare în cadrul statelor membre?
Ce măsuri sunt prevăzute pentru favorizarea investițiilor în finanțarea tehnologiilor energetice alternative și a cercetării?
Aspecte legate de securitatea energetică și politica externă: Care sunt obiectivele privind dialogul cu producătorii-cheie cum ar fi Rusia, Norvegia și OPEC și ce pași trebuie urmați pentru a garanta accesul corespunzător la surse de energie sigure și abordabile din punct de vedere al prețului?
Ce asistență li se va oferi țărilor în curs de dezvoltare importatoare de petrol pentru a dezvolta alternative la combustibilii fosili?
5 Aspecte macroeconomice și sociale: Influența creșterii prețurilor la energie asupra inflației a contribuit la decizia BCE de a mări ratele dobânzilor.
Ce măsuri vor fi luate pentru a) a proteja grupurile vulnerabile și b) a reduce impactul macro-economic și social negativ al unor prețuri mai ridicate la energie?
Care sunt cele mai bune practici privind măsurile „specifice și pe termen scurt” și cu ce rezultate?
