Răspuns dat de dna Hübner în numele Comisiei
(25 noiembrie 2008)
1 și 2.
Alocațiile primite de către România până la mijlocul lunii octombrie reprezintă prefinanțarea pentru perioada 2007-2013.
Privind executarea Fondului European de Dezvoltare Regională (FEDER) și a Fondului Social European (FSE), nicio plată intermediară nu a fost efectuată deocamdată, deoarece procesul de evaluare a conformității este încă în curs de dezvoltare.
Programele pentru cooperare transfrontalieră FEDER au primit o plată în avans de 2% în 2007 și de 3% în 2008 Regulamentul (CE) nr.
1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr.
1260/1999, JO L 210, 31.7.2006 . .
Programul pentru cooperare transfrontalieră al Instrumentului de asistență pentru preaderare (IPA) va primi avansul doar după aprobarea de către Comisie a evaluării sistemului său de gestionare și control Regulamentul (CE) nr.
718/2007 al Comisiei din 12 iunie 2007 de punere în aplicare a Regulamentului (CE) nr.
1085/2006 al Consiliului de instituire a unui instrument de asistență pentru preaderare (IPA), JO L 170, 29.6.2007 , articolele 116 și 128. .
În ceea ce privește Fondul european agricol pentru dezvoltare rurală (FEADR), suma atribuită României până la mijlocul lunii octombrie este de 561575332,14 €.
Această sumă reprezintă 7% din prefinanțarea FEADR pentru perioada 2007-2013.
Nicio plată intermediară nu a fost deocamdată efectuată, deoarece nicio declarație de cheltuieli nu a fost încă prezentată de către Autoritatea de Management din România.
Prefinanțarea FEADR ar putea fi utilizată pentru a acoperi cheltuieli eligibile prevăzute de către programul de dezvoltare rurală, astfel cum a fost aprobat prin Decizia C(2008)3831 a Comisiei din 16 iulie 2008.
Scopul sistemului de prefinanțare FEADR este garantarea unui flux constant de fonduri astfel încât plățile către beneficiari, în cadrul programului de dezvoltare rurală, să se efectueze la timp.
În ceea ce privește Fondul European pentru Pescuit (FEP), suma înaintată României până la mijlocul lunii octombrie este de 16149994 €.
Această sumă reprezintă 7% din prefinanțarea FEP pentru perioada 2007-2013.
Nicio plată intermediară nu a fost deocamdată efectuată deoarece nicio declarație de cheltuieli nu a fost încă prezentată de către Autoritatea de Management din România.
Prefinanțarea FEP ar putea fi utilizată pentru a acoperi cheltuieli eligibile prevăzute de către programul operațional FEP, astfel cum a fost aprobat prin Decizia C(2007)6664 a Comisiei din 14 decembrie 2007.
Întreaga alocație financiară pentru programe este destinată să acopere cheltuielile autorizate în cadrul deciziei de aprobare a programelor operaționale relevante, inclusiv „campaniile de informare cu privire la programele structurale, la programele de instruire și la consultanța tehnică”, dat fiind faptul că aceste categorii de cheltuieli au fost acceptate de către comitetele de monitorizare ale programelor operaționale respective.
Anexa 1 Anexele sunt trimise direct distinsului membru și Secretariatului Parlamentului. indică sumele atribuite pe an, fond și program operațional (pentru cooperarea teritorială, România este Autoritate de Management doar pentru un program, România-Bulgaria Referința 2007CB163PO021. , acesta este motivul pentru care tabelul nu îl prezintă decât pe acesta).
Contribuția UE de 0,46 miliarde de euro a fost împărțită între următoarele trei programe pentru cooperare transfrontalieră: România-Bulgaria (RO-BG), Ungaria-România (HU-RO), România-Serbia (RO-RS).
Pentru informații detaliate despre alocația financiară, distinsul membru poate consulta anexa 2.
3.
Bugetele pentru fiecare program și pe an sunt prezentate în mod detaliat în anexa 3.
Pentru programele pentru cooperare transfrontalieră IPA, bugetul este atribuit în doua faze: alocația pentru 2007-2009 este fixată în decizia inițială, alocația pentru 2010-2013 va fi precizată în fiecare an prin decizii ulterioare.
