Ştiinţă şi politică
Cercetare şi inovaţie
2006-12-13 - 09:39
STOA pune la dispoziţie un „laborator” care reuneşte politica şi ştiinţa.
Finanţarea cercetării în domeniul geneticii, legislaţia privind substanţele chimice şi proiectul Galileo de navigaţie prin satelit: iată doar trei subiecte abordate recent de deputaţi.
Nu trebuie să fii Einstein pentru a le înţelege, însă câteva noţiuni ştiinţifice ajută, iar informaţiile din partea comunităţii ştiinţifice sunt vitale.
Acesta este motivul pentru care, în 1987, PE a înfiinţat un organism ştiinţific şi tehnologic care să ofere consultanţă practică privind problemele ştiinţifice şi care să reunească deputaţi, cercetători şi oameni de ştiinţă pentru a discuta pe marginea acestora.
Acest organism este cunoscut sub numele de „Evaluarea Opţiunilor Ştiinţifice şi Tehnologice” (STOA).
Preşedintele celor 15 membri este socialistul belgian Philippe Busquin.
În calitate de fost comisar european pentru cercetare, acesta are experienţă în domeniu.
Philippe Busquin a descris obiectivul activităţii STOA ca fiind acela de a „oferi consultanţă strategică privind evoluţiile din domeniile ştiinţei şi tehnologiei - oportunităţi, riscuri şi dimensiuni etice”.
Acest lucru a fost reafirmat de către vicepreşedintele Parlamentului European, Mario Mauro, care a explicat că STOA „urmăreşte activitatea organelor de evaluare tehnologică din cadrul parlamentelor naţionale şi regionale, organizate în reţeaua „Evaluării tehnologice parlamentare europene (EPTA)”.
Proiectele acestora examinează adesea subiecte de interes pentru Parlamentul European”.
În luna aceasta, STOA a organizat un atelier la care au participat cercetători din domeniul sănătăţii publice, tema discuţiei fiind rezistenţa din ce în ce mai mare a populaţiei la antibiotice.
Un raport adresat membrilor menţiona că este posibil ca 50% din bacteriile comune din mediul înconjurător să fi devenit rezistente la antibioticele obişnuite.
Preşedintele atelierului, suedezul creştin-democrat Anders Wijkman, a calificat acest fenomen ca fiind „o serioasă ameninţare la adresa societăţii”.
El s-a declarat surprins de rezultatele discuţiei: „Înaintea reuniunii, credeam că cel mai urgent lucru este stimularea cercetării pentru a dezvolta o nouă generaţie de antibiotice.
Însă sfatul pe care l-am primit a fost acela de a limita eliberarea reţetelor pentru antibiotice şi administrarea acestora în exces… în prezent, antibioticele sunt prescrise mult prea uşor".
De asemenea, în luna septembrie, reprezentanţi ai Agenţiei Spaţiale Europene (ASE), cadre universitare şi deputaţi s-au reunit într-un atelier STOA pentru a discuta despre posibilele utilizări ale tehnologiei „Galileo” de poziţionare prin satelit.
Utilizările acesteia acoperă o gamă largă, de la produsele şi serviciile de navigaţie şi gestionarea transportului în UE, până la utilizările tehnologice „de agrement”, cum ar fi telefoanele mobile.
Proiectul comun UE-ASE prevede crearea a patru sateliţi care vor deveni operaţionali până în 2008.
Acest proiect este conceput pentru a oferi Europei propriul său sistem de navigaţie prin satelit sub control civil şi reprezintă o alternativă la sistemul american GPS.
Cunoştinţele la care au acces STOA şi deputaţii europeni sunt extraordinare.
Încă din 2005, s-au încheiat contracte cu cinci institute de cercetare europene de renume, în vederea furnizării de servicii ştiinţifice către Parlament, privind aspectele sociale, de mediu şi economice ale dezvoltării tehnologice.
20060921STO10850 Site-ul STOA Piaţa unică se lansează Galileo
RO
1
PHOTO
20060921PHT10856.jpg
RO
2
LINK
/stoa/default_en.htm
RO
4
LINK
http://www.esa.int/esaNA/galileo.html
-//EP//TEXT IM-PRESS 20050819STO00999 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
