Săptămâna aceasta, la Parlament: alegerea unui nou președinte, Ungaria, Draghi
Instituţii
2012-01-16 - 11:11
La mijlocul mandatului Parlamentului European, eurodeputații vor alege un nou președinte.
La mijlocul mandatului Parlamentului European, eurodeputații vor alege un nou președinte, noi vicepreședinți și noi chestori.
Pe ordinea de zi a perioadei de sesiune se numără situația din Ungaria și președinția daneză a Consiliului UE, iar deputaţii europeni de la comisia pentru afaceri economice și monetare se vor întâlni cu președintele Băncii Centrale Europene, Mario Draghi.
La președinția Parlamentului European pentru următorii doi ani și jumătate sunt trei candidați: Martin Schulz (Grupul Alianței Progresiste a Socialiștilor și Democraților din Parlamentul European , Germania), Diana Wallis (Alianța Liberalilor și Democraților pentru Europa, Regatul Unit) și Nirj Deva (Conservatorii și Reformiștii Europeni, Regatul Unit).
Miercuri, deputaţii europeni vor dezbate noua constituție a Ungariei și alte măsuri controversate luate de guvernul lui Viktor Orbán.
Programul și prioritățile președinției daneze de șase luni a Consiliului UE vor fi prezentate la Parlamentul European de premierul Helle Thorning-Schmidt.
Prezentarea va fi urmată de o dezbatere cu deputaţii europeni.
În contextul crizei economice, ce rămâne în atenția Parlamentului European, eurodeputații vor adopta miercuri o rezoluție cu cererile lor pentru acordul internațional privind o uniune economică consolidată.
Joi, Parlamentul European va vota legile privind colectarea și reciclarea deșeurilor electrice și electronice și biocidele, deputaţii europeni insistând pe verificări mai stricte în domeniul sănătății și protejării mediului.
Peședintele Băncii Centrale Europene, Mario Draghi , se va întâlni cu deputaţii europeni de la comisia pentru afaceri economice și monetare în calitatea sa de șef al Comitetului European pentru risc sistemic, care monitorizează potențialele dezechilibre economice.
Reuniunea va examina diferențele de competitivitate între economiile din zona euro și are loc după ce agenția de evaluare a creditului Standard and Poor retrogradat calificativele suverane ale unor țări europene, printre care Franța și Austria, care şi-au pierdut ratingul de top.
20120113STO35287 Ordinea de zi a sesiunii Ședințele plenare în direct Reuniunea comisiei pentru afaceri economice și monetare în direct
RO
1
PHOTO
20120113PHT35264.jpg
RO
3
LINK
/ep-live/ro/schedule/live-broadcast
RO
4
LINK
/ep-live/ro/committees/video?event=20120116-1900-COMMITTEE-ECON&vodtype=Live
-//EP//TEXT AGENDA 20120116 SIT NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
