P6_TA(2008)0609
Utilizarea energiei din surse regenerabile ***I
A6-0369/2008
Rezoluţia legislativă a Parlamentului European din 17 decembrie 2008 referitoare la propunerea de directivă a Parlamentului European și a Consiliului privind promovarea utilizării energiei din surse regenerabile ( COM(2008)0019 – C6-0046/2008 – 2008/0016(COD) )
(Procedura de codecizie: prima lectură)
Parlamentul European
, –
având în vedere propunerea Comisiei prezentată Parlamentului European și Consiliului ( COM(2008)0019 ),
–
având în vedere articolul 251 alineatul (2), articolul 175 alineatul (1) și articolul 95 din Tratatul CE, în temeiul cărora propunerea a fost prezentată de către Comisie ( C6-0046/2008 ),
–
având în vedere avizul Comisiei pentru afaceri juridice privind temeiul juridic propus,
–
având în vedere articolele 51 și 35 din Regulamentul său de procedură,
–
având în vedere raportul Comisiei pentru industrie, cercetare și energie și avizele Comisiei pentru mediu, sănătate publică și siguranță alimentară, Comisiei pentru comerț internațional, Comisiei pentru afaceri economice și monetare, Comisiei pentru transport și turism, Comisiei pentru dezvoltare regională, precum și cel al Comisiei pentru agricultură și dezvoltare rurală ( A6-0369/2008 ),
1.
aprobă propunerea Comisiei astfel cum a fost modificată;
2.
solicită Comisiei să îl sesizeze din nou în cazul în care intenționează să modifice în mod substanțial această propunere sau să o înlocuiască cu un alt text;
3.
ia act de declaraţiile Comisiei anexate la prezenta rezoluţie;
4.
încredințează Președintelui sarcina de a transmite Consiliului și Comisiei poziția Parlamentului.
P6_TC1-COD(2008)0016
Poziţia Parlamentului European adoptată în prima lectură la 17 decembrie 2008 în vederea adoptării Directivei nr .../2009/CE a Parlamentului European și a Consiliului privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE
(Întrucât s-a ajuns la un acord între Parlament şi Consiliu, poziţia Parlamentului în primă lectură corespunde cu actul legislativ final, Directiva 2009/28/CE.)
ANEXĂ
Declarații ale Comisiei
Declaraţia Comisiei cu privire la articolul 2 litera (e):
Comisia estimează că, în aplicarea prezentei directive, termenul "deseuri industriale si municipale" poate include si deseurile calificate drept "deseuri comerciale.
Declaraţia Comisiei cu privire la articolul 23 alineatul (8) al doilea paragraf a doua liniuţă:
Comisia estimează că trimiterea la obiectivul de 20% care figurează la articolul 23 alineatul (8) al doilea paragraf a doua liniu1ă nu se va interpreta într-un mod diferit faţă de articolul 3 alineatul (1) din directivă.
Declaraţia Comisiei cu privire la articolul 23 alineatul (8) litera (c) si articolul 23 alineatele (9) si (10):
Comisia recunoaste că unele state membre au atins deja în 2005 o cotă ridicată de energie din surse regenerabile la nivel naţional.
Ca parte a examinării raportului optim costuri-beneficii, Comisia va ţine seama în mod corespunzător, în momentul întocmirii rapoartelor menţionate la articolul 23 alineatul (8) litera (c) si la articolul 23 alineatele (9) si (10), de costurile marginale ale cresterii cotei de energii din surse regenerabile si va include totodată, după caz, soluţii adaptate acestor state membre în toate propunerile prezentate în conformitate cu articolul din directivă menţionat anterior.
Declaraţia Comisiei cu privire la anexa VII:
Comisia se va strădui să anticipeze pentru 2011 elaborarea orientărilor menţionate în anexa VII la directivă si va coopera cu statele membre în vederea elaborării datelor si metodologiilor necesare pentru a estima si monitoriza contribuţia pompelor de căldură la îndeplinirea obiectivelor directivei.
Orientările vor prevedea rectificări ale valorilor factorului de performanţă sezonieră (SPF) utilizate pentru a evalua includerea pompelor de căldură care nu sunt acţionate electric, cu scopul de a ţine seama de faptul că necesarul de energie primară al pompelor de căldură de acest tip nu este afectat de randamentul sistemului energetic.
La pregătirea acestor orientări, Comisia va examina totodată fezabilitatea prevederii unei metodologii în temeiul căreia valoarea SPF utilizată pentru a evalua dacă includerea unei pompe de căldură date s-ar baza pe condiţiile climatice medii la nivel de UE.
