A7-0014/2009
1.10.2009
*
RAPORT
referitor la propunerea de decizie a Consiliului privind încheierea Acordului dintre Comunitatea Europeană şi Federaţia Saint Kitts şi Nevis, privind eliminarea vizelor de scurtă şedere
(COM(2009)0053 – C7‑0013/2009 – 2009/0017(CNS))
Comisia pentru libertăţi civile, justiţie şi afaceri interne
Raportoare:
Simon Busuttil
PE 428.189v01-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
*** Aviz conform
majoritatea membrilor care compun Parlamentul, cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidenţiat prin caractere cursive aldine .
Evidenţierea cu caractere cursive simple este o indicaţie pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
PROCEDURĂ.............................................................................................................................8
PROIECT DE REZOLUŢIE LEGISLATIVĂ A PARLAMENTULUI EUROPEAN
referitor la propunerea de decizie a Consiliului privind încheierea Acordului dintre Comunitatea Europeană şi Federaţia Saint Kitts şi Nevis, privind eliminarea vizelor de scurtă şedere
( COM(2009)0053 – C7‑0013/2009 – 2009/0017(CNS) )
(Procedura de consultare)
Parlamentul European ,
– având în vedere propunerea de decizie a Consiliului ( COM(2009)0053 ),
– având în vedere articolul 62 alineatul (2) litera (b) punctul (i) şi articolul 300 alineatul (2) primul paragraf prima teză din Tratatul CE,
– având în vedere articolul 300 alineatul (3) primul paragraf din Tratatul CE, în temeiul căruia a fost consultat de către Consiliu ( C7-0013/2009 ),
– având în vedere articolul 55 şi articolul 90 alineatul (8) din Regulamentul său de procedură,
– având în vedere raportul Comisiei pentru libertăţi civile, justiţie şi afaceri interne ( A7-0014/2009 ),
1. aprobă încheierea acordului;
2. încredinţează Preşedintelui sarcina de a transmite poziţia Parlamentului Consiliului şi Comisiei, precum şi guvernelor şi parlamentelor statelor membre şi ale Federaţiei Saint Kitts şi Nevis.
EXPUNERE DE MOTIVE
Regulamentul (CE) nr.
1932/2006 al Consiliului a modificat Regulamentul (CE) nr.
539/2001 al Consiliului de stabilire a listei ţărilor terţe ai căror resortisanţi trebuie să deţină viză pentru trecerea frontierelor externe ale Uniunii Europene (lista negativă) şi a listei ţărilor terţe ai căror resortisanţi sunt exoneraţi de această obligaţie (lista pozitivă) prin – inter alia – transferarea a şase ţări terţe de pe lista negativă pe lista pozitivă.
Acestea sunt: Antigua şi Barbuda, Bahamas, Barbados, Mauritius, Saint Kitts şi Nevis şi Seychelles .
De asemenea, regulamentul subliniază că exonerarea de obligaţia de a deţine viză pentru resortisanţii acestor ţări nu ar trebui să intre în vigoare înainte de încheierea unui acord bilateral de eliminare a vizelor între Comunitatea Europeană şi ţările în cauză şi de intrarea acestuia în vigoare.
Prezentul regulament a fost adoptat la 21 decembrie 2006 şi a intrat în vigoare în ianuarie 2007.
Între timp, de la data de 15 ianuarie 2007, țările CARICOM au introdus un regim special de vize pentru cetățenii mai multor state membre ale UE (cetățenii UE erau tratați diferit, deoarece cetățenii celorlalte state membre au continuat să fie exonerați de obligația de a deține viză) datorită desfășurării Cupei Mondiale de Cricket 2007 în Comunitatea Caraibelor.
Introducerea obligativității de a deține viză în ciuda dispozițiilor favorabile din noul regulament comunitar a dus la amânarea pregătirii proiectelor de mandat pentru negocierile cu aceste țări terțe privind eliminarea vizelor.
Întrucât regimul temporar de vize a expirat la 15 mai 2007, la 5 iunie 2008 Consiliul a autorizat Comisia să negocieze un acord între Comunitatea Europeană și Antigua și Barbuda privind eliminarea vizelor de scurtă ședere.
Negocierile privind acordul au fost iniţiate la 4 iulie 2008 şi încheiate la 16 octombrie 2008.
Sub rezerva încheierii sale eventual la o dată ulterioară, este de dorit ca acordul parafat la Bruxelles la data de 19 noiembrie 2008 să fie semnat.
Textul final al acestui acord poate fi rezumat după cum urmează:
Scop : prezentul acord stabileşte posibilitatea de a călători fără viză pentru cetăţenii Uniunii Europene şi cei din Saint Kitts şi Nevis care se deplasează pe teritoriul celeilalte părţi contractante, pentru o perioadă maximă de trei luni, în decursul unei perioade de şase luni.
Cetăţenii europeni sunt deja exoneraţi de obligaţia de a deţine viză pentru Saint Kitts şi Nevis.
În acord a fost inclusă o dispoziție care prevede că Saint Kitts şi Nevis poate suspenda sau pune capăt acordului numai cu privire la toate statele membre ale Comunităţii Europene şi, reciproc, Comunitatea poate suspenda sau pune capăt acordului numai cu privire la toate statele sale membre.
Situaţia specifică a Regatului Unit şi a Irlandei este descrisă în preambul.
Domeniul de aplicare : eliminarea vizelor se aplică tuturor categoriilor de persoane (titulari de pașaport simplu, diplomatic sau de serviciu/oficial) care călătoresc din diverse motive, cu excepția celui de a presta o activitate remunerată.
Pentru această categorie, fiecare stat membru, precum şi Saint Kitts şi Nevis, au în continuare posibilitatea de a impune obligativitatea de a deţine viză pentru cetăţenii celeilalte părţi, în conformitate cu dreptul comunitar sau legislaţia naţională.
Pentru a putea asigura o punere în aplicare armonizată, la acord a fost ataşată o declaraţie comună privind interpretarea categoriei de persoane care călătoresc cu scopul de a presta o activitate remunerată.
Durata şederii : acordul ia în consideraţie situaţia statelor membre care nu aplică încă acquis-ul Schengen în totalitate.
Atâta timp cât nu fac parte din spaţiul Schengen fără frontiere interne, eliminarea vizelor conferă cetăţenilor din Saint Kitts şi Nevis dreptul de a rămâne trei luni pe teritoriul fiecăruia dintre aceste state membre (Cipru, Bulgaria, România), independent de perioada calculată pentru întregul spaţiu Schengen.
Aplicarea teritorială : în cazul Franţei şi Ţărilor de Jos, eliminarea vizelor ar îndritui cetăţenii celor şase ţări să rămână numai pe teritoriile europene ale respectivelor state membre respective.
PROCEDURĂ
Titlu
Acordul dintre CE şi Federaţia Saint Kitts şi Nevis privind exonerarea de obligaţia de a deţine viză de scurtă şedere
Referinţe
COM(2009)0053 – C7-0013/2009 – 2009/0017(CNS)
Data consultării PE
5.6.2009
Comisia competentă în fond
Data anunţului în plen
LIBE
14.7.2009
Comisia (comisiile) sesizată(e) pentru avizare
Data anunţului în plen
DEVE
14.7.2009
Avize care nu au fost emise
Data deciziei
DEVE
21.7.2009
Raportori
Data numirii
Simon Busuttil
29.9.2009
Raportor(i) substituit (substituiţi)
Roberta Angelilli
Examinare în comisie
29.9.2009
30.9.2009
Data adoptării
30.9.2009
Rezultatul votului final
+:
–:
0:
36
2
Membri titulari prezenţi la votul final
Sonia Alfano, Vilija Blinkevičiūtė, Louis Bontes, Simon Busuttil, Philip Claeys, Cornelis de Jong, Agustín Díaz de Mera García Consuegra, Monika Flašíková Beňová, Hélène Flautre, Kinga Gál, Sylvie Guillaume, Ágnes Hankiss, Jeanine Hennis-Plasschaert, Salvatore Iacolino, Sophia in ‘t Veld, Lívia Járóka, Juan Fernando López Aguilar, Baroness Sarah Ludford, Monica Luisa Macovei, Clemente Mastella, Véronique Mathieu, Claude Moraes, Jacek Protasiewicz, Carmen Romero López, Csaba Sógor, Wim van de Camp, Axel Voss, Tatjana Ždanoka
Membri supleanţi prezenţi la votul final
Magdi Cristiano Allam, Edit Bauer, Anna Maria Corazza Bildt, Nadja Hirsch, Franziska Keller, Petru Constantin Luhan, Norica Nicolai, Marie-Christine Vergiat, Cecilia Wikström
Membri supleanţi [articolul 187 alineatul (2)] prezenţi la votul final
Judith A. Merkies
