Vuk Jeremić: „Aderarea la UE este nemaipomenită“
Relaţii externe
2009-11-09 - 18:43
Vuk Jeremić „Sper că vom putea trimite o cerere oficială pentru aderarea la UE înainte de sfârşitul anului“, a spus premierul sârb Vuk Jeremić pe 5 noiembrie, în cadrul unei vizite la Parlamentul European.
Dumnealui doreşte să separe aderarea la UE de chestiunile legate de independenţa Kosovo şi speră să scoată ţara sa din izolarea politică şi economică actuală şi să deschidă noi oportunităţi pentru noua generaţie sârbă.
Când credeţi că va adera Serbia la UE?
Este dificil de prevăzut, dar cred că abia peste cinci-şapte ani.
Această estimare este mai realistă deoarece aderarea la UE a Balcanilor de Vest este iminentă; dar decizia politică aparţine statelor membre.
Ce trebuie să facă Serbia este să încerce să adere cât mai repede.
Când veţi trimite candidatura?
Dorim să o trimitem înainte de sfârşitul anului.
Dezbaterea noastră internă - despre felul în care vrem să aderăm - s-a încheiat deja.
Anul trecut am avut două referendum-uri (pentru alegerile prezidenţiale şi parlamentare) şi în ambele am primit răspunsuri pozitive în legătură cu viitorul nostru european.
Sârbii nu au favorizat întotdeauna aderarea la UE.
Cum stau lucrurile acum?
La sfârşitul anului trecut şi începutul celui curent, sprijinul populaţiei pentru aderarea la UE era de 85%.
Acum aproximativ 70% din populaţia sârbă sprijină aderarea.
S-a schimbat mult opinia publică în momentul în care multe state UE au recunoscut independenţa Kosovo în 2008?
Acest lucru nu a fost perceput pozitiv.
Dar separăm strict procesul integrării europene de determinarea viitorului statut al Kosovo.
Aceasta este politica oficială a Serbiei şi a UE.
Şi este foarte important să continuăm în acest fel.
Cum poate contribui Serbia la UE?
Cea mai mare contribuţie este pacea şi stabilitatea.
În plus, contribuţia noastră este istorică şi culturală, vom aduce în UE patrimoniul nostru, cultura, obiceiurile, contribuind la unitatea în diversitate în UE.
Este foarte dificil să ne imaginăm o Europă stabilă, paşnică şi prosperă, în momentul în care aici există o gaură neagră.
Sunt optimist şi sper că Balcanii de Vest vor adera în întregime la UE în generaţia noastră.
Ca viitor stat membru, va fi Serbia o ancoră de stabilitate sau un pod între Europa şi Rusia?
Va fi cu siguranţă o ancoră în contextul păcii şi stabilităţii din Balcani.
Dacă ne uităm la hartă, ştim unde să punem ancora.
În ceea ce priveşte Rusia, avem de secole o relaţie istorică.
Avem acelaşi alfabet, aceeaşi credinţă.
Din punct de vedere cultural, Serbia şi Rusia sunt foarte apropiate, în conflicte am fost parteneri şi aliaţi, iar astăzi Rusia ne sprijină în eforturile noastre diplomatice de apărare ale teritoriului şi suveranităţii proprii.
Rusia ne sprijină şi în dorinţa noastră de a deveni stat membru UE.
Rusia este un prieten bun, şi va fi întotdeauna un prieten bun al Serbiei.
Şi cred că în momentul în care Serbia va adera la Uniunea Europeană, aceasta va ameliora relaţiile UE-Rusia.
În câteva săptămâni, sârbii vor putea călători în UE fără viză.
Care sunt beneficiile pentru sârbi, în special pentru generaţia nouă?
Va fi o povară în minus.
Pentru noi, în fosta Iugoslavie, a fost foarte frustrant, deoarece înainte puteam călători liber în întreaga lume, şi în est şi în vest.
A fost o perioadă pe care şi-o amintesc mulţi, şi revenirea la această situaţie va fi pentru mulţi o uşurare, pentru că vom fi consideraţi din nou „normali“.
Acest lucru este în special important pentru noua generaţie, pentru că aceasta creşte într-o atmosferă de izolare.
Această generaţie nu a avut niciodată şansa de a vedea ce înseamnă Europa.
Spunem că aderarea la UE este nemaipomenită, şi aceşti oameni vor vedea ce înseamnă exact Europa.
Astăzi aţi vorbit cu preşedintele Parlamentului European, Jerzy Buzek.
Cum credeţi că poate ajuta Parlamentul European ţara dumneavoastră în ambiţiile sale de a deveni membru UE?
Parlamentul European va juca un rol din ce în ce mai mare în viaţa Europei după Tratatul de la Lisabona.
Intenţionăm să lucrăm de aproape cu Parlamentul European.
Vor veni vremuri interesante.
20091106STO63894 Vizita premierului sârb la Parlamentul European - comunicat de presă Destinul european al Serbiei - interviu cu Oliver Dulić Jacek Saryusz-Wolski: Viitorul Serbiei şi al Kosovo?
Uniunea Europeană!
Comisia pentru afaceri externe de la Parlamentul European Raportul Comisiei Europene privind Serbia 2009
RO
1
PHOTO
20091109PHT64036.jpg
RO
5
LINK
/activities/committees/homeCom.do?language=RO&body=AFET
RO
6
LINK
https://webgate.ec.europa.eu/olacrf/20091014Elarg/SR_Rapport_to_press_13_10.pdf
-//EP//TEXT IM-PRESS 20091103IPR63568 0 NOT XML V0//RO
-//EP//TEXT IM-PRESS 20071012STO11625 0 NOT XML V0//RO
-//EP//TEXT IM-PRESS 20080204STO20426 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
