Întrebarea cu solicitare de răspuns scris E-000317/2011
adresată Comisiei
Articolul 117 din Regulamentul de procedură
Daciana Octavia Sârbu (S&D)
(24 ianuarie 2011)
Subiect: Acidificarea oceanelor și stocurile de pești
S-a constatat că acidificarea oceanelor constituie o consecință a creșterii nivelurilor de CO 2 și una dintre așa-numitele „limite planetare”, adică, în cazul în care este depășit un anumit nivel de acidificare, ecosistemul marin poate suferi schimbări semnificative și potențial ireversibile.
Aceste schimbări pot avea efecte foarte variate: de la reducerea capacității oceanelor de a acționa ca rezervoare de carbon, până la amenințarea securității alimentare.
Atât gradul de sensibilitate la acidificare a diferitelor organisme din mediul marin, cât și distribuția geografică a acestor specii variază.
Prin urmare, și amenințările la adresa stocurilor de pești și la adresa rezervelor de alimente pot varia considerabil în funcție de locație.
Deține Comisia informații suplimentare privind rata și nivelul de acidificare a apelor Uniunii Europene și, având în vedere caracteristicile particulare ale acestor ecosisteme marine, poate Comisia să indice care ar fi eventualele consecințe pentru stocurile de pești din UE în cazul în care acest proces de acidificare continuă?
