P6_TA(2007)0526
Standarde internaţionale de contabilitate
B6-0437/2007
Rezoluţia Parlamentului European din 14 noiembrie 2007 privind propunerea de regulament al Comisiei de modificare a Regulamentului (CE) nr.
1725/2003 de adoptare a anumitor standarde internaţionale de contabilitate, în conformitate cu Regulamentul (CE) nr.
1606/2002 al Parlamentului European şi al Consiliului în ceea ce priveşte standardul internaţional de raportare financiară IFRS 8 privind prezentarea segmentelor operaţionale
Parlamentul European,
–
având în vedere Regulamentul (CE) nr.
1606/2002 al Parlamentului European şi al Consiliului din 19 iulie 2002 privind aplicarea standardelor internaţionale de contabilitate JO L 243, 11.9.2002, p.
1.
,
–
având în vedere propunerea de regulament al Comisiei de modificare a Regulamentului (CE) nr.
1725/2003 de adoptare a anumitor standarde internaţionale de contabilitate, în conformitate cu Regulamentul (CE) nr.
1606/2002 al Parlamentului European şi al Consiliului în ceea ce priveşte standardul internaţional de raportare financiară IFRS 8 privind prezentarea segmentelor operaţionale,
–
având în vedere articolul 8 din Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei JO L 184, 17.7.1999, p.
23.
,
–
având în vedere Decizia 2006/512/CE a Consiliului din 17 iulie 2006 de modificare a Deciziei 1999/468/CE JO L 200, 22.7.2006, p.
11.
,
–
având în vedere rezoluţiile sale din 24 octombrie 2006 privind măsurile de aplicare a directivei privind transparenţa JO C 313 E, 20.12.2006, p.
114.
şi a directivei privind prospectarea JO C 313 E, 20.12.2006, p.
116.
,
–
având în vedere dezbaterea din cadrul şedinţei plenare din 25 aprilie 2007, în care s-a decis amânarea votului asupra propunerii de rezoluţie privind standardul internaţional de raportare financiară IFRS 8 deoarece serviciile Comisiei au fost de acord să realizeze un studiu de impact şi să îl prezinte Comisiei pentru afaceri economice şi monetare la 10 septembrie 2007;
–
având în vedere raportul Comisiei intitulat "Adoptarea IFRS 8 Segmente operaţionale - Analiza efectelor potenţiale'din 3 septembrie 2007,
–
având în vedere articolul 81 din Regulamentul său de procedură,
A.
întrucât s-a decis să aplice standarde internaţionale de contabilitate pentru conturile consolidate ale societăţilor din UE cotate la bursă; întrucât standardele contabile în cauză sunt încorporate în dreptul Uniunii prin intermediul comitologiei;
B.
întrucât convergenţa standardelor de raportare financiară trebuie să facă posibilă producerea unor declaraţii de calitate financiară superioară;
C.
întrucât raportarea pe segmente în funcţie de modelul de afaceri ales este importantă pentru înţelegerea situaţiilor financiare, cuprinzând informaţii geografice adecvate;
D.
întrucât raportarea pe segmente trebuie să fie comparabilă;
E.
întrucât, la doi ani de la punerea în aplicare a IFRS 8, Comisia pentru standarde internaţionale de contabilitate (IASB) ar trebui revizuită,
F.
întrucât toate societăţile din UE cotate la bursă, indiferent de mărime, ar trebui să respecte legislaţia comunitară, inclusiv standardele IFRS adoptate de Uniunea Europeană;
G.
întrucât Comisiei s-a angajat să realizeze o evaluare a impactului IFRS 8,
1.
acceptă propunerea Comisiei de a adopta IFRS 8 care încorporează în dreptul Uniunii Declaraţia privind standardul financiar de contabilitate nr.
131 din Statele Unite, solicitând, astfel, societăţilor din UE cotate la bursă să prezinte informaţii pe segmente, în conformitate cu "abordarea de gestiune";
2.
regretă că evaluarea de impact realizată de Comisie nu a ţinut cont în măsură suficientă de interesele utilizatorilor şi de nevoile întreprinderilor mici şi mijlocii care desfăşoară activităţi în mai mult de un stat membru şi ale întreprinderilor care desfăşoară activităţi exclusiv pe plan local;
3.
reaminteşte faptul că procesul de convergenţă a normelor contabile nu este un proces unilateral în care una dintre părţi nu face decât să reproducă standardele de raportare financiară ale celeilalte părţi;
4.
îşi exprimă rezervele faţă de analiza Comisiei conform căreia numărul de informaţii geografice publicate pe baza standardelor IFRS 8 nu s-ar reduce practic în comparaţie cu situaţia din Standardul internaţional de contabilitate nr.
14 şi consideră că este esenţial ca, şi în continuare, conducerea să ofere suficiente informaţii pe segmente, astfel încât utilizatorii să aibă posibilitatea de a evalua riscurile şi factorii determinanţi în afaceri în funcţie de zona geografică, defalcat pe ţări, dacă prezintă relevanţă, şi sectorul de activitate; solicită Comisiei ca în termen de şase luni de la adoptarea prezentei rezoluţii să prezinte Parlamentului un raport privind rezultatul discuţiilor avute cu IASB pe această temă;
5.
observă că, prin conceptul de "principal factor operaţional de decizie" (Chief Operating Decision Maker) poate fi desemnată o funcţie, şi, ca atare, acesta poate fi compatibil cu noţiunea de consiliu de administraţie având responsabilitate colectivă, astfel cum este prevăzut în dreptul Uniunii;
6.
solicită Comisiei să urmărească îndeaproape aplicarea IFRS 8 şi să prezinte Parlamentului, până cel târziu în 2011, un raport privind, printre altele, raportarea pe segmente geografice, profitul şi pierderea pe segment şi utilizarea unor măsuri în afara cadrului IFRS; subliniază că, în cazul în care Comisia constată că există deficienţe în aplicarea IFRS 8, are obligaţia de a le rectifica;
7.
subliniază că Parlamentul îşi va exercita în mod activ dreptul de control; subliniază, prin urmare, că IASB/Fundaţia Comitetului pentru standarde internaţionale de contabilitate (IASCF) şi în special Comisia trebuie să coopereze mai strâns cu Parlamentul şi părţile interesate la nivelul UE decât până în prezent, deoarece, în caz contrar, se creează probleme grave, cum ar fi cele legate de IFRS 8; consideră că, pentru a evita apariţia unor întârzieri semnificative în cadrul procesului de adoptare, Parlamentul trebuie cooptat încă din primele etape ale procesului de stabilire a standardelor;
8.
solicită, prin urmare, Comisiei să nu se limiteze doar la a propune orientări cu caracter voluntar, ci să şi sprijine elaborarea unui standard de contabilitate adecvat, care să oblige întreprinderile din industria extractivă să prezinte rapoarte defalcate pe ţări;
9.
subliniază că, întotdeauna, Comisia trebuie să respecte propriile principii privind o mai bună legiferare şi că, în special în ceea ce priveşte standardele internaţionale de contabilitate, Comisia trebuie să garanteze realizarea unor evaluări de impact cât mai devreme în procesul de elaborare sau interpretare a standardului internaţional de contabilitate şi să acorde sprijinul necesar în acest sens; subliniază că aceste evaluări de impact trebuie să cuprindă informaţii cantitative şi să reflecte un echilibru de interese între părţile implicate;
10.
subliniază importanţa unei aplicări corecte a standardelor de contabilitate, şi anume capacitatea Parlamentului European de a-şi exercita în mod corespunzător dreptul de control;
11.
încredinţează Preşedintelui sarcina de a transmite prezenta rezoluţie Consiliului şi Comisiei, precum şi parlamentelor şi guvernelor statelor membre.
