14.6.2010 B7-0368/2010 PROPUNERE DE REZOLUŢIE depusă pe baza întrebărilor cu solicitare de răspuns oral B7-0303/2010 şi B7-0304/2010
în conformitate cu articolul 115 alineatul (5) din Regulamentul de procedură
referitoare la comerţul cu bunuri utilizate pentru tortură
Robert Sturdy
,
Charles Tannock
în numele Grupului ECR
PE441.950v01-00 B7‑0368/2010 Rezoluţia Parlamentului European referitoare la comerţul cu bunuri utilizate pentru tortură
Parlamentul European ,
– având în vedere interzicerea deplină a torturii şi a altor tratamente sau pedepse crude, inumane sau degradante, aplicabilă în toate circumstanţele şi, ca normă peremptorie în dreptul internaţional, în cazul tuturor statelor membre,
– având în vedere includerea acestei interdicţii într-o serie de instrumente şi documente internaţionale şi regionale privind drepturile omului, inclusiv în Declaraţia Universală a Drepturilor Omului Articolul 5 din Declaraţia Universală a Drepturilor Omului, adoptată şi proclamată prin Rezoluţia 217 A (III) a Adunării Generale, 10 decembrie 1948.
, Pactul internațional cu privire la drepturile civile și politice (PIDCP) Articolul 7 din Pactul internaţional cu privire la drepturile civile şi politice, adoptat şi deschis spre semnare, ratificare şi aderare prin Rezoluţia 2200A (XXI) a Adunării Generale din 16 decembrie 1966, a intrat în vigoare la 23 martie 1976.
, Convenția ONU împotriva torturii și altor pedepse sau tratamente crude, inumane sau degradante (Convenția împotriva torturii), Convenţia europeană pentru apărarea drepturilor omului şi a libertăţilor fundamentale Articolul 3 din Convenţia europeană pentru apărarea drepturilor omului şi a libertăţilor fundamentale, adoptată de Consiliul Europei la 4 noiembrie 1950, a intrat în vigoare la 3 septembrie 1953.
, precum şi în Carta drepturilor fundamentale a Uniunii Europene Articolul 4 din Carta drepturilor fundamentale a Uniunii Europene, semnată şi proclamată de către preşedinţii Parlamentului European, Consiliului şi Comisiei la reuniunea Consiliului European de la Nisa din 7 decembrie 2000.
,
– având în vedere Rezoluţia Parlamentului European din 3 octombrie 2001, prin care acesta îndeamnă Comisia Europeană să acţioneze rapid pentru a crea un instrument comunitar adecvat care să interzică promovarea, comerţul şi exportul de echipamente de poliţie şi securitate, a căror utilizare este, prin natura lor, crudă, inumană şi degradantă JO C 87 E, 11.4.2002.
,
– având în vedere Regulamentul (CE) nr.
1236/2005 al Consiliului din 27 iunie 2005 privind comerţul cu anumite bunuri susceptibile de a fi utilizate pentru a impune pedeapsa capitală, tortura şi alte pedepse sau tratamente cu cruzime, inumane sau degradante, care a intrat în vigoare la 30 iulie 2006 Regulamentul (CE) nr.
1236/2005 al Consiliului din 27 iunie 2005 privind comerţul cu anumite bunuri susceptibile de a fi utilizate pentru a impune pedeapsa capitală, tortura şi alte pedepse sau tratamente cu cruzime, inumane sau degradante, publicat în Jurnalul Oficial al Uniunii Europene, L200/1, 30 iulie 2005 (http://eur-lex.europa.eu/LexUriServ/LexUriServ.do?uri=OJ:L:2005:200:0001:0019:EN:PDF).
,
– având în vedere Orientările politicii UE față de țările terțe în ceea ce privește tortura și alte pedepse sau tratamente crude, inumane sau degradante, adoptate în 2001 şi revizuite în 2008 Consiliul Uniunii Europene, Orientări ale politicii UE față de țările terțe în ceea ce privește tortura și alte pedepse sau tratamente crude, inumane sau degradante - o actualizare a orientărilor (PESC 450, COHOM 41, 18 aprilie 2008) (http://www.consilium.europa.eu/applications/HumanRights/docs.asp?cmsid=943&lang=EN&command=show_subdocs&id=108).
,
– având în vedere raportul din 2008 al Secretariatului General al Consiliului privind punerea în aplicare a orientărilor UE în ceea ce privește tortura și alte pedepse sau tratamente crude, inumane sau degradante Aşa cum se menţionează în documentul Secretariatului General al Consiliului European, Punerea în aplicare a orientărilor UE în ceea ce priveşte tortura și alte pedepse sau tratamente crude, inumane sau degradante – evaluarea situației și noi măsuri de punere în aplicare, 8407/1/08 REV 1 din 18 aprilie 2008, (www.consilium.europa.eu/ueDocs/cms_Data/docs/hr/news129.pdf).
,
– având în vedere activităţile desfăşurate în alte ţări în urma dezvoltării Regulamentului (CE) nr.
1236/2005 al Consiliului, în special modificările aduse legii privind controlul exporturilor a SUA, propuse de Biroul pentru industrie şi securitate al SUA în august 2009, care sunt similare cu şi, în anumite cazuri, depăşesc anumite modificări incluse în Regulamentul (CE) nr.
1236/2005 al Consiliului Modificările propuse de SUA includ introducerea controalelor pentru „echipamentele concepute pentru execuţia fiinţelor umane”, precum şi clasificarea „bastoanelor ghimpate” şi a „manşetelor de şoc” în categoria instrumentelor „concepute în mod explicit pentru tortură” şi pentru care ar trebui să nu se emită deci o licenţă de export.
Departamentul de comerţ al SUA (Biroul de industrie şi securitate), Revizuirea listei de control comercial pentru actualizarea şi clarificarea cerinţelor pentru controlul criminalităţii, publicată în Registrul federal al SUA, vol.
74.
,
– având în vedere Memorandul de înţelegere dintre Consiliul Europei şi Uniunea Europeană, care invită Comitetul pentru prevenirea torturii al Consiliului Europei să îşi consolideze cooperarea cu instituţiile competente ale Uniunii, precum şi cel de-al 17-lea Raport de activitate al Comitetul european pentru prevenirea torturii (CPT), care solicită Consiliului Europei să ia în considerare rolul pe care CPT îl poate juca în ceea ce priveşte aplicarea Regulamentului (CE) nr.
1236/2005 al Consiliului;
– având în vedere rapoartele publicate de Amnesty International şi de Omega Research Foundation în 2007 şi 2010, care subliniază anumite puncte slabe ale Regulamentului (CE) nr.
1236/2005 al Consiliului şi exprimă preocupări cu privire la aplicarea necorespunzătoare a Regulamentului de către anumite state membre ale Uniunii Europene Amnesty International, Uniunea Europeană : Stopping the Trade in Tools of Torture (Index: POL 34/001/2007); Amnesty International şi Omega Research Foundation, From Words to Deeds : making the EU ban on the trade in ‘tools of torture’ a reality (Index: EUR 01/004/2010).
,
– având în vedere articolul 115 alineatul (5) şi articolul 110 alineatul (2) din Regulamentul său de procedură,
A. întrucât Convenţia împotriva torturii impune statelor obligaţii specifice de a preveni tortura şi alte forme de maltratare, de a investiga astfel de situaţii, de a-i aduce în faţa justiţiei pe autorii acestora şi de a oferi despăgubiri victimelor Convenţia împotriva torturii şi altor pedepse şi tratamente cu cruzime, inumane sau degradante, adoptată prin Rezoluţia Adunării Generale nr.
39/46 din 10 decembrie 1984, a intrat în vigoare la 26 iunie 1987.
;
B. întrucât doar şapte state membre au făcut publice rapoarte anuale de activitate, astfel cum se prevede la articolul 13 alineatul (3) din regulament Articolul 4 din Carta drepturilor fundamentale a Uniunii Europene.
;
C. întrucât, în pofida acestor obligaţii, acte de tortură şi alte forme de maltratare sunt în continuare comise în întreaga lume şi o gamă largă de echipamente de poliţie şi de securitate este utilizată pentru astfel de practici;
D. întrucât raportorul special al ONU privind tortura a afirmat că controlarea comerţului cu astfel de echipamente face parte din obligaţiile care revin fiecărui stat în temeiul Convenţiei ONU împotriva torturii Punctul 14 din Raportul raportorului special al ONU pe probleme de tortură, Theo Van Boven, Comisia pentru drepturile omului, Doc.
ONU E/CN.4/2005/62, 15 decembrie 2004.
;
E. întrucât, în Orientările politicii UE față de țările terțe în ceea ce privește tortura și alte pedepse sau tratamente crude, inumane sau degradante, se declară că UE va îndemna ţările terţe să împiedice utilizarea, producerea şi comerţul cu echipamente destinate torturii sau altor tratamente sau pedepse crude, inumane sau degradante şi să împiedice abuzul de orice alte echipamente în acest scop Consiliul Uniunii Europene, Orientări ale politicii UE față de țările terțe în ceea ce privește tortura și alte pedepse sau tratamente crude, inumane sau degradante - o actualizare a orientărilor (PESC 450, COHOM 41, 18 aprilie 2008) (http://www.consilium.europa.eu/applications/HumanRights/docs.asp?cmsid=943&lang=EN&command=show_subdocs&id=108).
;
F. întrucât, în raportul Secretariatului General al Consiliului din 2008 referitor la acţiunile UE privind promovarea angajamentelor de a lupta împotriva torturii şi a altor forme de maltratare în ţările terţe, se declară că: „Adoptarea regulamentului privind instrumentele de tortură este primul exemplu de regulament al UE adoptat în conformitate cu orientările privind drepturile omului.
Raportorul special al Naţiunilor Unite pe probleme de tortură a salutat această măsură şi şi-a exprimat punctul de vedere conform căruia regulamentul în cauză ar putea servi drept model pentru un regulament global pe această temă.
Acest fapt implică necesitatea ca Uniunea Europeană să evalueze punerea în aplicare a regulamentului”;
G. întrucât, potrivit moţiunii parlamentare germane (Drucksache 16/4446), autorităţile vamale germane au confirmat în 2007 că au identificat transporturi ilegale de instrumente paralizante cu electroşocuri din Germania către Georgia, Bangladesh, România şi Iran;
H. întrucât se pare că unele întreprinderi cu sediul în Europa ar fi importat în Spania şi în România instrumente de imobilizare cu electroşocuri purtate pe corp, care produc, în esenţă, efecte similare cu cele produse de curelele paralizante cu electroşocuri, al căror import în Uniunea Europeană este interzis prin Regulamentul (CE) nr.
1236/2005 al Consiliului, conform rapoartelor elaborate de Amnesty International, Omega Research Foundation şi Inter-Press Service;
I. întrucât Comitetul pentru prevenirea torturii (CPT) al Consiliului Europei a raportat în 2005 că, până la sfârşitul lui 2005, urmau să fie introduse curele paralizante cu electroşocuri de 50 000 V în toate închisorile şi secţiile de poliţie din Ungaria, în pofida clasificării acestora, în temeiul Regulamentului (CE) nr.
1236/2005 al Consiliului, ca instrumente care nu au alt uz practic decât acela de impune tortura şi alte pedepse sau tratamente crude, inumane sau degradante şi întrucât Guvernul maghiar nu a furnizat informaţii publice care să confirme sau să nege introducerea acestor instrumente;
J. întrucât, de la intrarea în vigoare a Regulamentului (CE) nr.
1236/2005 al Consiliului, unele state membre ale Uniunii Europene au autorizat exporturile de bunuri controlate prin regulament, cum ar fi instrumente pentru imobilizarea picioarelor, substanţe chimice iritante şi dispozitive paralizante cu electroşocuri, către ţări cu o situaţie precară în ceea ce priveşte drepturile omului;
K. întrucât doar douăsprezece state membre au introdus până la 29 august 2006 legislaţia pentru a sancţiona încălcarea regulamentului, astfel cum se prevede la articolul 17 din Regulamentul (CE) nr.
1236/2005 al Consiliului;
L. întrucât doar şapte state membre au elaborat unul sau mai multe rapoarte anuale publice de activitate, în care explică deciziile de autorizare, astfel cum se prevede la articolul 13 din Regulamentul (CE) nr.
1236/2005 al Consiliului, şi întrucât câteva dintre aceste rapoarte publicate nu au prezentat suficiente detalii pentru a permite supravegherea atentă a acestor decizii de autorizare;
M. întrucât lista articolelor şi echipamentelor a căror comercializare este interzisă prin Regulamentul (CE) nr.
1236/2005 nu include unele echipamente de poliţie şi securitate care sunt în prezent comercializate la nivel internaţional şi care nu pot fi utilizate decât în scopul torturii şi al maltratării, şi anume bastoanele cu ţinte, anumite instrumente pentru imobilizarea la perete sau podea, instrumente pentru imobilizarea picioarelor, cătuşe pentru degete, cătuşe pentru degetul mare, şuruburi pentru zdrobit degetul mare şi instrumente de imobilizare cu electroşocuri purtate pe corp, altele decât curelele paralizante;
N. întrucât lista articolelor şi echipamentelor a căror comercializare este controlată prin Regulamentul (CE) nr.
1236/2005 al Consiliului nu include anumite echipamente de poliţie şi securitate, comercializate în prezent pe plan internaţional, care pot avea utilizări legitime pentru aplicarea legii sau în domeniul penal, în cazul în care utilizarea acestora este reglementată în conformitate cu obligaţiile internaţionale privind drepturile omului şi cu standardele de bune practici în materie de aplicare a legii, dar care sunt utilizate abuziv pe scară largă pentru tortură şi alte forme de maltratare, inclusiv cătuşe, bastoane şi alte instrumente de impact de mână, arme paralizante cu electroşocuri de mare voltaj care funcţionează cu o tensiune sub 10 000 volţi, precum şi componente şi accesorii elaborate în mod special pentru echipamente controlate şi interzise;
O. întrucât Comitetul pentru regimul comun aplicabil exporturilor de produse urmează să se întrunească din nou la 29 iunie 2010,
1. invită toate statele membre să informeze în cel mai scurt timp Comisia Europeană în ceea ce priveşte sancţiunile relevante pe care le-au introdus pentru încălcarea Regulamentului (CE) nr.
1236/2005 al Consiliului, în conformitate cu obligaţia prevăzută la articolul 17 din regulament;
2. invită Comisia Europeană şi Comitetul pentru regimul comun aplicabil exporturilor de produse să ofere orientare şi asistenţă statelor membre pentru consolidarea unor astfel de sancţiuni în cazurile în care acestea sunt insuficiente sau nu au fost introduse;
3. reaminteşte obligaţia tuturor statelor membre în temeiul articolului 13 alineatul (3) din Regulamentul (CE) nr.
1236/2005 al Consiliului de a elabora la timp rapoarte anuale publice de activitate şi îndeamnă Comisia să trimită statelor membre care nu au înaintat Comisiei astfel de rapoarte o scrisoare prin care să le ceară acestora să îşi respecte obligaţiile;
4. îndeamnă statele membre, pentru ca rapoarte anuale de activitate să ofere suficiente informaţii pentru o supraveghere publică atentă, să includă în aceste rapoarte cel puţin următoarele: numărul de solicitări primite, bunurile implicate şi ţările de destinaţie pentru fiecare solicitare, deciziile luate pentru fiecare solicitare, precum şi rapoartele de „zero activitate”, dacă este cazul;
5. îndeamnă Comisia Europeană să dezvolte un model pentru rapoartele anuale de activitate ale statelor membre pentru a facilita elaborarea acestor rapoarte de către toate statele membre şi pentru a asigura coerenţa acestora;
6. îndeamnă Comisia Europeană să efectueze o examinare oficială, cu sprijinul Comitetului pentru regimul comun aplicabil exporturilor de produse (în temeiul competenţelor conferite prin dispoziţiile articolelor 15 şi 16 din Regulament) a punerii în aplicare şi a activităţii de autorizare din statele membre în temeiul Regulamentului, inclusiv o examinare a rapoartelor anuale de activitate ale tuturor statelor membre, precum şi să publice această examinare, împreună cu rapoartele anuale de activitate primite de la fiecare stat membru pentru fiecare an de la intrarea în vigoare a regulamentului;
7. îndeamnă statele membre să se asigure că procedurile subliniate la articolul 13 din Regulamentul (CE) nr.
1236/2005 al Consiliului, utilizate pentru schimbul de informaţii dintre statele membre şi Comisie privind deciziile de autorizare şi măsurile de punere în aplicare, fie prin mecanismul de notificare a refuzului instituit deja pentru refuzurile de exporturi militare în cadrul COARM, fie prin intermediul altor proceduri eficace, sunt puse în aplicare în mod corespunzător;
8. îndeamnă Comisia să informeze Parlamentul cu privire la activităţile desfăşurate până în prezent pentru a facilita punerea în aplicare a articolului 13 de către statele membre;
9. solicită Comisiei să furnizeze Parlamentului şi să facă publice informaţiile primite de la fiecare stat membru pentru fiecare an de la intrarea în vigoare a regulamentului, şi anume: notificări privind respingeri ale solicitărilor de autorizare, în temeiul articolului 11 din regulament, detalii referitoare la sancţiunile relevante pe care le-a introdus fiecare stat membru pentru încălcarea regulamentului şi întreg conţinutul rapoartelor anuale de activitate ale statelor membre;
10. îndeamnă Comisia şi statele membre să se asigure că Comitetul pentru regimul comun aplicabil exporturilor de produse se reuneşte periodic, elaborează un calendar clar pentru o revizuire formală a regulamentului şi stabileşte o procedură pentru investigaţii timpurii ale posibilelor încălcări ale regulamentului;
11. condamnă în mod ferm orice încercare a statelor membre sau a societăţilor din Uniunea Europeană de a importa curele paralizante cu electroşocuri, al căror import este interzis prin Regulamentul (CE) nr.
1236/2005 al Consiliului, sau alte instrumente de imobilizare cu electroşocuri purtate pe corp care au, în esenţă, efecte similare şi îndeamnă Comisia să efectueze de urgenţă investigaţii pentru a stabili dacă şi când au fost în transferate în Ungaria sau România curele paralizante cu electroşocuri sau părţi aferente, alte instrumente de imobilizare cu electroşocuri purtate pe corp sau asistenţă tehnică sau formare înainte sau după introducerea regulamentului, precum şi să stabilească dacă astfel de dispozitive au fost utilizate de către forţe de ordine sau autorităţi penitenciare din ţările respective şi să prezinte Parlamentului un raport cu constatările sale;
12. invită toate statele membre ca, pentru a contribui la prevenirea torturii şi a altor tratamente sau pedepse crude, inumane sau degradante, să monitorizeze asistenţa tehnică oferită ţărilor terţe, pentru se a evita utilizarea abuzivă a acesteia în vederea producerii de bunuri în scopul impunerii pedepsei capitale, al torturii şi al altor tratamente sau pedepse crude, inumane sau degradante;
13. invită Comisia să revizuiască şi să actualizeze lista articolelor controlate în temeiul anexei II la Regulamentul (CE) nr.
1236/2005 pentru a include cătuşele, bastoanele şi alte instrumente de impact de mână, precum şi instrumentele portabile cu electroşocuri sub 10,000 de volţi;
14. invită, de asemenea, Comisia să stabilească o procedură specifică pentru a revizui în mod periodic listele de articole din anexa II şi anexa III, aşa cum se prevede la alineatul (23) din Regulamentul (CE) nr.
1236/2005 al Consiliului;
15. îndeamnă Comisia să prezinte o propunere pentru a introduce cât mai curând posibil în regulament o clauză de „utilizare în scopul torturii”, care ar permite statelor membre, pe baza informaţiilor anterioare, să emită autorizaţii şi să refuze, astfel, exportul oricărui bun care prezintă un risc substanţial de a fi utilizat pentru pedeapsa capitală, tortură sau alte forme de maltratare de către utilizatorii finali;
16. îndeamnă Comisia să prezinte o propunere pentru a introduce cât mai curând posibil în regulament interzicerea intermedierii tranzacţiilor de către orice persoană fizică sau juridică din Uniunea Europeană din orice loc care presupun transferuri internaţionale ce au ca scop finanţarea comerţului cu instrumente de tortură, inclusiv vânzări şi exporturi, de articole care nu pot fi folosite în mod practic decât pentru pedeapsa capitală, tortură sau alte forme de maltratare, aşa cum se menţionează în anexa II la regulament; solicită statelor membre să introducă mecanisme eficace pentru controlul intermedierii tranzacţiilor care implică transferul de articole enumerate în anexa III la regulament;
17. îndeamnă Comisia să prezinte o propunere pentru a introduce cât mai curând posibil în regulament o cerinţă conform căreia importatorii trebuie să obţină o autorizaţie de import pentru importul în Uniunea Europeană de articole enumerate în anexa III la regulament şi conform căreia statele membre trebuie să refuze emiterea unor astfel de autorizaţii de import în cazurile în care există motive întemeiate pentru a considera că astfel de echipamente ar putea fi utilizate pentru tortură sau alte forme de maltratare, fie în Uniunea Europeană, fie după comercializarea acestora în afara Uniunii Europene;
18. îndeamnă Comitetul pentru regimul comun aplicabil exporturilor de produse să analizeze posibilitatea consolidării monitorizării aplicării actualei scutiri de la de la cerinţa de obţinere a unei autorizaţii de import sau export pentru articolele din anexa III care tranzitează teritoriul Uniunii Europene, inclusiv mijloacele de eliminarea a acestei scutiri;
19. reaminteşte actualizarea din 2008 a Orientărilor politicii UE față de țările terțe în ceea ce privește tortura și alte pedepse sau tratamente crude, inumane sau degradante şi invită Consiliul şi Comisia, în conformitate cu aceste orientări, să promoveze Regulamentul (CE) nr.
1236/2005 al Consiliului drept un exemplu de bune practici în reuniunile cu ţările terţe şi să încurajeze ţările terţe care exportă echipament al cărui import este interzis prin Regulamentul (CE) nr.
1236/2005 al Consiliului să aducă interdicţiile regulamentului la cunoştinţa comercianţilor din acele ţări;
20. îndeamnă Comisia şi statele membre să promoveze controalele asupra comerţului internaţional cu echipamente susceptibile de a fi utilizate în scopul impunerii pedepsei capitale, al torturii şi al altor forme de maltratare la nivel internaţional şi, în special, să depună eforturi pentru a face cunoscut apelul anual al Adunării Generale a ONU de „a împiedica şi interzice producţia, comerţul, exportul şi utilizarea echipamentelor concepute special pentru tortură”, solicitând, de asemenea, tuturor statelor membre să reglementeze producţia, comerţul, exportul şi utilizarea echipamentelor care nu sunt concepute în mod special, dar sunt utilizate abuziv pe scară largă pentru tortură şi alte forme de maltratare;
21. încredinţează Preşedintelui sarcina de a transmite prezenta rezoluţie Consiliului, Comisiei şi statelor membre.
