20.7.2010 B7-0475/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la restrângerea libertăților civile în Rwanda
Oreste Rossi
PE446.548v01-00 B7‑0475/2010 Propunere de rezoluție a Parlamentului European referitoare la restrângerea libertăților civile în Rwanda
Parlamentul European,
– având în vedere articolul 3, articolul 9 și articolul 10 din Declarația Universală a Drepturilor Omului, care consfințesc dreptul la viață, protecția împotriva arestării arbitrare și dreptul la un proces echitabil;
– având în vedere Pactul internațional cu privire la drepturile civile și politice din 1966,
– având în vedere articolul 120 din Regulamentul său de procedură,
A. întrucât, în ultimul an, în Rwanda s-au produs numeroase cazuri de dispariție a liderilor politici din opoziție și a unor membri ai societății civile angajați în activități potrivnice regimului, printre aceștia din urmă numărându-se: Andre Kagwa Rwisereka, vicepreședinte al Partidului Verzilor, găsit mort la 14 iulie; Jwani Mwaikusa, avocat apărător în cauza privind genocidul, ucis la 13 iulie; Jean Leonard Rugambage, director adjunct al ziarului „ Umuvugizi”, ucis la 24 iunie; sute de membri ai partidului de opoziție, arestați la 24 iunie și încă neeliberați; Faustin Nyamwasa, disident rwandez, lovit de un foc de pistol la 19 iunie ;
B. întrucât există suspiciuni conform cărora guvernul ar fi răspunzător de aceste dispariții;
C. întrucât libertățile civile din Rwanda sunt strict limitate;
1. îndeamnă Consiliul să ceară guvernului rwandez să respecte normele universal recunoscute menționate mai sus;
2. încredințează Președintelui sarcina de a transmite prezenta rezoluție Consiliului și guvernului rwandez.
