Întrebarea cu solicitare de răspuns scris E-012182/2011
adresată Comisiei
Articolul 117 din Regulamentul de procedură
Petru Constantin Luhan (PPE)
(21 decembrie 2011)
Subiect: Imbătrânire activă
Anul 2012 este declarat Anul european al îmbătrânirii active și al solidarității între generații.
Pentru sprijinirea autorităților locale și regionale în efortul lor de a gestiona provocările demografice, Comitetul Regiunilor a elaborat un studiu în anul 2007 întitulat „Active ageing: local and regional solutions”, încercând să ofere sprijin, pentru că este cunoscut că, alături de schimbările climatice și criza economică, schimbările demografice reprezintă una dintre cele mai dificile provocări pe care autoritățile locale și regionale le au de gestionat, cu resurse umane și financiare limitate.
Comisia are în vedere elaborarea unui set de recomandări sau metodologii pentru autoritățile locale și regionale care în anul 2012 vor dori să dezvolte planuri de acțiune sau proiecte specifice, astfel încât acestea să acționeze corespunzător și într-o manieră sustenabilă?
