A7-0045/2010
17.3.2010
RAPORT
referitor la propunerea de numire a lui Kersti Kaljulaid ca membră a Curţii de Conturi
(C7‑0016/2010 – 2010/0804(NLE))
Comisia pentru control bugetar
Raportoare:
Inés Ayala Sender
PR_NLE_art108
PE 431.013v01-00
CUPRINS
PROPUNERE DE DECIZIE A PARLAMENTULUI EUROPEAN
ANEXA 1: CURRICULUM VITAE AL lui Kersti Kaljulaid
ANEXA 2: PREZENTARE DE CĂTRE KERSTI KALJULAID a EXPERIENŢ EI SA LE ÎN CALITATE DE MEMBRĂ A CURŢII ŞI OBIECTIVELE PENTRU VIITORUL MANDAT
REZULTATUL VOTULUI FINAL ÎN COMISIE
PROPUNERE DE DECIZIE A PARLAMENTULUI EUROPEAN
privind propunerea de numire a lui Kersti Kaljulaid ca membră a Curţii de Conturi
( C7‑0016/2010 – 2010/0804(NLE) )
(Consultare)
Parlamentul European,
– având în vedere articolul 286 alineatul (2) din Tratatul FUE, în temeiul căruia a fost consultat de către Consiliu ( C7‑0016/2010 ),
– având în vedere că, în reuniunea sa din 16 martie 2010, Comisia pentru control bugetar a audiat candidatul propus de Consiliu pentru a fi membru al Curţii de Conturi,
– având în vedere articolul 108 din Regulamentul său de procedură,
– având în vedere raportul Comisiei pentru control bugetar ( A7-0045/2010 ),
A. întrucât Kersti Kaljulaid îndeplineşte condiţiile prevăzute la articolul 286 alineatul (1) din Tratatul FUE,
1. emite un aviz favorabil privind propunerea Consiliului de numire a Kersti Kaljulaid ca membră a Curţii de Conturi;
2. încredinţează Preşedintelui sarcina de a transmite prezenta decizie Consiliului şi, spre informare, Curţii de Conturi, precum şi celorlalte instituţii ale Uniunii Europene şi instituţiilor de control din statele membre.
ANEXA 1: CURRICULUM VITAE AL lui Kersti Kaljulaid
Născută la Tartu (Estonia) în 1969.
Licenţiată în biologie (genetică) la Universitatea din Tartu (Estonia) în 1992.
În 2001, a obţinut diploma de Master în administrarea afacerilor (MBA) la aceeaşi universitate.
Experienţă profesională recentă:
Între 1998 şi 1999, Kersti Kaljulaid a lucrat în cadrul Hansapank Markets (departamentul de operaţiuni bancare de investiţii).
Principalele sale atribuţii constau în participarea la operaţiuni de fuziune, de achiziţie şi de privatizare, fiind responsabilă de procedurile de verificare preliminară (due diligence).
În 1999, Kersti Kaljulaid şi-a început activitatea în cabinetul prim-ministrului estonian în calitate de consilier în domeniul politicii economice.
Printre responsabilităţile sale se numărau coordonarea dintre cabinetul prim-ministrului, Banca Estoniei, Ministerul Finanţelor şi ministerele cu cele mai importante cheltuieli, precum şi relaţiile cu FMI şi cu alte instituţii financiare multilaterale (Banca Europeană pentru Reconstrucţie şi Dezvoltare, Banca Nordică de Investiţii şi Banca Mondială).
Kersti Kaljulaid a participat la pregătirea reformei pensiilor împreună cu miniştrii finanţelor şi afacerilor sociale şi a acordat asistenţă prim-ministrului pe parcursul negocierilor bugetare anuale cu miniştrii de resort.
În februarie 2002, Kersti Kaljulaid a fost numită director financiar al termocentralei de la Iru, care aparţine Companiei Estoniene de Energie.
În septembrie 2002, a devenit directorul acesteia.
Înainte de a-şi începe activitatea la Curtea de Conturi Europeană, Kersti Kaljulaid a fost reprezentanta guvernului în cadrul consiliului director al Fundaţiei Estoniene a Genomului.
În perioada 2002-2004, a participat la prezentarea unui program săptămânal de radio având ca subiect afacerile interne şi economice.
Kersti Kaljulaid este membră a Curţii de Conturi Europene începând cu 7 mai 2004, în cadrul grupului de audit II „Politici structurale, transport, cercetare şi energie”.
Între martie 2006 şi martie 2008, Kersti Kaljulaid a fost preşedinta Comitetului administrativ al Curţii.
Din februarie 2008, este membră a grupului CEAD (coordonare, comunicare, evaluare, asigurare şi dezvoltare).
De asemenea, Kersti Kaljulaid este membră a Comitetului comun de audit al Europol.
Informaţii de contact: Omissis
ANEXA 2: PREZENTARE DE CĂTRE KERSTI KALJULAID A EXPERIENŢEI SALE ÎN CALITATE DE MEMBRĂ A CURŢII ŞI OBIECTIVELE PENTRU VIITORUL MANDAT
Audit
Din 7 mai 2004, sunt membră a Curţii de Conturi în cadrul grupului de audit II „Politici structurale, transport, cercetare şi energie”.
Am avut următoarele atribuţii de audit:
în perioada 2004-2006 am fost raportoare pentru sarcina de audit „DAS - Cercetare şi politici interne” din cadrul raportului anual al Curţii de Conturi, iar din 2007 am fost responsabilă de capitolul „Coeziune” din raportul anual;
în perioada 2004-2007 am fost membra responsabilă de auditul conturilor anuale ale Întreprinderii comune Galileo (GJU);
am fost membra responsabilă pentru Raportul special nr.
3/2007 („Gestionarea Fondului european pentru refugiaţi”) şi pentru Raportul special nr.
7/2009 („Gestionarea etapei de dezvoltare şi validare a programului Galileo”);
în perioada ianuarie 2005-decembrie 2007 am fost membră a Comitetului comun de audit al Europol.
Vă sunt recunoscătoare, membrilor Comisiei pentru control bugetar, în calitatea dvs de parte interesată principală, pentru atenţia pe care o acordaţi permanent constatărilor din cuprinsul rapoartelor Curţii, precum şi pentru sprijinul puternic pe care îl acordaţi recomandărilor noastre.
În plus, timpul petrecut în afara acestei săli de reuniuni, în cadrul discuţiilor neoficiale cu deputaţii în Parlamentul European privind activitatea noastră, mi-a permis să înţeleg mai bine natura dialogului politic.
Consider că am reuşit, de asemenea, să stabilesc un dialog productiv cu instituţia principală care face obiectul controalelor, Comisia, în cadrul procesului de audit - un efort comun pentru consolidarea impactului produs de activitatea Curţii.
Alte activităţi
În perioada martie 2006-martie 2008 am fost preşedinta Comitetului administrativ al Curţii.
Din februarie 2008, sunt reprezentanta grupului de audit II în cadrul grupului CEAD (coordonare, comunicare, evaluare, asigurare şi dezvoltare).
Contribui la modernizarea Curţii făcând parte din grupul de coordonare pentru evaluarea inter pares şi din grupul de reflecţie pentru DAS.
Obiective personale
Este atribuţia Preşedintelui Curţii de a decide cu privire la distribuţia portofoliilor de sarcini în rândul membrilor.
Cu toate acestea, intenţionez, dacă este posibil, să continui să particip la audituri aferente DAS, bazându-mă pe experienţa pe care am avut posibilitatea să o acumulez în timpul primului mandat.
REZULTATUL VOTULUI FINAL ÎN COMISIE
Data adoptării
16.3.2010
Rezultatul votului final
+:
–:
0:
22
2
Membri titulari prezenţi la votul final
Marta Andreasen, Jean-Pierre Audy, Inés Ayala Sender, Zigmantas Balčytis, Jorgo Chatzimarkakis, Andrea Cozzolino, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Ville Itälä, Cătălin Sorin Ivan, Elisabeth Köstinger, Bogusław Liberadzki, Monica Luisa Macovei, Jan Olbrycht, Georgios Stavrakakis, Søren Bo Søndergaard
Membri supleanţi prezenţi la votul final
Christofer Fjellner, Edit Herczog, Monika Hohlmeier, Sidonia Elżbieta Jędrzejewska, Markus Pieper
