Roaming: PE cere preţuri accesibile şi transparente
Concurenţă
2007-01-24 - 12:39
Costurile apelurilor internaţionale trebuie să fie accesibile şi transparente
Un număr din ce în ce mai mare de cetăţeni ce călătoresc în UE pot comunica peste hotare datorită noilor tehnologii şi în special datorită telefoniei mobile.
Totuşi, folosirea telefoanelor mobile în reţelele străine s-a dovedit a fi foarte costisitoare.
Deputaţi europeni s-au întâlnit ieri cu reprezentanţi ai Comisiei Europene, ai sectoarelor industriale şi ai organizaţiilor de consumatori, pentru a discuta propunerea de regulament a Comisiei pe acest subiect.
Aproape opt europeni din 10 (79%) deţin telefoane mobile.
Costurile foarte mari ale roaming-ului afectează în momentul de faţă 147 de milioane de cetăţeni europeni (37 de milioane de turişti şi 110 milioane de oameni de afaceri).
Preţurile apelurilor internaţionale sunt în medie de patru ori mai mari decât ale celor naţionale.
Într-un sondaj Eurobarometer ce a avut loc în toamna anului trecut în 25 de state membre, cetăţenii europeni au declarat că principalul motiv pentru care folosesc mai puţin telefonul mobil când călătoresc în străinătate este preţul mare al apelurilor.
În plus, aproape şase europeni din 10 şi-ar folosi telefonul mai des în străinătate dacă preţurile ar fi mai atractive.
Roaming-ul în legislaţia europeană
O propunere de regulament privind roaming-ul în reţelele publice de telefonie mobilă în interiorul Comunităţii a fost prezentată de către Comisie în iulie anul trecut.
Textul va fi discutat la Parlamentul European conform procedurii de codecizie.
Scopul principal al regulamentului este de a oferi cetăţenilor europeni posibilitatea de a comunica peste graniţe la preţuri accesibile şi transparente.
Acesta cere reducerea costurilor folosirii telefoanelor mobile în străinătate cu 70% şi informarea eficientă a consumatorilor asupra costurilor ce se aplică roaming-ului.
Propunerea Comisiei include regularizarea preţurilor „en gros“ (preţurile pe care operatorii de reţele mobile le negociază între ei) şi a preţurilor „en détail“ (preţul pe care îl plăteşte consumatorul).
De asemenea, aceasta conţine măsuri de îmbunătăţire a transparenţei, obligând operatorii să informeze consumatorii asupra costurilor de roaming din proprie iniţiativă, mai degrabă decât la cererea acestora.
„Preţurile apelurilor internaţionale variază de la mari până la excesive“
Deputaţii europeni sunt de acord asupra faptului că preţurile pentru roaming-ul internaţional sunt prea mari şi că UE trebuie să acţioneze imediat.
Ieri, 23 ianuarie, la Parlamentul European a avut loc o audiere publică asupra roaming-ului, audiere organizată în comun de către Comisia pentru industrie, cercetare şi energie şi cea pentru piaţa internă şi protecţia consumatorilor.
„Preţurile apelurilor internaţionale sunt mai mari decât ale celor naţionale şi variază de la mari până la excesive“ a spus în timpul audierii deputatul austriac Paul Rübig, (PPE-DE, Comisia pentru industrie), raportorul Parlamentului asupra regulamentului propus de Comisie.
Dumnealui a propus un model ce include câteva elemente noi faţă de textul Comisiei, în care susţine o abordare echilibrată care să ia în considerare atât interesele consumatorilor cât şi pe cele ale industriei de telefonie mobilă.
Co-raportorul din partea Comisiei pentru piaţa internă, deputatul maltez Joseph Muscat (PSE) a pus accentul pe trei principii: transparenţă, simplitate şi flexibilitate.
Operatorii mari de telefonie mobilă au afirmat ca industria a acţionat deja, preţurile de detaliu scăzând cu 20% între mai 2005 şi mai 2006.
Operatorii mici au subliniat nevoia introducerii în regulament a principiului de non-discriminare, pentru protejarea lor împotriva marilor operatori.
Următorii paşi
Propunerea de regulament va fi discutată la Parlamentul European conform procedurii de codecizie.
Comisia Europeană a subliniat importanţa adoptării textului în prima lectură, iar preşedinţia germană a manifestat dorinţa adoptării acestuia înainte de sfârşitul mandatului în iunie 2007.
Comisia pentru Industrie, cercetare şi energie din cadrul Parlamentului European va vota asupra raportului pe 11 aprilie 2007.
Raportul va fi dezbătut şi votat apoi în plen în mai anul acesta.
20070123STO02336 Mai multă transparenţă şi costuri mai mici pentru apelurile internaţionale în telefonia mobilă (în engleză) Programul audierii publice (în engleză) Regulamentul propus de Comisie în 2006 (în engleză) Roaming - site-ul Comisiei Europene (în engleză) Rezoluţia PE adoptată în decembrie 2006 (în engleză)
RO
1
PHOTO
20070124PHT02358.jpg
RO
3
LINK
/meetdocs/2004_2009/documents/dv/643/643056/643056en.pdf
RO
4
LINK
http://ec.europa.eu/information_society/activities/roaming/docs/regulation/regulation_en.pdf
RO
5
LINK
http://ec.europa.eu/information_society/activities/roaming/index_en.htm
-//EP//TEXT IM-PRESS 20070122IPR02275 0 NOT XML V0//RO
-//EP//TEXT TA P6-TA-2005-0467 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
