A6-0119/2009
5.3.2009
*
RAPORT
referitor la recomandarea de regulament al Consiliului de modificare a Regulamentului (CE) nr.
2533/98 din 23 noiembrie 1998 privind colectarea informațiilor statistice de către Banca Centrală Europeană
(13411/2008 – C6‑0351/2008 – 2008/0807(CNS))
Comisia pentru afaceri economice și monetare
Raportoare:
Sirpa Pietikäinen
PE 416.665v03-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună
majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună
majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine.
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine.
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice în cauză, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN Error!
Bookmark not defined.
EXPUNERE DE MOTIVE...........................................................
Error!
Bookmark not defined.
PROCEDURĂ.............................................................................
Error!
Bookmark not defined.
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la recomandarea de regulament al Consiliului de modificare a Regulamentului (CE) nr.
2533/98 din 23 noiembrie 1998 privind colectarea informațiilor statistice de către Banca Centrală Europeană
(13411/2008 – C6‑0351/2008 – 2008/0807(CNS) )
(Procedura de consultare)
Parlamentul European,
– având în vedere recomandarea Băncii Centrale Europene către Consiliu (13411/2008),
– având în vedere articolul 107 alineatul (6) din Tratatul CE, în temeiul căruia a fost consultat de către Consiliu ( C6‑0351/2008 ),
– având în vedere articolul 51 din Regulamentul său de procedură,
– având în vedere raportul Comisiei pentru afaceri economice și monetare ( A6‑0119/2009 ),
1. aprobă recomandarea Băncii Centrale Europene astfel cum a fost modificată;
2. invită Banca Centrală Europeană să-și modifice recomandarea în consecință, în conformitate cu articolul 250 alineatul (2) din tratatul CE;
3. invită Consiliul să informeze Parlamentul în cazul în care intenționează să se îndepărteze de la textul aprobat de acesta;
4. solicită Consiliului să îl consulte din nou, în cazul în care intenționează să modifice în mod substanțial recomandarea Băncii Centrale Europene;
5. încredințează Președintelui sarcina de a transmite Consiliului și Băncii Centrale Europene poziția Parlamentului.
Amendamentul
1
Propunere de regulament – act de modificare
Considerentul 7a (nou)
Textul propus de Banca Centrală Europeană
Amendamentul
(7a) Pentru a mări transparența, informațiile statistice colectate de SEBC de la instituții din sectorul financiar ar trebui să fie făcute publice, garantându-se în același timp un nivel ridicat de protecție a informațiilor.
Justificare
Actuala criză financiară dovedește necesitatea îmbunătățirii transparenței și a accesului la informații colectate de la instituții din sectorul financiar.
Amendamentul
2
Propunere de regulament – act de modificare
Considerentul 7b (nou)
Textul propus de Banca Centrală Europeană
Amendamentul
(7b) La dezvoltarea, elaborarea și difuzarea statisticilor europene ar trebui să se țină seama de cele mai bune practici și de recomandările internaționale pertinente.
Justificare
Astfel cum se prevede și în viitorul regulament privind statisticile europene, ar trebui să se țină seama de cele mai bune practici și de recomandări internaționale pertinente.
Amendamentul
3
Propunere de regulament – act de modificare
Considerentul 8
Textul propus de Banca Centrală Europeană
Amendamentul
(8) În plus, este important să se asigure strânsa cooperare dintre SEBC și Sistemul European de Statistică (SSE), în special pentru a promova schimbul de date confidențiale dintre cele două sisteme în scopuri statistice, din perspectiva articolului 285 din Tratat și a articolului 5 din Statut.
(8) În plus, este important să se asigure strânsa cooperare dintre SEBC și Sistemul European de Statistică (SSE) pentru a evita suprapunerea eforturilor în colectarea de informații statistice , în special pentru a promova schimbul de date confidențiale dintre cele două sisteme în scopuri statistice, din perspectiva articolului 285 din Tratat și a articolului 5 din Statut.
Justificare
Cooperarea strânsă dintre SEBC și SSE ar trebui să aibă drept obiectiv evitarea suprapunerii eforturilor în colectarea de informații statistice, precum și reducerea costurilor.
Amendamentul
4
Propunere de regulament – act de modificare
Articolul 1 – punctul 2a (nou)
Directiva 2533/98/CE
Articolul 2 a (nou)
Textul propus de Banca Centrală Europeană
Amendamentul
(2a) Se introduce următorul articol:
Articolul 2a
„Pentru a minimaliza sarcina de raportare, a evita suprapunerea eforturilor și a garanta o abordare coerentă în elaborarea statisticilor europene, SEBC și SSE cooperează în mod strâns, respectând principiile statistice prevăzute la articolul 3.”
Justificare
Cooperarea strânsă dintre SEBC și SSE ar trebui să aibă drept obiectiv evitarea suprapunerii eforturilor în colectarea de informații statistice, precum și reducerea costurilor.
Amendamentul
5
Propunere de regulament – act de modificare
Articolul 1 – punctul 4 – litera g
Directiva 2533/98/CE
Articolul 8 – alineatele 11 - 13
Textul propus de Banca Centrală Europeană
Amendamentul
(g) Se introduc alineatele (11), (12) și (13):
eliminat
„(11) Fără a aduce atingere prevederilor naționale privind schimbul de informații statistice confidențiale, altele decât informațiile reglementate de prezentul regulament, transmiterea informațiilor statistice confidențiale între un membru al SEBC care a colectat informațiile și o autoritate SSE poate avea loc cu condiția ca această transmitere să fie necesară pentru dezvoltarea, elaborarea sau diseminarea în mod eficient sau pentru sporirea calității statisticilor europene în limita competențelor SSE și SEBC.
Orice nouă transmitere trebuie să fie în mod explicit autorizată de către membrul SEBC care a colectat informațiile.
(12) Dacă datele confidențiale se transmit între o autoritate SSE și un membru SEBC, aceste date se folosesc exclusiv în scopuri statistice și sunt accesibile numai personalului care lucrează în cadrul activităților statistice specifice domeniului lor de activitate.
(13) Măsurile de protecție menționate la articolul 19 din Regulamentul (CE) nr.
[XX] se aplică tuturor datelor confidențiale transmise între o autoritate SSE și un membru SEBC în temeiul alineatelor (11) și (12) de mai sus și a articolului 20 alineatul (1a) din Regulamentul (CE) nr.
[XX].
BCE publică un raport anual de confidențialitate cu privire la măsurile adoptate pentru protecția confidențialității datelor statistice.”
Justificare
Aceste alineate sunt mutate la un nou articol 8a.
Amendamentul
6
Propunere de regulament – act de modificare
Articolul 1 – punctul 4a (nou)
Directiva 2533/98/CE
Articolul 8a (nou)
Textul propus de Banca Centrală Europeană
Amendamentul
4a.
Se introduce următorul articol:
„Articolul 8a
Cooperarea dintre SSE și SEBC
(1) Fără a aduce atingere prevederilor naționale privind schimbul de informații statistice confidențiale, altele decât informațiile reglementate de prezentul regulament, transmiterea informațiilor statistice confidențiale între un membru al SEBC care a colectat informațiile și o autoritate SSE poate avea loc cu condiția ca o astfel de transmitere să fie necesară pentru dezvoltarea, elaborarea sau diseminarea în mod eficient sau pentru sporirea calității statisticilor europene, inclusiv a statisticilor privind zona euro, în limita competențelor SSE și SEBC.
Orice nouă transmitere trebuie să fie în mod explicit autorizată de către membrul SEBC care a colectat informațiile.
(2) Dacă datele confidențiale se transmit între o autoritate SSE și un membru SEBC, datele respective se folosesc exclusiv în scopuri statistice și sunt accesibile numai personalului care lucrează în cadrul activităților statistice specifice domeniului lor de activitate.
(3) Măsurile de protecție menționate la articolul 19 din Regulamentul (CE) nr.
[XX] se aplică tuturor datelor confidențiale transmise între o autoritate SSE și un membru SEBC în temeiul prezentului articol alineatele (1) și (2) și a articolului 20 alineatul (1a) din Regulamentul (CE) nr.
[XX].
BCE publică un raport anual de confidențialitate cu privire la măsurile adoptate pentru protecția confidențialității datelor statistice.”
Justificare
Includerea acestor trei alineate propuse de BCE în cadrul unui nou articol privind cooperarea dintre SSE și SEBC ar contribui la sporirea clarității regulamentului Consiliului, subliniind astfel faptul că ambele sisteme dispun de propriul regim de confidențialitate și că ar trebui consolidată cooperarea dintre sisteme (a se vedea amendamentul 8).
EXPUNERE DE MOTIVE
Raportorul salută propunerea Băncii Centrale Europene de modificare a regulamentului Consiliului privind colectarea informațiilor statistice de către SEBC, care vizează sporirea eficacității colectării acestor informații.
Propunerea vizează și adaptarea regulamentului existent la evoluția piețelor financiare.
Propunerea BCE actualizează cadrul de colectare a informațiilor statistice între cele două rețele de instituții de colectare a informațiilor statistice, respectiv Sistemul Statistic European, format din institutele naționale de statistică, și Sistemul European al Băncilor Centrale, format din Banca Centrală Europeană și băncile centrale naționale.
Raportorul insistă asupra faptului că regulamentul modificat ar trebui să fie în acord cu viitorul regulament privind statisticile europene, astfel încât să se evite posibilele contradicții, dar și pentru a spori claritatea și complementaritatea celor două regulamente.
Armonizarea celor două texte va contribui la o „mai bună legiferare”.
Având în vedere complexitatea în creștere a piețelor financiare și, în special, criza financiară, această colectare optimizată de informații statistice este necesară.
Fiabilitatea și transmiterea în timp a informațiilor ar trebui să fie principiile de bază ale regulamentului modificat.
Raportorul consideră că este extrem de important ca informațiile statistice să fie colectate în timp util.
Prin urmare, dacă este necesar, SEBC și SSE ar trebui să colecteze informații în fiecare lună.
Această metodă ar putea spori calitatea și utilitatea statisticilor, în special în ceea ce privește monitorizarea sectorului serviciilor financiare.
Raportorul consideră că ar trebui acordată o atenție deosebită și protejării caracterului privat al unităților de observare statistică de referință cu obligații de raportare, în cazul în care informații confidențiale fac obiectul unui schimb între Sistemul Statistic European și Sistemul European al Băncilor Centrale.
Conținutul propunerii BCE
Propunerea introduce următoarele modificări ale regulamentului existent:
1.
O recomandare de elaborare a unei liste indicative conținând scopurile statistice în care pot fi colectate informații statistice (articolul 1);
2.
Includerea sectorului societăților financiare în ansamblu în cadrul unităților de observare statistică de referință cu obligații de raportare, în special a societăților de asigurări și a fondurilor de pensii (articolul 2);
3.
Extinderea schimbului de informații statistice confidențiale între SEBC și SSE (articolul 8);
1.
Lista scopurilor statistice și domeniul de aplicare a regulamentului
Având în vederea complexitatea în creștere a piețelor financiare, informațiile statistice de înaltă calitate sunt din ce în ce mai importante în procesele de luare a deciziilor, la nivel național, european sau internațional.
Așa cum a demonstrat-o criza financiară, există fără îndoială o nevoie generală de creștere a numărului informațiilor statistice în sectorul serviciilor financiare, care să permită identificarea transfrontalieră și transsectorială în timp util a riscurilor potențiale.
Prin urmare, raportorul sprijină ideea generală de extindere a sferei de cuprindere a unităților de observare statistică de referință cu obligații de raportare, pentru a permite astfel colectarea de informații statistice de la toate tipurile de societăți financiare, inclusiv de la societățile de asigurări și de la fondurile de pensii.
Acestea din urmă formează al doilea subsector ca importanță al societăți financiare din zona euro, din punctul de vedere al activelor financiare.
Sunt necesare însă unele clarificări suplimentare în ceea ce privește definirea detaliată a domeniului de aplicare a acestui regulament.
Raportorul accentuează și necesitatea ca noii actori de pe piața financiară și noile instrumente financiare să facă obiectul dispozițiilor prezentului regulament.
În plus, activitățile respondenților nu ar trebui să fie afectate în mod nejustificat de cerințele de colectare a informațiilor statistice.
Colectarea frecventă a informațiilor statistice trebuie astfel să aibă loc numai atunci când aceasta este considerată necesară scopurilor statistice menționate în propunerea BCE.
Viteza de colectare și de analizare a informațiilor statistice ar trebui mărită la maximum, de exemplu, prin intermediul schimbului de bune practici.
În ultimul rând, trebuie obținut un echilibru corect între extinderea sferei de cuprindere a unităților de observare statistică de referință cu obligații de raportare și reducerea sarcinilor de raportare.
2.
Regimurile de confidențialitate
La fel ca și în cazul viitorului regulament privind statisticile europene, protecția datelor confidențiale ar trebui să fie unul dintre principiile de bază ale prezentului regulament.
Fără îndoială, garanțiile de confidențialitate a datelor sunt deosebit de importante în sectorul financiar.
Utilizarea inadecvată a datelor sau scurgerile de informații pot avea consecințe grave pentru stabilitatea piețelor financiare.
Prin urmare, raportorul salută introducerea unor dispoziții privind confidențialitatea aplicabile schimburilor de informații din cadrul SEBC și dintre SEBC și SSE, acestea reflectând dispozițiile viitorului regulament privind statisticile europene.
Pentru a consolida regimul de confidențialitate al SEBC, s-ar putea avea în vederea extinderea Cadrului de calitate în statistică al BCE la întregul sistem SEBC.
SSE și SEBC dispun în prezent de propriile regimuri de confidențialitate.
Raportorul nu are obiecții cu privire la această situație, întrucât ea reflectă structurile proprii de guvernanță ale celor două sisteme și independența instituțională a BCE.
Cu toate acestea, pentru a se evita dificultățile la nivelului gestionării operaționale, ar trebui făcută o distincție mai clară între acestea.
În plus, pe termen lung, SEBC și SSE ar trebui să încerce să își armonizeze în cea mai mare măsură regimurile de confidențialitate.
În ultimul rând, regimul de confidențialitate al SEBC ar trebui să garanteze, de asemenea, că informațiile statistice care fac obiectul schimburilor sunt utilizate exclusiv în scopuri statistice.
În acest context, ar fi de dorit o distincție clară între utilizarea statisticilor de către SEBC în scopul raportărilor statistice, pe de o parte, și în scopul supravegherii prudențiale, pe de altă parte.
Cu toate acestea, chiar dacă principiul confidențialității ar trebui să rămână unul dintre elementele de bază ale propunerii modificate, raportorul consideră că transparența și accesul public la informații sunt, de asemenea, elemente importante.
Raportorul consideră, prin urmare, că este necesară găsirea unui echilibru corect între garanțiile de confidențialitate și divulgarea datelor către cercetători sau către publicul larg.
3.
Cooperarea dintre SSE și SEBC
Astfel cum se prevede în viitorul regulament privind statisticile europene, care vizează consolidarea cooperării între SSE și SEBC, această cooperare ar trebui să asigure eficiența costurilor, să evite duplicările în colectarea informațiilor și să minimizeze sarcina totală de raportare care revine respondenților.
Prin urmare, atât SSE, cât și SEBC ar trebui să aplice principiile statistice stabilite în viitorul regulament privind statisticile europene, adaptându-le la propriile funcții și la domeniile lor de expertiză.
De asemenea, ambele sisteme ar trebui să vizeze consolidarea activităților de planificare în comun și de stabilire a obiectivelor strategice în ceea ce privește producția, dezvoltarea și diseminarea de statistici europene.
În ultimul rând, raportorul recomandă introducerea unei trimiteri la Cadrul de calitate în statistică în prezentul proiect de regulament.
PROCEDURĂ
Titlu
Colectarea informațiilor statistice de către Banca Centrală Europeană
Referințe
13411/2008 – C6-0351/2008 – 2008/0807(CNS)
Data consultării PE
13.10.2008
Comisia competentă în fond
Data anunțului în plen
ECON
21.10.2008
Raportor(i))
Data numirii
Sirpa Pietikäinen
22.10.2008
Examinare în comisie
11.12.2008
20.1.2009
11.2.2009
Data adoptării
2.3.2009
Rezultatul votului final
+:
–:
0:
27
Membri titulari prezenți la votul final
Mariela Velichkova Baeva, Paolo Bartolozzi, Zsolt László Becsey, Pervenche Berès, Sharon Bowles, Manuel António dos Santos, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Gay Mitchell, Sirpa Pietikäinen, John Purvis, Eoin Ryan, Antolín Sánchez Presedo, Olle Schmidt, Margarita Starkevičiūtė
Membri supleanți prezenți la votul final
Mia De Vits, Harald Ettl, Werner Langen, Klaus-Heiner Lehne, Gianni Pittella
Membri supleanți (articolul 178 alineatul (2)) prezenți la votul final
Françoise Castex, Hans-Peter Mayer
