Răspuns dat de dl Cioloș în numele Comisiei
(9 martie 2011)
În vederea soluționării situației dificile din sectorul cărnii de porc și în cadrul Regulamentului (CE) nr.1234/2007 JO L 299, 16.11.2007 . (regulamentul OCP unică), Comisia a adoptat la 28 ianuarie 2011 Regulamentul (UE) nr.
68/2011 al Comisiei JO L 26, 29.1.2011 . de stabilire a valorii ajutorului în avans pentru depozitarea privată a cărnii de porc.
Măsurile luate au contribuit imediat la stabilizarea pieței cărnii de porc și au avut un impact pozitiv asupra prețurilor de producție.
Mai mult, Comisia a înființat un grup consultativ extins, cu participarea părților interesate și a statelor membre, pentru a analiza împreună situația din sectorul cărnii de porc, precum și evoluția viitoare și provocările cu care se va confrunta acest sector.
Prima întrunire a grupului a avut loc la 8 februarie 2011 și până la începutul lunii mai se vor organiza alte trei întruniri.
