În plen, la Bruxelles: 1-2 aprilie
Instituţii
2009-04-06 - 09:03
Spre aulă Etichetarea ecologică în UE, educarea copiilor imigranţilor, relaţiile dintre UE şi Rusia şi combaterea discriminării multiple sunt doar câteva din subiectele abordate de deputaţii europeni în plen, la Bruxelles.
În plus, Parlamentul European a dezbătut investiţiile în eficienţa energetică la clădiri şi dreptul la libera circulaţie pentru toţi cetăţenii UE.
Deputaţii europeni au mai abordat în cadrul celor două zile de sesiune de la Bruxelles fondurile europene şi influenţa câmpurilor electromagnetice asupra sănătăţii umane.
Miercuri, deputaţii europeni au discutat despre un eventual tratat internaţional privind protecţia regiunii arctice - o zonă importantă, deoarece include 20% din rezervele de petrol ale lumii şi este foarte fragilă din punct de vedere ecologic.
20090326FCS52730
Miercuri în plen: relaţiile cu Rusia, protejarea regiunii arctice
regiunea arctică ©NASA Miercuri, în deschiderea sesiunii, preşedintele Parlamentului European, Hans-Gert Pöttering, a exprimat condoleanţe familiilor victimelor naufragiului din Marea Mediteraneană, în care 300 de imigranţi şi-au pierdut viaţa.
Tot miercuri, deputaţii europeni au mai discutat despre protejarea regiunii arctice şi negocierile asupra unui nou acord de parteneriat cu Rusia, care ar putea fi benefic pentru drepturile omului şi siguranţa energetică europeană.
„Avem obligaţia de a găsi o soluţie la acest fenomen alarmant“, a spus miercuri preşedintele Parlamentului European, Hans-Gert Pöttering, vorbind despre naufragiul unei ambarcaţiuni în apropierea coastei libiene, pe 29 august, naufragiu în care 300 de imigranţi şi-au pierdut viaţa.
Un nou acord între UE şi Rusia
Deputaţii europeni au dezbătut miercuri reînnoirea acordului de parteneriat cu Rusia.
Comisia pentru Afaceri externe cere ruşilor să nu mai oprească sau reducă furnizarea de gaz în cadrul disputelor, să respecte drepturile omului şi să se asigure că nu va mai folosi forţa împotriva vecinilor.
Popularii, creştin-democraţii şi liberalii au salutat raportul, însă socialiştii îl consideră „dezechilibrat“, în special în ceea ce priveşte asumarea de către Rusia a întregii responsabilităţi pentru recentele conflicte cu vecinii.
„Un parteneriat strategic nu este posibil dacă valorile democraţiei, drepturile omului şi statul de drept nu sunt respectate“, a spus în cadrul dezbaterii liberalul polonez Janusz Onyszkiewicz.
Deputatul european ceh Josef Zieleniec (Grupul Partidului Popular European (Creştin-Democrat) şi al Democraţilor Europeni) a cerut însă „să nu uităm rolul Rusiei în războiul din Georgia din vara trecută şi în criza gazului din ianuarie“. „Cererea ca Rusia să se asigure că nu va mai folosi forţa împotriva vecinilor săi va fi adresată în acord cu UE“, a mai spus dumnealui.
Socialistul maghiar Csaba Tabajdi a subliniat dependenţa reciprocă dintre UE şi Rusia în ceea ce priveşte furnizarea de energie, deoarece „Rusia nu ar putea să îşi vândă gazul în altă parte“.
Graham Watson, liberal britanic, a arătat că „populaţia Europei este de trei ori şi jumătate mai mare decât cea a Rusiei, investim în domeniul militar de 10 ori mai mult, iar economia noastră o depăşeşte pe cea rusească de 15 ori“. „Nu avem nici un motiv să ne fie teamă de Kremlin“, a adăugat dumnealui.
Protecţia regiunii arctice
Deputaţii europeni au mai discutat miercuri despre un eventual tratat internaţional privind protecţia regiunii arctice.
Arctica este formată în majoritate de ape, însă reprezintă o zonă importantă, deoarece include 20% din rezervele de petrol ale lumii şi este foarte fragilă din punct de vedere ecologic (încălzirea globală duce la topirea zăpezii şi ridicarea nivelului mării).
Norvegia, Canada, SUA, Rusia şi Danemarca îşi dispută această regiune.
Deputaţii europeni şi-au exprimat îngrijorarea în legătură cu influenţa conflictelor teritoriale şi a exploatării resurselor naturale în această regiune asupra siguranţei mediului.
Tot miercuri
Tot miercuri, deputaţii europeni au discutat despre fondurile europene, combaterea discriminării, educaţia copiilor imigranţilor şi influenţa câmpurilor electromagnetice asupra sănătăţii umane.
Educaţia este o cheie a integrării copiilor imigranţilor în societate Câmpurile electromagnetice pot fi periculoase pentru sănătate Avem nevoie de o altă directivă anti-discriminare?
Propunere de rezoluţie referitoare la tratatul internaţional pentru protejarea regiunii arctice Rezoluţia Parlamentului European 2008 referitoare la reglementarea regiunii arctice
Joi în plen: etichetarea ecologică, totalitarismul
deputaţii europeni votând în aulă Joi, deputaţii europeni au sprijinit sistemul de etichetare voluntară a produselor ecologice.
Scopul noilor reguli este de a promova consumul durabil şi de ajuta cetăţenii să facă alegerea în cunoştinţă de cauză.
Tot joi, Parlamentul European a mai adoptat o rezoluţie privind conştiinţa europeană şi totalitarismul.
Etichetarea ecologică
Deputaţii europeni au sprijinit joi promovarea etichetării ecologice voluntare pentru produsele europene.
Noua procedură urmează să fie mai eficientă din punct de vedere al costurilor şi mai puţin birocratică, fără să renunţe la standardele înalte.
Până în prezent, eticheta ecologică, „floarea UE”, a fost acordată unui grup de numai 26 de grupuri de produse (3 000 de produse si servicii) precum detergenţi, hârtie, încălţăminte, turism şi produse de camping.
Deputaţii europeni insistă pentru mai multe informaţii pe etichete, astfel încât cetăţenii să facă alegerea în cunoştinţă de cauză.
În acelaşi timp, noile reguli promovează competitivitatea în rândul companiilor „verzi“.
Tot joi, deputaţii europeni au sprijinit simplificarea regulilor sistemului de management de mediu EMAS (certificarea companiilor şi a altor organizaţii referitoare la performanţa lor ecologică).
Totalitarismul
Într-o rezoluţie privind conştiinţa europeană şi totalitarismul, Parlamentul European subliniază importanţa păstrării memoriei trecutului, deoarece nu există reconciliere fără memorie şi îşi reconfirmă poziţia sa solidară împotriva tuturor regimurilor totalitare, indiferent de natura lor ideologică.
Rezoluţia cere păstrarea dovezilor documentare ale trecutului, deschiderea arhivelor şi instituirea unei platforme a memoriei şi conştiinţei europene care să ofere asistenţă relaţiilor şi cooperării dintre institutele de cercetare naţionale specializate în domeniul istoriei totalitarismului.
În acelaşi timp, deputaţii europeni cer declararea zilei de 23 august drept Ziua europeană a memoriei victimelor tuturor regimurilor totalitare şi autoritare.
Tot joi
Tot joi, deputaţii europeni au mai votat rapoarte privind dreptul la liberă circulaţie şi şedere pe teritoriul statelor membre pentru cetăţenii Uniunii şi membrii familiilor acestora, investiţiile în eficienţa energetică şi în energiile regenerabile în locuinţe, noul acord UE-Rusia şi tratamentul egal al persoanelor indiferent de religie sau convingeri, handicap, vârstă sau orientare sexuală .
Un sistem comunitar de etichetare ecologică Raport privind sistemul comunitar de etichetare ecologică Propunere de rezoluţie referitoare la conştiinţa europeană şi totalitarism Urmăriţi înregistrarea video a sesiunii EMAS
RO
1
PHOTO
20090401PHT53073.jpg
RO
2
PHOTO
20090401PHT53079.jpg
RO
8
PHOTO
20090401PHT53085.jpg
RO
12
LINK
/wps-europarl-internet/frd/vod/research-by-date?language=ro
RO
13
LINK
/parliament/expert/staticDisplay.do?language=RO&id=41
-//EP//TEXT IM-PRESS 20090326STO52723 0 NOT XML V0//RO
-//EP//TEXT IM-PRESS 20090326STO52724 0 NOT XML V0//RO
-//EP//TEXT IM-PRESS 20090326STO52719 0 NOT XML V0//RO
-//EP//TEXT MOTION P6-RC-2009-0163 0 NOT XML V0//RO
-//EP//TEXT TA P6-TA-2008-0474 0 NOT XML V0//RO
-//EP//TEXT IM-PRESS 20090331IPR53012 0 NOT XML V0//RO
-//EP//TEXT REPORT A6-2009-0105 0 NOT XML V0//RO
-//EP//TEXT MOTION P6-RC-2009-0165 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
