Grupurile de interese sub reflector
Instituţii
2008-04-03 - 15:20
Activitatea grupurilor de interese joacă un rol important în munca deputaţilor europeni. „Procesul legislativ ar fi foarte sărac fără contribuţia lor“, spune Alexander Stubb, raportorul Parlamentul European pentru grupurile de interese în UE.
Numărul de grupuri de interese din Bruxelles se estimează la 2.500, iar cel al persoanelor lucrând pentru aceste grupuri la 15.000.
Marţi, Comisia pentru Afaceri constituţionale a cerut reguli mai stricte în activitatea grupurilor de interese.
Comisia pentru Afaceri constituţionale a Parlamentului European a adoptat marţi raportul deputatului european Alexander Stubb (Grupul Partidului Popular European (Creştin-Democrat) şi al Democraţilor Europeni, Finlanda) privind activitatea grupurilor de interese în Uniunea Europeană. „Este un pas înainte important“ a spus domnul Stubb, vorbind despre raport, care are scopul de a face mai transparentă luarea de decizii de la Bruxelles. „Transparenţa instituţiilor politice este o premisă a legitimităţii […] De aceea, regulile pentru grupurile de interese sunt o chestiune de legitimitate“, se spune în raportul Stubb.
Dosarul de faţă vă oferă mai multe informaţii despre activitatea grupurilor de interese la Bruxelles şi despre parcursul raportului Stubb din octombrie anul trecut.
20080331FCS25217
Activitate necesară sau influenţă nelegitimă?
Grupurile de interese la Parlamentul European
Este activitatea grupurilor de interese de la Parlamentul European un proces democratic?
Sau au o putere mai mare decât trebuie?
În octombrie 2007, deputaţii europeni de la Comisia pentru Afaceri constituţionale s-au reunit pentru a discuta activitatea grupurilor de interese.
La Parlamentul European sunt în momentul de faţă 4570 de persoane acreditate, reprezentând grupuri de interese.
Majoritatea reprezintă organizaţii neguvernamentale, dar şi asociaţii, regiuni şi companii.
În urma dezbaterii, deputatul finlandez Alex Stubb va redacta un raport despre cum ar trebui să abordeze instituţiile europene activitatea grupurilor de interese.
Nu se acceptă cadouri!
Codul de conduită al Parlamentului European spune că grupurile de interese trebuie să spună clar pe cine reprezintă în momentul în care lucrează cu deputaţi europeni şi că nu au voie să ofere cadouri.
Grupurile de interese interacţionează cu deputaţii europeni şi funcţionarii de la Comisia europeană în mai multe feluri: discuţii personale, scrisori, emailuri, telefoane.
La începutul anului 2007, Comisia Europeană a creat un registru în care grupurile de interese să declare voluntar cine sunt şi cum sunt finanţate.
Înainte de această propunere, Comisia spunea într-o Cartă Verde că grupurile de interese fac parte din procesul democratic.
Cu toate acestea, „trebuie să fie clar pentru publicul general ce influenţă au acestea“.
Comisia speră că lista va fi disponibilă la începutul anului 2008.
Numărul de persoane care lucrează în cadrul grupurilor de interese este estimat la 15.000-20.000, dar nu există cifre exacte.
Comisarul european pentru afaceri administrative, Siim Kallas, estimează că la Bruxelles există aproximativ 2,600 de grupuri de interese.
Articol publicat original pe 8 octombrie 2007 Grupuri de interese acreditate pe lângă Parlamentul European Codul de conduită pentru grupurile de interese pe lângă Parlamentul European Iniţiativa de transparenţă a Comisiei Europene Comisia pentru Afaceri constituţionale
Să se facă (mai multă) lumină în privinţa grupurilor de interese de la Bruxelles
Ar trebui, oare, să existe un registru al grupurilor de interese din cadrul UE ?
Iar înscrierea să fie voluntară sau obligatorie?
Şi în ce măsură ar trebui grupurile de interese să îşi facă publice veniturile?
Acestea au fost temele principale ale unui seminar privind grupurile de interese organizat la 8 octombrie de Comisia pentru Afaceri constituţionale, care a precedat un raport al Parlamentului pe această temă.
Iată ce cred în acest sens deputaţii şi grupurile de interese.
În general, deputaţii europeni consideră că grupurile de interese reprezintă o forţă pozitivă, dar cei mai mulţi participanţi la seminar au convenit că acestea ar trebui să fie înregistrate.
A existat un acord mai puţin unanim privind informaţiile pe care grupurile de interese ar trebui să le facă publice, de exemplu resursele financiare şi clienţii, şi privind înscrierea, dacă aceasta ar trebui să fie voluntară sau obligatorie. ”Grupurile de interese în sine reprezintă un lucru pozitiv.
Noi (deputaţii europeni) îi salutăm pe toţi cei care îşi pot aduce contribuţia”, a afirmat preşedintele Comisiei, socialistul german Jo Leinen. „Consider că activitatea grupurilor de interese este o parte esenţială a demersului parlamentar”, a afirmat Alexander Stubb aparţinând Coaliţiei naţionale finlandeze, care redactează raportul privind activitatea grupurilor de interese.
Grupurile de interese „ne furnizează informaţii utile, iar (deputaţii europeni) sunt suficient de inteligenţi ca să îşi dea seama dacă informaţia pe care o obţin este subiectivă.”
Pe de altă parte, deputatul ecologist luxemburghez Claude Turmes califică „imensa dependenţă de recomandările grupurilor de interese (drept) o slăbiciune.”
El a afirmat că ar fi mai bine dacă deputaţii europeni ar avea un personal mai numeros care să strângă informaţii în mod independent.
Activitatea grupurilor de interese - o cutie neagră?
Au existat motive de îngrijorare privind transparenţa. „Activitatea grupurilor de interese de la Bruxelles se desfăşoară într-o cutie neagră.
Nimeni nu ştie cine face lobby, în numele cui şi în ce domeniu”, a afirmat Paul de Clerk, membru al „Alliance for Lobbying Transparency & Ethics Regulation” (ALTER EU).
El a subliniat, vorbind despre problemele existente, faptul că există „grupuri principale” care pretind că îi reprezintă pe cetăţeni, dar care au fost iniţiate, de fapt, de agenţii de consultanţă ale grupurilor de interese şi finanţate de companii cu interese clare.
Domnul de Clerk a afirmat că este dificil, având în vedere regulile actuale, să îţi dai seama ce grupuri aparţin acestei categorii.
Înregistrarea grupurilor de interese: voluntară sau obligatorie?
La sfârşitul anului 2006, Parlamentul European a susţinut „apelurile privind obligativitatea de a face publice informaţii privind grupurile de interese ale întreprinderilor sau de altă natură.”
Un registru în care înscrierea se va realiza voluntar va fi lansat la începutul anului viitor, la iniţiativa vice-preşedintelui Comisiei, Siim Kallas.
Lyn Trytsman-Gray, membru al „Societăţii Oamenilor de Afaceri Europeni” (SEAP), a afirmat: „Suntem de acord cu înscrierea voluntară în registru şi, în principiu, membrii SEAP ar dori să se poată înscrie.”
Cu toate acestea, socialistul britanic Richard Corbett a afirmat: „Un sistem pe bază de voluntariat nu va funcţiona.
Persoanele care am dori să se înscrie sunt cele care nu vor să o facă.”
Jim Murray, membru al Organizaţiei Europene a Consumatorilor BEUC, a avertizat: „Ar trebui să existe avantaje clare pentru cei care se vor înscrie dacă dorim ca acest sistem voluntar să aibă succes.
Având în vedere numărul de interese care ameninţă cu boicotarea înscrierii, se pare că nu va mai dura mult până când va fi introdus un sistem de înscriere obligatorie.
Şi banii?
Introducerea unor informaţii financiare care să fie făcute publice, aşa cum a prevăzut Comisia, a fost aprig dezbătută.
José Lalloum, membru al Asociaţiei Europene a Societăţilor de Consultanţă în Afaceri Publice Europene, a afirmat că instituţia sa este pentru, atâta timp cât acest lucru se aplică tuturor, cu toate acestea, dacă înscrierea este voluntară, acest lucru va denatura concurenţa.
Thomas Tindeman, membru al Consiliului Barourilor şi Organizaţiilor Juridice din Europa, a afirmat: „prezentarea publică de informaţii cu privire la clienţi ar fi contrară regulii de confidenţialitate a clienţilor (şi) ar putea să ducă la sancţiuni penale împotriva avocatului în cauză.”
Articol publicat original pe 16 octombrie 2007 Responsabilitatea socială corporativă: un nou parteneriat Raport: privind responsabilitatea socială corporativă: un nou parteneriat
Activitatea grupurilor de interese e pozitivă, dar să fie transparentă - A.Stubb
Alexander Stubb: avem nevoie de reguli mai transparente şi mai stricte Deputatul finlandez Alexander Stubb doreşte ca grupurile de interese să-şi înregistreze voluntar interesele şi să îşi facă publice sursele de finanţare, iar deputaţii europeni ar trebui să contribuie, la rândul lor, la mărirea transparenţei activităţii grupurilor de interese, a afirmat el.
Înaintea prezentării raportului său pe această temă, el ne-a vorbit despre atitudinea pe care instituţiile europene ar trebui să o aibă faţă de grupurile de interese.
Iniţiativa Comisiei privind transparenţa este punctul de plecare al raportului dumneavoastră.
Care sunt opiniile dumneavoastră cu privire la iniţierea unui registru al grupurilor de interese?
Cred că propunerea Comisiei conţine multe idei pozitive.
După ce am ascultat numeroase opinii şi am trimis chestionare tuturor deputaţilor europeni, sentimentul meu este că avem nevoie de reguli mai transparente şi puţin mai stricte.
Consider că există 3 modele în ceea ce priveşte activităţile grupurilor de interese: modelul american, care are 575 de pagini de reguli, modelul întâlnit în UE, aflat la extrema cealaltă şi care nu are reguli deloc şi modelul intermediar, Parlamentul, care are un registru încă din anii 1990.
Acum întrebarea este ce ar trebui să facem cu registrul nostru.
Credeţi că ar trebui să existe un registru comun al Parlamentului şi al Comisiei Europene?
La început am fost sceptic în ceea ce priveşte fezabilitatea, din punct de vedere administrativ, a unui astfel de registru.
Dar acum cred ca nu este o idee chiar aşa de rea.
Totuşi, activitatea grupurilor de interese în cele două instituţii diferă.
La Parlament, obţii un ecuson şi poţi circula liber, dar nu poţi face acelaşi lucru la Comisie.
Vor fi supuse în mod egal grupurile de interese necesităţii de a se înscrie în registru?
Cred că toate grupurile de interese sunt egale între ele.
Reprezentanţii industriei şi ai sindicatelor devin grupuri de interese atunci când fac presiuni în favoarea unui interes clar.
Înscrierea în registru ar trebui să fie voluntară.
Altfel, dacă cineva, de exemplu aparţinând Uniunii fermierilor din Polonia, doreşte doar să întâlnească un deputat european, poate face acest lucru fără să se înscrie în registru în condiţiile în care înscrierea este obligatorie?
Dacă doreşti să fii considerat un grup de interese serios, oricum te vei înscrie.
Cât de departe consideraţi că ar trebui să se meargă cu acţiunea de a se face publice sursele de finanţare ale grupurilor de interese?
Ar trebui ca unele surse de finanţare să fie făcute publice, deoarece acest lucru ameliorează transparenţa.
Firmele private ar putea face public procentul din venit cheltuit pentru activităţile de reprezentare a intereselor.
Cred că grupurile profesioniste de interese ar trebui să menţioneze cine le sunt clienţii şi care sunt ONG-urile de la care provin finanţările lor.
Deputaţii europeni trebuie să fie, la rândul lor, transparenţi.
Voi propune ca raportorii să întocmească lista persoanelor şi a grupurilor de interese cu care au discuţii.
Eu îi spun „amprentă legislativă”.
Consider că activitatea grupurilor de interese este pozitivă şi esenţială, dar aceasta trebuie să fie transparentă.
În ce mod grupurile de interes sunt importante pentru Parlament?
Persoana cea mai bine informată din Bruxelles este comisarul, asistat de sute de funcţionari UE, după care se află ministrul, asistat de sute de funcţionari naţionali.
Un deputat european are numai unul, doi sau trei asistenţi.
Deci, deputaţii europeni au nevoie de ajutor şi grupurile de interese sunt utile deoarece le oferă informaţii de bază.
Aţi fost contactat de grupuri de interese în privinţa raportului dumneavoastră?
Da, grupurile de interese au încercat să mă influenţeze în legătură cu activitatea specifică lor.
Eu sunt foarte strict cu grupurile de interese.
Le pun la dispoziţie 15 minute ca să îşi expună punctul de vedere şi să îmi lase documentaţia aferentă şi apoi le spun „mulţumesc”, „la revedere” şi trag singur concluziile.
Având în vedere termenele strânse, consider că cinele şi dejunurile de lucru sunt o pierdere de vreme.
Alexander Stubb a fost numit Ministru de interne al Finlandei pe 1 aprilie 2008.
Articol publicat original pe 5 noiembrie 2007 Comisia pentru Afaceri constituţionale Fişa personală a deputatului european Alexander Stubb
Comisia pentru Afaceri constituţionale votează pentru un sistem de înregistrare comun şi obligatoriu
Transparenţă în activitatea grupurilor de interese Marţi, 1 aprilie, Comisia pentru Afaceri constituţionale a adoptat un raport redactat de deputatul european finlandez Alexander Stubb privind grupurile de interese.
Raportul include recomandarea creării unui sistem de înregistrare comun, inter-instituţional şi obligatoriu pentru grupurile de interese de la instituţiile europene.
Deputaţii europeni au mai cerut ca sursele de finanţare ale acestor grupuri să fie făcute publice.
Comisia pentru Afaceri constituţionale a cerut crearea unui „registru obligatoriu comun Parlamentului, Comisiei şi Consiliului“, care să includă detalii despre finanţare, un mecanism comun de excludere a membrilor şi un cod de conduită comun.
Grupurile de interese vor fi obligate să îşi declare sursele de finanţare şi cheltuielile legate de activitatea de influenţare.
Ce sunt grupurile de interese?
Reprezentanţii intereselor publice şi private care desfăşoară „activităţi în vederea influenţării formulării politicilor şi proceselor de luare a deciziilor în instituţiile europene” sunt consideraţi „reprezentanţi ai grupurilor de interese şi trataţi în mod similar: persoanele a căror profesie este reprezentarea grupurilor de interese, persoanele angajate de companii în acelaşi scop, ONG-urile, grupurile de reflecţie, asociaţiile comerciale, sindicatele şi organizaţiile patronale, precum şi consilierii juridici atunci când acţionează în vederea influenţării unei politici“.
Transparenţă în cele două sensuri
Raportul domnului Stubb introduce o „amprentă legislativă” - o listă orientativă (anexată rapoartelor Parlamentului) a persoanelor care, reprezentând grupurile de interese, au fost consultate pentru pregătirea raportului.
Deputaţii europeni de la Comisia pentru Afaceri constituţionale mai solicită transparenţa în cazul intergrupurilor, de exemplu o listă pe site-ul internet al Parlamentului cu intergrupurile înregistrate și neînregistrate.
Deputaţii sunt mulţumiţi de rezultatul votului în Comisie
Raportul, adoptat cu 18 voturi pentru, 1 împotriva şi 3 abţineri, a fost salutat de majoritatea grupurilor politice.
Raportorul Stubb a spus că obligaţia de a comunica informaţiile financiare şi cererea creării unui registru obligatoriu comun Parlamentului, Comisiei şi Consiliului reprezintă un pas înainte important.
Deputatul european Spaniol Íñigo Méndez de Vigo speră că raportul „va clarifica câteva dintre miturile grupurilor de interese“, şi a spus că raportul este „sprijinit total de către Grupul Partidului Popular European (Creştin-Democrat) şi al Democraţilor Europeni“.
Deputatul european britanic Andrew Duff (Grupul Alianţei Liberalilor şi Democraţilor pentru Europa) a salutat raportul subliniind importanţa unui registru obligatoriu.
Socialistul britanic Richard Corbett a subliniat creşterea transparenţei în cazul în care recomandările raportului vor fi puse în practică iar socialistul spaniol Carlos Carnero spus că grupul său insistă ca „numele grupurilor de presiune şi de interes consultate în procesul elaborării legilor europene să fie făcute publice“.
Co-preşedinta partidului verzilor, Monica Frassoni, a numit votul comisiei „un semnal că majoritatea parlamentului doreşte o abordare mai robustă a reglementării grupurilor de interese“ şi a cerut o angajare clară din partea plenului de a avea regulile puse în practică încă de anul viitor.
Susţinători ai campaniilor pentru transparenţă şi federaţiile grupurilor de interese au salutat la rândul lor rezultatul votului din comisie, spunând că acesta va creşte transparenţa faţă de cetăţeni şi mass-media şi va oferi oportunităţi egale tuturor grupurilor de interese.
Raportul va fi supus votului în plen pe 8 mai, şi va fi prezentat de un alt raportor, deoarece domnul Stubb a fost numit pentru postul de ministru de externe în Finlanda.
Votul Comisiei pentru Afaceri Constituţionale Comisia pentru Afaceri Constituţionale Grupurile de interese acreditate - prezentare Intergrupurile: reuniuni „alternative“ la Parlamentul European Raportul va fi publicat aici
RO
1
PHOTO
20080402PHT25496.jpg
RO
2
PHOTO
20071005PHT11286.jpg
RO
3
LINK
/parliament/expert/lobbyAlphaOrderByOrg.do?language=RO
RO
5
LINK
http://ec.europa.eu/commission_barroso/kallas/transparency_en.htm
RO
6
LINK
/activities/committees/homeCom.do?language=RO&body=AFCO
RO
7
PHOTO
20071016PHT11739.jpg
RO
8
LINK
/sides/getDoc.do?language=RO&type=IM-PRESS&reference=20070314STO04227&secondRef=0
RO
10
PHOTO
20071105PHT12631.jpg
RO
11
LINK
/activities/committees/homeCom.do?language=RO&body=AFCO
RO
12
LINK
/members/expert/groupAndCountry/view.do?partNumber=1&group=1533&country=FI&id=28261&language=RO
RO
13
PHOTO
20080402PHT25608.jpg
RO
15
LINK
/activities/committees/homeCom.do?body=AFCO&language=RO
RO
16
LINK
/parliament/expert/staticDisplay.do?id=65&language=RO
RO
18
LINK
/activities/committees/reports.do?committeeBeanReport.comId=825&language=RO
-//EP//TEXT RULES-EP 20070903 ANN-09 NOT XML V0//RO
-//EP//TEXT REPORT A6-2006-0471 0 NOT XML V0//RO
-//EP//TEXT IM-PRESS 20080331IPR25336 0 NOT XML V0//RO
-//EP//TEXT IM-PRESS 20070314STO04219 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
