Autonomia strategică a Uniunii Europene
Securitate şi apărare
2009-02-19 - 14:00
Raportul elaborat de eurodeputatul Karl von Wogau (PPE-DE, Germania) subliniază că UE trebuie să îşi dezvolte autonomia strategică printr-o politică externă, de securitate şi apărare puternică şi eficientă pentru a promova pacea şi securitatea internaţională, pentru a-şi apăra interesele la nivel mondial, a asigura securitatea cetăţenilor săi, a-şi aduce contribuţia la un multilateralism eficient, a promova respectarea drepturilor omului şi a valorilor democratice în întreaga lume.
Parlamentul European recunoaşte necesitatea ca UE să urmărească aceste obiective prin intermediul cooperării multilaterale în cadrul organizaţiilor internaţionale, în primul rând în cadrul Organizaţiei Naţiunilor Unite, şi prin intermediul parteneriatelor cu alţi actori-cheie, în conformitate cu Carta Organizaţiei Naţiunilor Unite, principiile Actului final de la Helsinki şi obiectivele Cartei de la Paris.
Reforma Organizaţiei Naţiunilor Unite este necesară, astfel încât aceasta să îşi poată îndeplini pe deplin obligaţiile şi să acţioneze eficient în vederea oferirii unor soluţii la provocările globale şi pentru a reacţiona la principalele ameninţări.
Parlamentul susţine conceptul de „responsabilitate de a proteja”, adoptat de ONU în 2005, precum şi conceptul de „siguranţă a persoanei”, care se bazează pe primatul individului şi nu a statului.
Aceste concepte nu numai că au consecinţe practice, ci şi reprezintă linii directoare politice importante pentru orientarea strategică a politicii UE în materie de securitate, care permit să se acţioneze eficient în situaţii de criză
O politică comună de apărare în Europa necesită o forţă armată europeană integrată , ce trebuie să fie echipată cu sisteme de armament comune, astfel încât standardizarea şi interoperabilitatea să fie garantate.
În raportul von Wogau se solicită crearea unui stat-major operaţional al UE autonom şi permanent, cu capacitatea de a asuma planificarea strategică şi de a conduce operaţiunile şi misiunile PESA.
Deputaţii europeni susţin, de asemenea, ideea creării unui Consiliu de miniştri ai apărării , pentru a ameliora coerenţa dintre diferitele politici naţionale de apărare.
Deputaţii consideră că consideră că Strategia europeană de securitate (SES actualizată şi viitorul Concept strategic NATO ar trebui să fie coerente între ele şi că acest lucru ar trebui să se reflecte în declaraţia care va fi adoptată cu ocazia summit-ului NATO de la Strasbourg/Kehl din aprilie 2009.
Interesele europene în materie de securitate
Pe lângă provocările identificate în cadrul SES, aşa cum au fost adoptate în 2003, interesele Uniunii în materie de securitate includ:
protecţia cetăţenilor săi şi a intereselor sale, atât în interiorul Uniunii, cât şi în afara sa,
securitatea în vecinătatea sa
protecţia frontierelor externe şi a infrastructurilor critice,
îmbunătăţirea securităţii cibernetice,
securitatea furnizării energiei şi a rutelor maritime
protecţia activelor spaţiale şi
protecţia împotriva consecinţelor schimbărilor climatice.
Pentru a ţine cont de toate noile provocări potenţiale, deputaţii europeni sugerează revizuirea strategiei o dată la cinci ani, la începutul fiecărei legislaturi a Uniunii Europene.
Europarlamentarii recomandă insistent Uniunii Europene şi statelor membre să-şi concentreze eforturile asupra capacităţilor comune care pot fi folosite atât în scopuri de apărare, cât şi în scopuri de securitate; consideră, în acest context, că serviciile bazate pe sateliţi, echipamentul de supraveghere şi alertă, navele aeriene, elicopterele şi echipamentul de telecomunicaţii automate, precum şi transportul aerian şi naval au un rol esenţial.
Totodată se solicită instituirea unor standarde tehnice comune de protecţie a telecomunicaţiilor şi a unor mijloace de protecţie a infrastructurilor critice.
Raportor: Karl von Wogau
Procedură: iniţiativă proprie
Dezbatere: miercuri, 18 februarie 2009
Vot: joi, 19 februarie 2009
20090218IPR49776 Strategia europeană de securitate şi Raportul din decembrie 2008 privind implementarea sa (EN) Textul adoptat va putea fi consultat aici (selectaţi 19 februarie 2009)
RO
1
LINK
http://www.consilium.europa.eu/showPage.aspx?id=266&lang=EN
RO
2
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
