24.2.2012 B7-0098/2012 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la armonizarea sistemelor de învățământ
Sergio Paolo Francesco Silvestris
PE483.157v01-00 B7‑0098/2012 Propunere de rezoluție a Parlamentului European referitoare la armonizarea sistemelor de învățământ
Parlamentul European ,
– având în vedere articolul 120 din Regulamentul său de procedură,
A. întrucât dreptul la studiu reprezintă un drept fundamental, care trebuie apărat și garantat pentru toți copiii din Europa, inclusiv pentru cei obligați să-și schimbe țara de reședință din motive de familiale;
B. întrucât sistemele școlare din statele membre sunt diferite, neexistând întotdeauna o echivalență între ele;
C. întrucât, în Reggio Calabria, o elevă nu s-a putut înscrie în ultimul an de liceu („învățământ mediu superior”) pentru că toate școlile cer o diplomă liceală intermediară de „învățământ mediu inferior” conformă cu legislația italiană; în Belgia, unde eleva respectivă fusese școlarizată, nu există „învățământ mediu inferior”, ci doar învățământ elementar de șase ani, urmat de învățământul secundar de încă șase ani;
1. invită Comisia să armonizeze sistemele de învățământ, pentru a permite elevilor să se transfere dintr-un stat membru în altul fără a fi expuși riscului de a nu fi acceptați în școli;
2 invită Comisia ca, până la armonizarea diferitelor sisteme de învățământ, să prevadă examene și teste de admitere individualizate și flexibile pentru elevii care se mută în state care au cicluri școlare foarte diferite.
