Răspuns dat de dna Reding în numele Comisiei
(19 mai 2011)
Comisia monitorizează îndeaproape procesul de adoptare a proiectului de lege privind imigrația, integrarea și naționalitatea aflat în dezbatere în Parlamentul francez.
În special, Comisia verifică compatibilitatea între dispozițiile de transpunere a garanțiilor oferite de Directiva 2004/38/CE privind dreptul la liberă circulație Directiva 2004/38/CE a Parlamentului European și a Consiliului din 29 aprilie 2004 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora ( JO L 158 din 30.4.2004, p.
77 ). și măsurile prevăzute în propunerea legislativă transmisă Comisiei de către autoritățile franceze la 15 octombrie 2010.
Conform uneia dintre dispozițiile articolului 27 din Directiva 2004/38/CE, măsurile de expulzare adoptate din motive de ordine publică trebuie să se bazeze exclusiv pe comportamentul persoanei respective, care trebuie să reprezinte „o amenințare reală, prezentă și suficient de gravă la adresa unui interes fundamental al societății”.
În acest stadiu, Comisia nu face comentarii asupra proiectului de lege francez, dar va analiza atent legea după adoptarea acesteia, inclusiv dispozițiile referitoare la abuzul în privința dreptului la libera circulație.
