Planuri pentru 2008: în agenda personală a deputaţilor europeni
Instituţii
2008-01-11 - 16:23
Deputaţii europeni îşi fac planuri pentru noul an
Un început de an este întotdeauna o ocazie bună pentru o schimbare de drum.
Mulţi oameni profită de ea pentru a-şi face planuri pentru noul an, iar deputaţii europeni nu fac excepţie de la această regulă.
Unii hotărăsc să facă mai mult sport, alţii să se concentreze mai mult asupra obiectivelor lor politice.
Descoperiţi mai multe în articolul nostru!
Copiii, sărăcia şi Tratatul de la Lisabona
„Intenţionez în primul rând să îmi continui lupta pentru drepturile copiilor.
Aceştia reprezintă o parte importantă din Europa, 30% din populaţia europeană“, ne-a spus doamna Roberta Angelilli (Grupul Uniunea pentru Europa Naţiunilor, Italia).
Doamna Angelilli a redactat raportul „Spre o strategie a UE privind drepturile copilului“, care va fi discutat în plen marţea viitoare.
Deputatul european spaniol Fernando Fernández, de la Grupul Partidului Popular European (Creştin-Democrat) şi al Democraţilor Europeni şi membru al Comisiei pentru Dezvoltare, consideră că „noul an aduce aceleaşi probleme cu care ne-am confruntat deja timp de mai mulţi ani“. „Îmi doresc să reduc sărăcia în ţările mai puţin dezvoltate şi în rândul imigranţilor care vin de acolo“, ne-a spus dumnealui.
„Vreau să devin expertă în Tratatul de la Lisabona“, ne-a declarat deputata europeană irlandeză Marian Harkin (Grupul Alianţei Liberalilor şi Democraţilor pentru Europa). „O sa am nevoie de asta la referendum“, a adăugat dumneaei.
În momentul de faţă Irlanda este singura ţară care a hotărât să organizeze un referendum pentru Tratatul de la Lisabona (n.r.).
Mai multă cultură şi mai mult sport
„Îmi doresc să scap mai des din spaţiul numit Parlamentul European şi să particip mai mult la viaţa culturală a oraşului Bruxelles“ ne-a spus domnul Johannes Voggenhuber, deputat austriac din Grupul Verzilor/Alianţa Liberă Europeană.
Deputata europeană cehă Věra Flasarová (Grupul Confederal al Stângii Unite Europene/Stânga Verde Nordică) este hotărâtă să facă ceva pentru sănătatea dumneaei şi pentru o condiţie fizică mai bună. „Nu o să alerg, nu o să fac ciclism, nu o să joc tenis şi nici nu o să mă caţăr pe Everest.
O să fac doar exerciţii de gimnastică cinci minute pe zi şi din când în când o să merg la o plimbare în natură“, ne-a spus doamna Flasarová. „Veţi spune poate că este un plan modest, dar pentru mine, în momentul de faţă, este un plan realist“.
Mai puţină birocraţie
Domnul Nils Lundgren, deputat european suedez de la Grupul Independenţă şi Democraţie, ne-a spus: „Îmi promit să îmi concentrez energia politică pentru o Europă a libertăţii şi împotriva unei Europe a birocraţiei“.
Nu toţi deputaţii europeni şi-au făcut planuri pentru 2008.
Miloš Koterec (Grupul Socialist din Parlamentul European, Slovacia) nu are planuri pentru noul an. „Încerc să rezolv problemele sistematic sau spontan, imediat ce acestea apar“, a hotărât dumnealui.
20080107STO17496 Grupurile politice de la Parlamentul european Căutaţi un deputat Raport privind strategia UE în domeniul drepturilor copilului - Raportoare: Roberta Angelilli Tratatul de la Lisabona: Mai multe drepturi pentru cetǎţeni Obezitatea: 10 soluţii propuse de Parlamentul European pentru o Europă mai sănătoasă
RO
1
PHOTO
20080111PHT18336.jpg
RO
2
LINK
/groups/default_ro.htm
RO
3
LINK
/members/public.do?language=RO
-//EP//TEXT REPORT A6-2007-0520 0 NOT XML V0//RO
-//EP//TEXT IM-PRESS 20071213STO15246 0 NOT XML V0//RO
-//EP//TEXT IM-PRESS 20070206STO02781 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
