ÎNTREBARE ORALĂ URMATĂ DE O DEZBATERE O-0156/09
în conformitate cu articolul 115 din Regulamentul de procedură
de Baroness
Sarah Ludford
,
Elena Oana Antonescu
,
Carmen Romero López
,
Heidi Hautala
şi
Rui Tavares
, în numele Comisia pentru libertăţi civile, justiţie şi afaceri interne
Comisiei
Subiect: Drepturile procedurale în acțiunile penale
De multă vreme, Parlamentul European solicită un instrument legal privind drepturile procedurale în materie penală.
În anul 2004, Comisia a propus o decizie-cadru în acest domeniu, dar statele membre nu au ajuns la niciun acord.
Negocierile privind decizia-cadru propusă în anul 2009 referitoare la drepturile la interpretare și traducere și recomandarea care o însoțește, deși fructuoase, au fost suspendate ca urmare a noului cadru instituțional stabilit prin Tratatul de la Lisabona, cu toate că a fost adoptată rezoluția privind o foaie de parcurs pentru consolidarea drepturilor procedurale ale persoanelor suspectate sau acuzate în cadrul acțiunilor penale.
Ce intenționează Comisia să facă acum?
Are în vedere depunerea unei propuneri de directivă privind o gamă de drepturi procedurale?
Dacă da, care ar fi sfera de aplicare și care este data limită pentru prezentare?
Sau intenționează Comisia să adopte o abordare treptată, în spiritul „foii de parcurs”?
Va prezenta aceasta din nou măsura privind interpretarea și traducerea sub forma unei propuneri de directivă?
