A7-0438/2011
7.12.2011
RAPORT
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/002 IT/Trentino-Alto Adige/Südtirol – Construcții de clădiri, introdusă de Italia)
(COM(2011)0480 – C7‑0384/2011 – 2011/2279(BUD))
Comisia pentru bugete
Raportoare: Barbara Matera
PE 475.861v01-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
EXPUNERE DE MOTIVE..........................................................................................................8
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE 12
REZULTATUL VOTULUI FINAL ÎN COMISIE.....................................................................15
PROPUNERE DE REZOLUŢIE A PARLAMENTULUI EUROPEAN
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/002 IT/Trentino-Alto Adige/Südtirol – Construcții de clădiri, introdusă de Italia)
( COM(2011)0480 – C7‑0384/2011 – 2011/2279(BUD) )
Parlamentul European,
– având în vedere propunerea Comisiei prezentată Parlamentului European și Consiliului ( COM(2011)0480 – C7‑0384/2011 ),
– având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1.
(AII din 17 mai 2006), în special punctul 28,
– având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1.
(Regulamentul FEG),
– având în vedere procedura discuțiilor trilaterale prevăzută la punctul 28 din AII din 17 mai 2006,
– având în vedere scrisoarea Comisiei pentru ocuparea forței de muncă și afaceri sociale,
– având în vedere raportul Comisiei pentru bugete ( A7-0438/2011 ),
A. întrucât Uniunea Europeană a instituit instrumente legislative și bugetare pentru a oferi un sprijin suplimentar individual lucrătorilor afectați de schimbările majore intervenite în structura comerțului mondial și pentru a le acorda asistență în procesul de reintegrare pe termen lung pe piața forței de muncă;
B. întrucât domeniul de aplicare al FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale;
C. întrucât asistența financiară oferită de Uniunea Europeană lucrătorilor concediați ar trebui să fie dinamică și pusă la dispoziție cât mai rapid și mai eficient posibil, în conformitate cu Declarația comună a Parlamentului European, a Consiliului și a Comisiei adoptată cu ocazia reuniunii de conciliere din 17 iulie 2008, precum și pentru a respecta AII din 17 mai 2006 în ceea ce privește adoptarea deciziilor de mobilizare a FEG;
D. întrucât Italia a solicitat asistență pentru un caz referitor la 643 de concedieri (528 dintre acestea făcând obiectul asistenței) din 323 de întreprinderi care desfășoară activități încadrate în diviziunea 41 a NACE Rev.
2 („Construirea de clădiri”) în regiunea NUTS II Trentino-Alto Adige/Südtirol (ITD1 și ITD2) din Italia;
E. întrucât cererea îndeplinește criteriile de eligibilitate stabilite prin Regulamentul FEG,
1. solicită instituțiilor competente să depună eforturile necesare pentru a ameliora mecanismele procedurale și bugetare în vederea accelerării mobilizării FEG; salută, în acest sens, procedura îmbunătățită instituită de Comisie ca urmare a solicitării Parlamentului European de a se accelera eliberarea subvențiilor, în cadrul căreia Comisia prezintă autorității bugetare o evaluare referitoare la eligibilitatea unei cereri de asistență din partea FEG împreună cu propunerea de mobilizare a FEG; speră ca în cadrul viitoarelor revizuiri ale FEG să se realizeze și alte îmbunătățiri ale procedurii, sporindu-se eficiența și transparența
2. reamintește angajamentul instituțiilor de a asigura o derulare rapidă și fără probleme a procedurii de adoptare a deciziilor de mobilizare a FEG, oferind un sprijin individual punctual, limitat în timp, având ca obiectiv ajutarea lucrătorilor concediați ca urmare a globalizării și a crizei financiare și economice; subliniază rolul pe care FEG îl poate juca în reintegrarea pe termen lung pe piața muncii a lucrătorilor concediați, în special a lucrătorilor celor mai vulnerabili și celor mai puțin calificați;
3. subliniază că, în conformitate cu articolul 6 din Regulamentul FEG, ar trebui să se garanteze că FEG sprijină reintegrarea în muncă a lucrătorilor individuali care au fost concediați; subliniază în continuare că asistența din partea FEG nu poate cofinanța decât măsuri active pe piața muncii care conduc la ocuparea pe termen lung a forței de muncă; reiterează faptul că asistența din partea FEG nu trebuie să înlocuiască acțiunile care țin de responsabilitatea întreprinderilor în temeiul legislației naționale sau al contractelor colective de muncă și nici măsurile de restructurare a unor întreprinderi sau sectoare de activitate; regretă faptul că FEG ar putea stimula întreprinderile să își înlocuiască salariații cu o mână de lucru mai flexibilă, angajată pe termen scurt;
4. constată că informațiile prezentate cu privire la pachetul coordonat de servicii personalizate ce urmează să fie finanțate de FEG includ informații privind compatibilitatea și complementaritatea acestora cu acțiunile finanțate prin fondurile structurale; își reiterează apelul adresat Comisiei privind prezentarea unei evaluări comparative a acestor date și în cadrul rapoartelor sale anuale;
5. observă faptul că, în urma unor solicitări repetate ale Parlamentului, bugetul 2011 include, pentru prima dată, credite de plată în valoare de 47 608 950 EUR la linia bugetară aferentă FEG – 04 05 01; reamintește că FEG a fost creat ca instrument specific și separat, având obiective și termene proprii, și, prin urmare, este oportun să dispună de fonduri specifice, evitându-se astfel transferurile de la alte linii bugetare care se realizau în trecut și care pot împiedica realizarea diverselor obiective de politică;
;
6. salută consolidarea preconizată a liniei bugetare 04 05 01 aferente FEG cu 50 000 000 EUR prin intermediul bugetului rectificativ nr.
3/2011, care va servi la acoperirea sumei necesare pentru prezenta cerere;
7. aprobă decizia anexată la prezenta rezoluție;
8. încredințează Președintelui sarcina de a semna această decizie împreună cu Președintele Consiliului și de a asigura publicarea sa în Jurnalul Oficial al Uniunii Europene;
9. încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
ANEXĂ: DECIZIA PARLAMENTULUI EUROPEAN ȘI A CONSILIULUI
privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/002 IT/Trentino-Alto Adige/Südtirol – Construcții de clădiri, introdusă de Italia)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. , în special punctul 28,
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1. , în special articolul 12 alineatul (3),
având în vedere propunerea Comisiei Europene
JO C […], […], p. […]. ,
întrucât:
(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă.
(2) Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale.
(3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.
(4) La 7 februarie 2011, Italia a prezentat o cerere de mobilizare a FEG în legătură cu concedierile din 323 întreprinderi care desfășoară activități încadrate în diviziunea 41 din NACE Rev.
2 („Construcții de clădiri”) din regiunea NUTS II Trentino-Alto Adige/Südtirol (ITD1 și ITD2); Cererea a fost completată cu informații suplimentare transmise până la 6 iulie 2011.
Cererea îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr.
1927/2006.
Prin urmare, Comisia propune mobilizarea sumei de 3 918 850 EUR.
(5) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Italia.
ADOPTĂ PREZENTA DECIZIE:
Articolul 1
În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare (FEG) pentru alocarea sumei de 3 918 850 EUR sub formă de credite de angajament și credite de plată.
Articolul 2
Prezenta decizie se publică în Jurnalul Oficial al Uniunii Europene .
Adoptată la [Bruxelles/Strasbourg],
Pentru Parlamentul European, Pentru Consiliu,
Președintele Președintele
EXPUNERE DE MOTIVE
I. Context
Fondul european de ajustare la globalizare a fost creat pentru a furniza un sprijin suplimentar lucrătorilor afectați de schimbările majore din structura comerțului mondial.
Potrivit dispozițiilor de la punctul 28 din Acordul interinstituțional din 17 mai 2006 privind disciplina bugetară și buna gestiune financiară
JO C 139, 14.6.2006, p.
1. și dispozițiilor de la articolul 12 din Regulamentul (CE) nr.
1927/2006
JO L 406, 30.12.2006, p.
1. , fondul nu poate depăși o sumă maximă de 500 de milioane EUR, eliberată din marja rămasă sub plafonul de cheltuieli generale pentru exercițiul precedent și/sau din creditele de angajament anulate în cele două exerciții financiare precedente, cu excepția celor aferente rubricii 1b.
Sumele respective se înscriu în buget ca provizion de îndată ce sunt identificate marjele suficiente și/sau angajamentele anulate.
În ceea ce privește procedura, pentru a activa fondul, în cazul în care o cerere este evaluată pozitiv, Comisia prezintă autorității bugetare o propunere de mobilizare a fondului și, concomitent, o cerere corespondentă de transfer.
În paralel, se poate organiza un trilog pentru a se ajunge la un acord privind utilizarea fondului și sumele solicitate.
Trilogul poate îmbrăca o formă simplificată.
II.
Situația actuală: propunerea Comisiei
La 31 octombrie 2011, Comisia a adoptat o nouă propunere referitoare la o decizie de mobilizare a FEG în favoarea Italiei, pentru sprijinirea reintegrării pe piața muncii a lucrătorilor concediați din cauza crizei financiare și economice mondiale.
Aceasta este cea de a 23-a cerere care urmează să fie examinată în cadrul bugetului 2011 și se referă la mobilizarea din FEG a unei sume totale de 3 918 850 EUR pentru Italia.
Cererea privește 643 concedieri (528 dintre acestea făcând obiectul asistenței) din 323 de întreprinderi care desfășoară activități încadrate în diviziunea 41 a NACE Rev.
2 („Construirea de clădiri”)
Regulamentul (CE) nr.
1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr.
3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p.
1). în regiunea NUTS II Trentino-Alto Adige/Südtirol (ITD1 și ITD2) în perioada de referință de nouă luni cuprinsă între 1 martie 2010 și 1 decembrie 2010.
Cererea depusă de Italia (EGF/2011/002 IT/Trentino-Alto Adige/Südtirol – Construirea de clădiri) a fost prezentată Comisiei la 7 februarie 2011 și completată cu informații suplimentare până la 6 iulie 2011.
Această cerere s-a bazat pe criteriile de intervenție prevăzute la articolul 2 litera (b) din Regulamentul (CE) nr.
1927/2006, care presupun concedierea într-o perioadă de nouă luni a cel puțin 500 de salariați din întreprinderi a căror activitate se încadrează în aceeași diviziune NACE Rev.
2 dintr-o regiune sau din două regiuni învecinate la nivelul NUTS II dintr-un stat membru.
Unul dintre criteriile incluse în evaluarea Comisiei a fost legătura dintre concedieri și criza financiară mondială.
Italia a declarat că sectorul construcțiilor a fost afectat grav de criză.
Creditele acordate sectorului construcțiilor sau persoanelor fizice au fost reduse drastic, iar cererea de noi locuințe s-a diminuat din cauza reducerii încrederii consumatorilor și lipsei de fonduri.
Datele disponibile confirmă declinul semnificativ din sectorul construcțiilor, care a înregistrat o scădere în UE-27 pe durata a șapte trimestre consecutive (Q1/2009-Q3/2010) în comparație cu aceeași perioadă din anul precedent, în special datorită reducerii investițiilor private din sectorul rezidențial.
Teritoriul vizat este regiunea Trentino-Alto Adige/Südtirol.
La nivelul NUTS II, această regiune este formată din două provincii autonome: Trento și Bolzano/Bozen.
Situația economică din cele două provincii s-a deteriorat în 2009, când creșterea lor economică a fost negativă (-3,0 % în Trento și -2,6 % în Bolzano/Bozen) în comparație cu anul precedent.
Italia se așteaptă ca impactul disponibilizărilor să fie important pe plan local.
Sunt propuse următoarele tipuri de măsuri, care formează împreună un pachet coordonat de servicii personalizate destinate să reintegreze lucrătorii pe piața muncii:
· Ședință de primire, admitere și înregistrare: prima măsură de care pot beneficia toți participanții include furnizarea de informații cu privire la serviciile și programele de formare disponibile și cu privire la cerințele în materie de competențe și de formare;
· Consiliere și informare individuală : lucrătorii vor beneficia de servicii de consiliere la începutul parcursului lor individual de reintegrare;
· Evaluarea competențelor și plasarea personalului disponibilizat: scopul este de a sprijini lucrătorii în identificarea propriilor competențe și a oportunităților legate de interesele lor personale și în definirea unui plan de carieră realist;
· Formarea generală și recalificarea profesională: această măsură are drept obiectiv formarea profesională a lucrătorilor pentru dobândirea celor patru competențe definite în Recomandarea Parlamentului European și a Consiliului din 18 decembrie 2006 privind competențele cheie pentru învățarea continuă;
· Instruire: obiectivul acestei măsuri este formarea lucrătorilor în vederea dobândirii altor patru competențe cheie pentru învățarea continuă: 1) competența de a învăța; 2) competențe sociale și civice; 3) spiritul de inițiativă și cel antreprenorial; și 4) sensibilizare și exprimare culturală.
· Formarea profesională individuală : această măsură vizează nevoile specifice de recalificare profesională ale lucrătorilor disponibilizați care doresc să lucreze într-un sector diferit sau să exercite o funcție diferită;
· Îndrumare după reintegrarea pe piața muncii: pentru a preveni posibilele probleme care pot apărea la noile locuri de muncă și pentru a sprijini lucrătorii în consolidarea poziției dobândite;
· Indemnizație de participare: pentru a acoperi cheltuielile ocazionate de participarea la acest pachet de măsuri, lucrătorii vor primi până la 400 EUR pe lună;
· Indemnizație de subzistență: lucrătorii vor primi, pentru fiecare zi de participare la măsurile FEG, o indemnizație de subzistență echivalentă cu valoarea indemnizației de subzistență oferită pentru o zi în Italia - „indemnità di mobilità”. .
În ceea ce privește îndeplinirea criteriilor stabilite la articolul 6 din Regulamentul (CE) nr.
1927/2006, în cererea lor și în informațiile suplimentare furnizate, autoritățile italiene:
• au confirmat că măsurile care constituie responsabilitatea întreprinderilor în temeiul legislației naționale sau al contractelor colective de muncă nu vor fi înlocuite cu contribuția financiară din partea FEG;
• au demonstrat că măsurile respective oferă sprijin unor lucrători individuali și nu urmează a fi folosite pentru restructurarea unor întreprinderi sau sectoare de activitate;
• au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE.
În ceea ce privește sistemele de gestionare și control, Italia a notificat Comisiei faptul că această contribuție financiară va fi gestionată și controlată de aceleași organisme ca Fondul Social European.
Potrivit evaluării Comisiei, cererea îndeplinește criteriile de eligibilitate stabilite prin Regulamentul FEG și se recomandă autorității bugetare să o aprobe.
În vederea mobilizării fondului, Comisia a prezentat autorității bugetare o cerere de transfer al unei sume globale de 3 918 850 EUR de la linia bugetară 04 05 01 aferentă FEG.
Raportoarea salută faptul că, în urma unor solicitări repetate ale Parlamentului, bugetul 2011 include, pentru prima dată, credite de plată în valoare de 47 608 950 EUR la linia bugetară aferentă FEG și salută consolidarea liniei bugetare 04 05 01 cu 50 000 000 EUR, astfel cum se prevede prin BR nr.
3/2011.
Raportoarea reamintește că FEG a fost creat ca instrument specific și separat, având obiective și termene proprii, și, prin urmare, este oportun să dispună de fonduri specifice, evitându-se astfel transferurile de la alte linii bugetare care se realizau în trecut și care pot împiedica realizarea diverselor obiective de politică.
AII permite mobilizarea fondului în limita plafonului anual de 500 de milioane EUR.
Aceasta este cea de a 23-a cerere de mobilizare a fondului prezentată autorității bugetare în 2011.
Prin urmare, după scăderea sumei solicitate (3 918 850 EUR) din creditele alocate, rămâne disponibilă o sumă de 371 222 241 EUR până la sfârșitul lui 2011.
Astfel, peste 25% din suma maximă anuală afectată FEG va rămâne disponibilă pentru alocare în ultimele patru luni ale anului 2011, astfel cum prevede articolul 12 alineatul (6) din Regulamentul FEG.
III.
Procedura
Comisia a prezentat o cerere de transfer în vederea înscrierii în bugetul 2011 a unor credite de angajament specifice, conform cerințelor de la punctul 28 din Acordul interinstituțional din 17 mai 2006.
Trilogul referitor la o propunere de decizie prezentată de Comisie privind mobilizarea FEG ar putea îmbrăca o formă simplificată în conformitate cu articolul 12 alineatul (5) din temeiul juridic, exceptând cazul în care Parlamentul European și Consiliul nu ajung la un acord.
Potrivit unui acord intern, Comisia pentru ocuparea forței de muncă și afaceri sociale (EMPL) ar trebui să ia parte la acest proces pentru a oferi un sprijin și o contribuție constructive la evaluarea cererilor de asistență din partea fondului.
În urma evaluării cererii, Comisia EMPL din cadrul Parlamentului European își va exprima poziția privind mobilizarea fondului, care va fi anexată sub formă de scrisoare la prezentul raport.
Declarația comună a Parlamentului European, a Consiliului și a Comisiei, adoptată cu ocazia reuniunii de conciliere din 17 iulie 2008, a confirmat importanța asigurării unei proceduri rapide pentru adoptarea deciziilor de mobilizare a fondului, cu respectarea corespunzătoare a Acordului interinstituțional.
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE
EK/jm
D(2011)59152
Dlui Alain Lamassoure
Președintele Comisiei pentru bugete
ASP 13E158
Ref.: Avizul privind mobilizarea Fondului european de ajustare la globalizare (FEG) în cazul EGF/2011/002 IT/Trentino-Alto Adige/Südtirol din Italia ( COM(2011)0480 )
Stimate domnule președinte,
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2011/002 IT/Trentino-Alto Adige/Südtirol din Italia și au adoptat următorul aviz.
Comisia EMPL și grupul său de lucru pentru FEG se pronunță în favoarea mobilizării fondului pentru a da curs acestei cereri.
În acest sens, Comisia EMPL prezintă câteva observații, fără să pună totuși sub semnul întrebării transferul de credite de plată.
Deliberările din cadrul Comisiei EMPL s-au bazat pe următoarele considerente:
A) Cererea se bazează pe articolul 2 litera (b) din Regulamentul FEG și vizează 528 de lucrători din totalul de 643 de lucrători concediați în perioada de referință cuprinsă între 1 martie 2010 și 1 decembrie 2010 din 323 de întreprinderi care desfășoară activități încadrate în diviziunea 41 din NACE rev.
2 („Construirea de clădiri”) în regiunile NUTS II Trentino-Alto Adige/Südtirol (ITD02 și ITD02).
B) Autoritățile italiene susțin că concedierile au fost cauzate de criza financiară și economică mondială care a afectat Italia și care a condus la reducerea dramatică a creditelor pentru sectorul construcțiilor și pentru persoane fizice și la o scădere drastică a cererilor de noi locuințe;
C) În Planul său de redresare economică, Comisia a recunoscut că industria construcțiilor a fost grav afectată de criză în întreaga UE.
În Italia s-a înregistrat o reducere a producției din sectorul construcțiilor pe perioada a șapte trimestre consecutive în 2009 și 2010.
D) Industria construcțiilor a făcut deja obiectul unor măsuri de sprijin din partea FEG în urma cererilor EGF/2009/017 LT/Construcția de clădiri, EGF/2010/019 IE/Construcții 41 din Irlanda, EGF/2010/020 IE/Construcții 43 din Irlanda și EGF/2010/021 IE/Construcții 71 din Irlanda.
E) 91,48 % dintre lucrătorii vizați de măsuri sunt bărbați, iar 8,52 % sunt femei.
7,75% din lucrători au sub 24 de ani, 82,20% au între 25 și 54 de ani și 9,85% au peste 54 de ani.
F) Structura ocupațională a forței de muncă concediate este diversă, incluzând 27,8% lucrători necalificați, 26,4% artizani specializați, 25,3% artizani și 8% ucenici.
G) 59% dintre lucrători au terminat o formă de învățământ secundar inferior sau al doilea ciclu din învățământul elementar, iar 30,49% au terminat o formă de învățământ secundar superior.
Prin urmare, Comisia pentru ocuparea forței de muncă și afaceri sociale recomandă Comisiei pentru bugete, competentă în fond, includerea următoarelor sugestii în propunerea de rezoluție ce urmează a fi adoptată cu privire la cererea Italiei:
1. este de acord cu Comisia că sunt îndeplinite condițiile prevăzute la articolul 2 litera (b) din Regulamentul FEG (1927/2006) și că, prin urmare, Italia are dreptul la o contribuție financiară în temeiul regulamentului menționat;
2. remarcă faptul că autoritățile italiene au depus cererea pentru o contribuție financiară din partea FEG la 7 februarie 2011 și că evaluarea a fost prezentată de către Comisia Europeană la 31 octombrie 2011; își exprimă regretul cu privire la perioada de evaluare îndelungată;
3. remarcă faptul că între 2008 și 2011 piața locuințelor noi din Italia s-a contractat cu 35,5%, iar piața lucrărilor publice cu 28,7% și că, de la începutul crizei, sectorul construcțiilor din Italia a pierdut 230 000 de locuri de muncă;
4. ia act de faptul că, în conformitate cu ultimele previziuni pe termen mediu publicate de asociația sectorului construcțiilor din Italia, ANCE, perioada 2011-2012 nu va aduce evoluții pozitive în acest sector și în sectoarele industriale conexe, estimările preconizând o reducere cu 4% a investițiilor în acest an;
5. remarcă faptul că sectorul construcțiilor constituie un element important al economiei și un angajator semnificativ în provinciile Trento și Bolzano, în care rata șomajului a crescut, în 2010, cu 117% și, respectiv, 43% comparativ cu 2009.
6. salută pachetul coordonat care oferă diverse tipuri de formare, inclusiv formare în domeniul unor competențe transversale, precum cele sociale, de comunicare și digitale, și cursuri specifice de recalificare, de durată mai lungă, destinate să formeze lucrătorii pentru a-și găsi un loc de muncă într-un alt sector de activitate; regretă faptul că nu sunt furnizate informații defalcate pe sectoare în ceea ce privește recalificarea;
7. salută faptul că măsurile finanțate de FEG vor ajuta și cetățeni din afara UE, care constituie 24% dintre lucrătorii vizați;
8. remarcă faptul că lucrătorii vor primi o indemnizație de participare de până la 400 de euro pe lună pentru acoperirea cheltuielilor suportate, precum și o indemnizație de subzistență echivalentă unei zile de „indemnità di mobilità” în Italia; consideră că aceste indemnizații constituie un puternic stimulent pentru participarea la alte cursuri, deoarece numărul mic de concedieri din fiecare întreprindere îngreunează centralizarea cursurilor viitoare;
9. regretă faptul că propunerea Comisiei nu stipulează dacă indemnizațiile sunt plătite în locul unor beneficii de asistență socială prevăzute în legislația națională; subliniază riscul ca sprijinul din partea FEG să se substituie unor beneficii de asistență socială prevăzute în legislația națională; consideră că fondul ar trebui alocat, în primul rând, pentru formare și căutarea unui loc de muncă, precum și pentru programe de orientare profesională și promovarea spiritului antreprenorial și ar trebui să intervină ca o completare a acțiunilor organizate de instituțiile naționale și nu să înlocuiască ajutorul de șomaj sau alte ajutoare sociale, care țin de responsabilitatea instituțiilor naționale conform legislației interne;
10. salută implicarea partenerilor sociali în elaborarea și aplicarea pachetului coordonat de măsuri.
Cu stimă,
Pervenche Berès
REZULTATUL VOTULUI FINAL ÎN COMISIE
Data adoptării
5.12.2011
Rezultatul votului final
+:
–:
0:
20
2
1
Membri titulari prezenți la votul final
Isabelle Durant, Göran Färm, Eider Gardiazábal Rubial, Salvador Garriga Polledo, Ivars Godmanis, Carl Haglund, Lucas Hartong, Jutta Haug, Anne E. Jensen, Ivailo Kalfin, Sergej Kozlík, Jan Kozłowski, Alain Lamassoure, Giovanni La Via, Vladimír Maňka, László Surján, Helga Trüpel, Derek Vaughan, Angelika Werthmann, Jacek Włosowicz
Membri supleanți prezenți la votul final
Edit Herczog, Jan Mulder, Georgios Stavrakakis
